Huttumeh Neiy mi mashroouthakeh nufeney? | Mihaaru\nރިޕޯޓް / ތަރައްގީގެ މަޝްރޫއުތައް\nހުއްޓުމެއް ނެތް މި މަޝްރޫއުތަކެއް ނުފެނޭ؟\n"ސަރުކާރުތަކުން "ބިންގާ އަޅާލަ އަޅާލަ" ތިބި ފެނާއި ނަރުދަމަ އާއި ބަނދަރާއި މަގު ހެދުމާއި ކުޅިވަރު ދަނޑުތަކާއި ކަރަންޓު ފަދަ މަޝްރޫއުތައް ބާރަށް އެބަ ހިނގާ. މިއީ ތިން އަހަރުން އެންމެ ގިނަ މަޝްރޫއު ހިންގާ ސަރުކާރު،"\nރައީސް ރަށަކަށް ކުރެއްވި ޒިޔާރާތެއްގެ ތެރެއިން: ގިނަ މަޝްރޫއުތަކެއް ތިން އަހަރުގެ ތެރޭގައި ހިންގާފައިވާ ކަމަށް ރައީސް އޮފީހުން ބުނޭ. -- ފޮޓޯ: ރައީސް އޮފީސް\n18 ނޮވެމްބަރ 2021 - 09:34\nމި ވެރިކަމަށް ތިން އަހަރު ވި އިރު ހިންގި ތަރައްގީގެ މަޝްރޫއެއް ނުފެނެ އެވެ. އިދިކޮޅުން އަމާޒުކުރާ މި ފާޑުކިއުމަށް ރައްދުދީ ސަރުކާރު ދިފާއުކުރާ ބައެއް މީހުންގެ ޖަވާބަކީ މި އެވެ. ތަރައްގީގެ ބޮޑު ބައި އޮތީ އަޑީގަ އެވެ. ރައްޔިތުންގެ އެންމެ އަސާސީ މަޝްރޫއުތައް ބާރަށް އެބަ ހިނގަ އެވެ.\nއެ މީހުން ބުނާ ގޮތުގައި ރައީސް އިބްރާހިމް މުހައްމަދު ސޯލިހުގެ ރިޔާސީ މި ތިން އަހަރުގެ ތެރޭގައި ހިންގަމުން އަންނަ ގިނަ އުމްރާނީ ތަރައްގީގެ މަޝްރޫއުތަކަކީ އެހެން ސަރުކާރުތަކުން "ބިންގާ އަޅާލަ އަޅާލަ" ތިބި ފެނާއި ނަރުދަމާ އާއި ބަނދަރާއި މަގު ހެދުމާއި ކުޅިވަރު ދަނޑުތައް އެޅުމާއި ކަރަންޓު ފަދަ މަޝްރޫއުތަކެވެ.\n"ސީދާ ރަށްރަށުގެ ރައްޔިތުންނާ ގުޅުން ހުރި މުހިންމު މަޝްރޫއުތަކެއް މިއީ. ނަރުދަމާ ވަޅުލުމާއި ފެނާއި ކަރަންޓު އަދި ސާފު ބޯފެން ފޯރުކޮށް ދީ ރަށްރަށުގެ ރައްޔިތުންނަށް އަޅައިލި ހަމައެކަނި ރައީސްއަކީ އިބޫ،" އެމްޑީޕީގެ އެކްޓިވިސްޓަކު ބުންޏެވެ.\nއެ ވާހަކައަށް ބާރު ދެއްވަމުން، ރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު ޔައުގޫބް އަބްދުﷲ ވެސް މިސާލު ޖެއްސެވީ ރަށްރަށުގައި ހިނގާ މަޝްރޫއުތަކުންނެވެ.\nއޭނާ ވިދާޅުވި ގޮތުގައި އެ ރަށުގައި މިދިޔަ 40 އަހަރު ތެރޭ ބޭއްވި ހުރިހާ އިންތިހާބެއްގައި އެންމެ ބޮޑު އެއް ވައުދަކީ ރަށުގެ ޒުވާނުންނަށް ފުޓުބޯޅަ ކުޅޭނެ ބޮޑު ދަނޑެއް އެޅުމެވެ. އެކަންތައް ނިންމައި "ހެޔޮ ފާހަގަ ޖަހަނީ" ހަމައެކަނި މި ސަރުކާރުން ކަމަށް ޔައުގޫބް ވިދާޅުވި އެވެ.\n"ކޮންމެ އިންތިހާބަކާ ދިމާކޮށް މިދިޔަ 40 އަހަރު ތެރޭގައި ފުޓުބޯޅަ ދަނޑެއްގެ ވާހަކަ ދައްކާ. އޭރު އޮންނަ ރާކާފް ކޮމިޓީ އިންތިހާބަކަސް ދައްކާނީ ހަމަ އެ ފުޓުބޯޅަ ދަނޑު އަޅާ ވާހަކަ. މި ސަރުކާރުން މިހާރު އެ ނިންމަނީ އެ މަޝްރޫއު. އެއީ ތަފާތަކީ،" އޭނާ ވިދާޅުވި އެވެ.\nރައީސް ފުޓުބޯޅަ ދަނޑެއް ހުޅުވައި ދެއްވަނީ: މި ސަރުކާރުގެ ތިން އަހަރުގެ ތެރޭގައި ހިންގި ތަރައްގީގެ މަޝްރޫއެއް ނުފެންނަ ކަމަށް އިދިކޮޅުގެ ފާޑުކިއުން ބޮޑު. -- ފޮޓޯ/ ރައީސް އޮފީސް\nތިން އަހަރުގެ މަޝްރޫއުތައް ތަފާސްހިސާބުން\nމިދިޔަ ތިން އަހަރުގެ އުމްރާނީ ތަރައްގީގެ މަޝްރޫއުތައް ނަމްބަރުން ބަލާ ނަމަ ނޮވެމްބަރު 17، 2018ގެ ފަހުން ފެށި ފެނާއި ނަރުދަމާގެ 56 މަޝްރޫއެއްގެ މަސައްކަތް އެބަ ހިނގަ އެވެ. އިތުރު 62 މަޝްރޫއެއް ވަނީ އެކި ކުންފުނިތަކާ ހަވާލު ކޮށްފަ އެވެ. މީގެ އިތުރުން 25 ބަނދަރެއް ހަދައި ނިންމި އިރު 39 ބަނދަރެއްގެ މަސައްކަތް ވެސް ކުރިޔަށް އެބަދެ އެވެ. އަދި އިތުރު ނުވަ ބަނދަރެއް ހަދަން ވަނީ ބަޔަކާ ހަވާލު ކޮށްފަ އެވެ.\nރައްޔިތުންނަށް ކަރަންޓުގެ ހިދުމަތް ކަށަވަރު ކޮށްދިނުމަށްޓަކައި އިންޖީނުގެ އިމާރާތް ކުރުމުގެ 22 މަޝްރޫއެއް ފެނަކަ މެދުވެރިކޮށް ހިންގާފައިވެ އެވެ. އަދި ޖަނަރޭޓަރު ފޯރު ކޮށްދިނުމާއި ނެޓްވޯކް އަޕްގްރޭޑް ކުރުމުގެ 378 މަޝްރޫއެއް ވަނީ ނިންމާފަ އެވެ.\nތިން އަހަރު ތެރޭގައި ކުރީގެ ހުރިހާ ސަރުކާރުތަކުން ހިންގާފައިވާ މަޝްރޫއުތަކަށް ވުރެ މި ސަރުކާރުން ހިންގި މަޝްރޫއުތައް ނަމްބަރު ބަލާއިރު ގިނަ ވާނެ. -- އޮފިޝަލެއް\nކުޅިވަރުގެ ދާއިރާ އިން މި ސަރުކާރުން ފެށި 109 މަޝްރޫއެއް ނިންމާފައިވާ އިރު އެ ދާއިރާގެ އިތުރު 77 މަޝްރުއެއްގެ އަމަލީ މަސައްކަތް ކުރިޔަށް ދާ ކަމަށް ރައީސް އޮފީހުގެ ތަފާސް ހިސާބުތަކުން ދައްކަ އެވެ. އަދި 10 މަޝްރޫއެއް ވަނީ ބަޔަކަށް ކޮންޓްރެކްޓް ކޮށްފަ އެވެ.\n"ތިން އަހަރު ތެރޭގައި ކުރީގެ ހުރިހާ ސަރުކާރުތަކުން ހިންގާފައިވާ މަޝްރޫއުތަކަށް ވުރެ މި ސަރުކާރުން ހިންގި މަޝްރޫއުތައް ނަމްބަރު ބަލާއިރު ގިނަ ވާނެ،" ސަރުކާރުގެ އޮފިޝަލަކު ވިދާޅުވި އެވެ.\nކޮވިޑުގެ ތިން ރާޅަށް ގުޑައެއް ނުލި\nއުމްރާނީ ތަރައްގީގެ މަޝްރޫއުތައް ހިންގުމުގައި ރައީސް އިބްރާހިމް މުހައްމަދު ސޯލިހު ތަފާތު ދެއްކި ކަމަކީ ގިނަ ބަޔަކު ދެކޭ ގޮތުގައި ކޮވިޑް-19 ގެ އުނދަގޫ ދުވަސްތަކުގައި ވެސް ގައުމު ހުއްޓުވާފައި ނުބޭއްވުމެވެ. މުޅި ކޮވިޑް ހަމަޔަކަށް އަޅުވަމުން ބައެއް ރަށްރަށް މޮނިޓަރިންނަށް ލަމުން ވެސް ތަރައްގީގެ މަޝްރޫއުތައް ހިނގުމެވެ.\n"އެހެން ސަރުކާރެއް ނަމަ ވަރަށް ފަސޭހައިން ބޯ ދަމައިގަނެވިދާނެ އެވަރުގެ ޕެންޑަމިކެއް އައީ އޭ ކިޔާފައި. ކޮވިޑަކީ އުޒުރެއް، އެކަމަކު މި ސަރުކާރުން އެކަމަށް ނުބަލާ މަޝްރޫއުތައް މަޑުޖައްސާ ނުލައި އަސާސީ ހައްގުތަކާ ގުޅޭ ޕީއެސްއައިޕީ ޕްރޮޖެކްޓުތައް ހުއްޓުމެއް ނެތި ކުރިޔަށް ގެންދިޔަ،" ޔައުގޫބް ވިދާޅުވި އެވެ.\nޔައުގޫބް ވިދާޅުވި ގޮތުގައި އިގްތިސާދު ހިފަހައްޓަން ރައީސް ކުރެއްވި ގިނަ މަސައްކަތްތަކަކީ ގިނަ ބަޔަކު ހީވެސް ނުކުރާ ވަރުގެ ބޮޑު މަސައްކަތެކެވެ.\nރައީސް ރަށަކަށް ކުރެއްވި ޒިޔާރާތުގައި: ކޮވިޑުގައި މަޝްރޫއުތައް ހުއްޓާނުލައި ސަރުކާރުން ކުރިއަށް ގެންދިޔަ. -- ފޮޓޯ: ރައީސް އޮފީސް\nއޭނާ ވިދާޅުވި ގޮތުގައި ރާއްޖެއަށް އާމްދަނީ ލިބޭ ހަމައެކަނި ދޮރު ބަންދު ކޮށްފައި އޮތް ނަމަވެސް އެކި ދިމާދިމާލުން އެހީތައް ހޯދައި، ފައިސާ ނެރޭނެ ގޮތްތައް މަގުފަހިކޮށް ގިނަ ރައްޔިތުންތަކަކަށް ވަނީ ކޮވިޑްގެ ދަތިތަކުން އަރައިގަތުމަށް އެހީތެރިކަން ވެސް ދެއްވެވި އެވެ.\n"މިއީ ލޮލަށް ނުފެނުނަސް ހައްތަހާވެސް ތަރައްގީ. ރައްޔިތުންގެ ލާބަޔާއި މަންފާއަށްޓަކައި އެޅި ފިޔަވަޅުތައް،" ޔައުގޫބް ވިދާޅުވި އެވެ.\nރައީސަށް ތާއީދު ކުރާ ބައެއް މީހުން ކޮވިޑާ ހެދި އަދި ލިބުނީ ދެ އަހަރު ކަމަށް ބުނެ އެވެ. ނަމަވެސް ކޮވިޑްގެ ދަތި ދުވަސްވަރު ރަށްރަށުގައި ބަހާލައިގެން މީހުން ނެރެ މަސައްކަތްތައް ހިންގާފައިވާ ކަމަށް ސޯޝަލް މީޑިއާގައި ކޮމެންޓު ކުރި މީހަކު ބުންޏެވެ.\nމި ސަރުކާރަށް ބާކީ އޮތީ ދެ އަހަރެވެ. ކޮވިޑްގެ ބަނަކަން އަދި މުޅިން ފިލައިގެން ނުދާއިރު "ސިޔާސީ ވައިރަސް" ތަކެއް ވެސް އަންނާނެ ކަމަށް މަސްރަހު ކައިރިން ބަލާ މީހުން ލަފާ ކުރެ އެވެ. ނަމަވެސް ސަރުކާރުން ވަނީ އުމްރާނީ ތަރައްގީގެ ބޮޑެތި ބިޔަ މަޝްރޫއުތަކެއް ހިންގަން ވިސްނައިފަ އެވެ. ބޯހިޔާވަހިކަމާއި ބްރިޖު ފަދަ ބޮޑެތި އެތައް ކަމެއް ރައީސްގެ ލިސްޓުގައި ހިމެނެ އެވެ. ދެން ސުވާލަކީ މި ސްޕީޑަށް ރައްޔިތުން ދޭނީ ކިތައް މާކްސް ހެއްޔެވެ؟\nތަރައްގީގެ މަޝްރޫއުތައް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ރައީސް އޮފީސް\n28 ކޮމެންޓް, 28 ރިއެކްޝަންސް\nއިބޫއަށް އެހުރިހާ ޕްރޮޖެކްޓެއް އެހާ ފަސޭހައިން ކޮށްލެވޭނީ ކުރީބައިގަ އެކަންކަން ބަޔަކު ޕްލޭންކޮށްދީފަ އެއްބައި ކަންކަން ފަށައިގަނެފަ އޮތީމަ. އެހެންނޫނީ އެއްކަމެއްވެސް ވާވަރުގެ ސަރުކާރެއް ނޫން މިއީކީ. ތިޔަ ބުނާ ފަދަ ކުދި ގިނަ ކަންކަން ކޮށްގެން ކުރިއަށް ގެންދިއަ ކަންކަމުގެ އަދަދު މަތިކޮށްލެވޭނެ. އެކަމު އެންމެ މުހިއްމުކޮށް ގައުމުގަ ނިންމަން ހުރި ފައިދާވާނެ ބޮޑެތި ކަންކަން އެހުރީ އަޅާނުލާ ގަސްދުގައި ނުކޮށް، އެހެން ބަޔަކަށް ސިޔާސީ މަންފާއެއްވެދާނެތީ.\nޙުރިހާ. ތިބާގެ ދުލުން ބަސްބުނެވެންޏާ އަދި ތިއަށްވުރެ ފޮނިކޮށްވެސް ތިވާހަކަ ދެއްކިދާނެ. ޚޮންމެ ސަރުކާރެއް ނިމޭއިރުވެސް ހުންނާނެ ފެށިފަ / ފަށަންވެފަ ނިމެންވެފަ ހުންނަ އެތަށް ކަމެއް. ޢެކަންކަން ކުރާނީ ދެންއަންނަ ސަރުކާރަކުން. ފުލެޓް އެޅުމާ ބުރިޖްއެޅުމަކީވެސް ޔާމީނު ސަރުކާރުގެ ޕްލޭއް ނޫނެވެ.\nސަރުކާރށް ނުފެންނަ ކަންތައް އަޅައިނުލާ ކަންތައް ވަރަށް ގިނަ ގައުމުގަ އޮތްހާ ޑޮލަރު ނުގަވައިދުން ތިބެ ބަންގާޅުން ގެންދާއިރު އެލަން ހުއްޓުވަން ސަރުކާރަކަށް ނުފެނޭ\nފެނާއި ނަރުދަމާ ގައުމު\nރައްޔިތުންނަށް ހައްގު މިންވަރަކީ ފެނާއި ނަރުދަމާތޯ؟\nމިހާރު ކުރިޔަށް ދާ ފެނާއި ނަރުދަމާ މަޝްރޫއުތަކަކީ ކުރީ ސަރުކާރުން ފައްޓާފައިހުރި މަސައްކަތްތަކެއް. ޢެއްްވެސް އައު މަޝްރޫއު އެއް ނެތް.\nކޮންމެ ގޮތެއްވިޔަސް ތިޔަ އެމްޑީޕީ އޮތް ކޯލިޝަނަކަށްވެސް ދެނެއް ވޯޓެއް ނުދޭނަން! މިސަރުކާރުން ކުރާކަންކަން ބަލައެއް ނުގަނެވޭ\nޥޯޓަކީ އެމީހަކަށް ފެންނަ ގޮތަކަށް ދޭ އެއްޗެކެކެ..މާރަނގަލުވާނެ ވޯޓް ނުދީހުރޭ. މައްސަލައެއްނެއް. މަށާ ރުކުމަލާ ފުނަމަލާ ވޯޓް ނުދިނަސް ވޯޓް ލާމީހުން ވޯޓްލާނެ. ޢެކަމަކު ތިބާގެ ވޯތުންވެސް ހިންހަމަ ޖެހޭގޮތަށް ނަތީޖާ ނުކުމެދާނެ.\nއެތައްބިލިޔަންރުފިޔައެއް ޗަޕުކޮއް ކުރެވުނު ކަމެއްކޮބާ މުޅިގައުމު ބައެއްގެ އަޅުވެތިކަމައް ވެއްޓިފައޮތީ\nރަށް ރަށުގެ ފެނާއި ނަރުދަމާ އެޅުމަކީ ތަރައްގީގެ ޕްރޮޖެކްޓް ތަކަށް ވުރެ ރައްޔިތުންނަށް ބޭނުންވާ އަސާސީ ޚިދުމަތް. ޒުވާނުންނަށް ބޭނުން ވަނީ ކޮންމެ ކަންމައްޗެއްގަ ފުޓްސަލް ދަނޑެއް އެޅުމެއް ނޫން. ބޯ ހިޔާވަހިކަން ވަޒީފާ ކޮބާ؟\nރަަގަޅު ގޮތަކީ ހަމަ ރކ. ރަށްކުރިއަރުވާ ކޮމިޓީ. ދެން އކ. އަތޮޅު ކުރިއަރުވާ ކޮމިޓީ\nދުނިޔޭގަ ލެއްވިހާ މޮޅުވާހަކަ ދައްކާފަ ވެރިކަމަށްް އަންނަނީ ތިހުރިހާ ކަމެއް ކޮށްދޭކަށްނޫންތަ. ހަމަ ޔަގީން ރައީސްްއަށް ވެސް މުސާރަ ލިބޭކަން. އެހެންވީމާ ތިކަމުގަ އަޖައިބު ވާންޖެހޭ ކަމެއް ނެތް\nއަލަށް ފަންޑުހޯދައިގެން މިސަރުކާރުންފެށި އެއްމެޕްރޮޖެޓެއްވެސްނެތް. ކުރީސަރުކާރުން ނިމެންގާތްވެފައޮހުރި ޕްރޮޖެކްޓްތަކާއި ފަށާފައިހުރިޕްރޮޖެކްޓްތައް ތިއީ ހައްތަހާވެސް.3އަހަރުތެރޭ ކޮވިޑްއެހީގެގޮތުގައި ލިބުނުއެއްޗެއްފިޔަވައި އެއްވެސްދާއިރާއަކުން އާމްދަނީއެއްނުލިބެ. ލިބުނުއެހީއެއް ކައިހުސްކޮށް ފައިސާޗާޕްކޮށްގެންވެސް ކަނީ. ފޮޓޯއަކުން ދެއްކިޔަސް ތިލަމާލެބުރިޖުގެ ކުރެހުންތައް އަދިނުނިމެ.\nޞަލަ ކުރީސަރުކާރުން ފަންޑުހޯދީ ވަކި ކޮނަގޮތަކަށް. ޅޯނުނަގައިގެން. ޙަމަ ރަނގަޅަށްވެސް ތިއޮޅުވާލީ. ޏުވިތާކަށް ރާއްޖޭގެ ފަޅުރަށްތަށް ރިސޯޓް ހަދަންދީގެން ދައުލަތަށް ލިބުނު އެތަށް މިލިޔަން ރުޕއެްއަށްވެސް ޚިޔާނާތްތެރީވެގެން އެތިބީ.


Thafaathu kollan, aseymirus saeh boalaa! | Mihaaru\nތަފާތުކޮށްލަން އަސޭމިރުސް ސައެއް ބޯލާ!\nއަސޭމިރުސް ސައި ތައްޓެއް.\n28 ނޮވެމްބަރ 2020 - 08:27\nކާނާތަކުގެ ރަހަ ހެޔޮވަރުކުރަން އާންމުކޮށް ހަވާދެއްގެ ގޮތުގައި ބޭނުންކުރާ އަސޭމިރުހަކީ ސިއްހީ އެތައް ފައިދާތަކެއް އެކުލެވިގެންވާ އެއްޗެކެވެ. މީގައި ހުންނަ ކުޅި ރަހައިން މީހާގެ ސިކުނޑި އަށް ހަމަޖެހުން ގެނެސްދެ އެވެ. އަދި އަސޭމިރުހުން ތައްޔާރުކުރާ ސަޔަކީ ލޭގެ ޕްރެޝަރު ދަށްކުރަން ވެސް ބޭނުން ކުރެވިދާނެ ވަރަށް މުހިއްމު ބުއިމެކެވެ.\n1 މޭޒުމަތީ ސަމުސާ އަސޭމިރުސް\n1/2 އިންގީ އިނގުރުކޮޅެއް (ގާނާފައި)\n1 މޭޒުމަތީ ސަމުސާ ސައިފަތް (ކޮންމެ ވައްތަރެއް ވެސް ރަނގަޅުވާނެ)\nބޭނުން ނަމަ ކިރާއި ހަކުރު ނުވަތަ މާމުއި ބޭނުންކޮށްލެވިދާނެ\n* ތައްޔާރު ކުރާނެ ގޮތް:\nއިނގުރު އަޅާފައި ފެން ރަނގަޅަށް ހޫނުކުރާށެވެ. އެއަށް ފަހު އޭގެ ތެރެއަށް ސައިފަތް (ބޭނުން ނަމަ ކިރު ވެސް އަޅާފައި) ދެ މިނިޓް ވަންދެން ކައްކާށެވެ. ދެން އޭގެ ތެރެއަށް އަސޭމިރުސް އަޅާފައި އަނެއްކާ ވެސް ދެ މިނިޓެއްހާ އިރު ވަންދެން ކެއްކުމަށް ފަހު ފުރާނާލައިގެން ބޯނީ އެވެ.\nއިތުރަށް ރަހަ ރަނގަޅުކުރަން ބޭނުން ނަމަ ކުރިން ވެސް ފާހަގަކުރި ގޮތަށް ކިރާއި ހަކުރު ނުވަތަ ހަކުރުގެ ބަދަލުގައި މާމުއި އަދި ލުނބޯހުތް ފޮދެއް ވެސް އަޅާލައިގެން ބޭނުން ކުރެވިދާނެ އެވެ.\nސިއްހީ މާހިރުން ވިދާޅުވާ ގޮތުގައި މި ސައި އާންމުކޮށް ބޭނުން ކުރާ ނަމަ ލޭގެ ޕްރެޝަރު ހަމައަކަށް އަޅުވައިދޭނެ އެވެ. އަދި މިއީ ދިފާއީ ނިޒާމު ވެސް ވަރުގަދަކޮށްދީ، އިންފްލެމޭޝަންތަކުން ވެސް ރައްކާތެރިކޮށް ދޭން އެހީވާނެ ބުއިމެކެވެ. އެކަމަކު ހަކުރު މާ ގިނަވެއްޖެ ނަމަ ކަމަކު ނުދާނެ އެވެ.\nސިއްހަތު ދުޅަހެޔޮ ދިރިއުޅުން ފައިދާހުރި ކާނާ ބްލަޑް ޕްރެޝާ ހޫނު ބުއިން\nކަރަށް ތަދުވެލާ ކެއްސާހެދީމަ މިސައި 2-3 ފަހަރު ބޯއިރަށް ރަނގަޅުވޭ. ޖާދުލެއްކަހަލަ ސައެއް.\nވަރަށް ރަގަޅު ސައެއް. އިނގުރު ލުނބޯހުތް އަޅައިގެން ސައިބޮއެހަދަމެވެ. އަދި ކުދީނާ ފަތް އަޅައިގެންވެސް ސައިބޮމެވެ. ކަރަންފޫ ތޮޅި ފޮނިތޮށިވެސް ބައެއްފަހަރު އަޅަމެވެ. އެކަމަކު އަސޭމިރުސް އަޅައިގެން މިވީތަނަށް ސައި ނުބޮމެވެ. ޓެސްޓުކޮށްލާނަމެވެ. ތި މައުލޫމާތަށްޓަކައި ޝުކުރިޔާ.


2 Kidney Failve Aamir Ah Dhathi Hayaatheh Beynumee Kidney Eh\n31 ޖެނުއަރީ 20193ކޮމެންޓް\nދެ ކިޑްނީ ފެއިލްވެ އާމިރަށް ދަތި ހަޔާތެއް، ބޭނުމީ ކިޑްނީއެއް\nމީގެ އަހަރެއްހާ ދުވަސް ކުރި އެވެ. ނ. ވެލިދޫ ތަރިވިދާގޭ، އަބްދުﷲ އާމިރު ދިރިއުޅެމުން އައީ ވަރަށް "ފިޓު" ދިރިއުޅުމެކެވެ. ދުފުމާއި ސިނގިރޭޓު ބުއިން އަދި އެނާޖީ ޑްރިންކްސްތައް ބޭނުން ކުރުމަކީ އޭނާ ދުވަހަކު ވެސް ކޮށް އުޅުން ކަމެއް ނޫނެވެ. ނަމަވެސް ކުޑަ ވަގުތުކޮޅެއްގައި އާމިރު މުޅި ހަޔާތް ބަނަކޮށްލީ އޭނާގެ ހެދި ޓެސްްޓްތަކުގެ ނަތީޖާއިން ދެއްކި މަންޒަަރުންނެވެ.\nއާއިލާގެ ހަތަރު ބެއިންގެ ތެރެއިން އާމިރަކީ އެންމެ ދޮށީ ފިރިހެން ކުއްޖާއެވެ. އެންމެ ދޮށީ ފިރިހެން ކުއްޖާގެ ހައިސިއްޔަތުން މުޅި އާއިލާ ބެލެހެއްޓުމުގެ ޒިންމާ އުފުލަމުން ދިޔަ އާމިރު މިއަދު އޮތީ އެނދުމަތިވެފައެވެ. ދެ ކިޑްނީ ފެއިލްވެ، ކިޑްނީ މިހާރު މަސައްކަތް ކުރަނީ އެންމެ ފަސް އިންސައްތަ އެވެ.\nއާމިރުގެ ބަލި ހާލަތާ ގުޅިގެން އޭނާގެ ކޮއްކޮ، އަހުމަދު މުރުޝިދު "ސީއެންއެމް" އަށް ބުނީ، ބޭބެ ދެ ކިޑްނީ ފެއިލްވެފައިވާ ކަން އެނގުނީ މިދިޔަ އަހަރުގެ ކުރީކޮޅު ކަމަށެވެ.\n"އަނެއްހެން މާބޮޑު އަލާމާތްތަކެއް ނުފެނެ. ދެން ބީޕީ މަތިވާތީ އުޅުނު، އެހެންވެ ދުވަސްކޮޅެއްގަ ބީޕީ އެއްގޮތަކަށް ވެސް ކޮންޓްރޯލު ނުވެގެން ޑޮކްޓަރަށް ދައްކަން ދިޔައިމަ، ޓެސްޓުތަކެއް ހަދާފައި، އެނގުނީ ކިޑްނީ މައްސަލަ ޖެހިފަ ކަން. އެކަން އެނގުނުއިރު ކިޑްނީ އެންމެ 28 ޕަސެންޓު މަސައްކަތް ކުރަނީ. ދެން ބީޕީ މައްޗަށް ދާތީ އެނބުރުން އެރުން ފަދަ ކަންކަން ދިމާވި،" އާމިރުގެ ކޮއްކޮ ބުންޏެވެ.\nކުޑަ ވަގުތުކޮޅެއްގައި އާމިރު މުޅި ހަޔާތް ބަނަވީއެވެ. އަލާމާތެއް ނެތި ބޮޑު ބައްޔެއްގެ ޝިކާރައަކަށް ވެސް ވީއެވެ. ދެ ކިޑްނީ ފެއިލްވެފައިވާކަން އެނގުނުއިރު އާމިރު މަސައްކަތް ކުރަމުން ދިޔައީ އެއާޕޯޓުގައެވެ. އެކަމަކު، ބަލިހާލަތަކީ އޭނާގެ ކުރިމަގަށް އޮތް ހުރަކަށް ހަދާކަށް އާމިރު ބޭނުމެއް ނުވިއެވެ. ބަލި ހާލަތަށް ނުބަލައި އާމިރު ވަޒީފާއަށް ނުކުންނަން ފެށިއެވެ. އަތްފައި ސަލާމަތުން ހުރިހާއި ހިނދަކު ސަލާމް ޖެހުމަކީ އޭނާ ބަލައި ގަންނަ ކަމަކަށް ނުވާތީއެވެ. އެކަމަކު ފަހުން މާބޮޑަށް ބަލިވެ، ބުރަ މަސައްކަތް ކުރާނެ ވަރު އޭނާގެ ގައިގަ ނެތުމުން، ވަޒީފާއިން ވަކިވާން އޭނާއަށް މަޖުބޫރުވީ އެވެ.\nއެމެޖެންސީ ޑައިލެސިސް ހެދުމަށް ލަފާދީފައިވާތީ މިމަހުގެ ކުރީކޮޅުން ފެށިގެން އާމިރު އޮތީ އައިޖީއެމްއެޗުގެ މެޑިކަލް ވޯޑުގައި އެޑްމިޓުކޮށްފައެވެ.\n"ކޮންމެ ހަފްތާއަކު ތިން ފަހަރު ޑައިލަސިސް ހަދަން ޖެހޭ. ކޮންމެ ދުވަހަކު ވެސް އެކަމަށް ގާތްގަނޑަކަށް ފަސް ގަޑިއިރު ހޭދަވާނެ. ދޮންބެ އަށް ބަލާލީމަ އެނގޭ ވަރަަށް ބޮޑަށް މިހާ ވަރުބަލިވެފައި އޮންނަ ކަން ވެސް." އާމިރުގެ ކޮއްކޮ ބުންޏެވެ.\nމުރުޝިދު ބުނީ، އާމިރު، އެމަޖެންސީކޮށް ޑައިލަސިސް ހަދަމުން އަންނަނީ ކަރަށް ހޮޅިއެއް ލައްވައިގެން ކަމަށެވެ. އަދި އެގޮތަށް ޑައިލަސިސް ހެދޭނީ އެންމެ ގިނަ ވެގެން ވެސް ދެ މަސް ދުވަސް ވަންދެން ކަމަށެވެ.\n"ފިސްތޫލާއަކީ ލޯންގް ޓާމްކޮށް ޑައިލަސިސް ހެދުމަށް ބޭނުން ކުރާއެތި. އެއީ އަތުގެ އަރިމަތިން ކަފާލާފައި، ފުރަތަމަ ފިސްތޫލާ އޮޕްޝަން އިންސާނެއްގެ ހަށިގަނޑުގައި ނާރު ނަގައިގެން ހޮޅިކޮޅެއް ލައްވައިގެން ހަދާ އެއްޗެއް. އެ ނާރަށް ކަށި ޖަހާފައި ލޭ ބަދަލުކުރަން ފަސޭހައަކަށް، އޭރުން ނާރު އިންނާނީ ތަންކޮޅެއް ބޮޑަށް ފުއްޕާފައި." މުރުޝިދު އިތުރަށް ކިޔައިދިނެވެ.\nމުރުޝިދު އިތުރަށް ބުނީ، ފިސްތޫލާ އަތަށް ލެއްވުމަށް އައިޖީއެމްއެޗުން ވަނީ އަތުގެ ކުޑަ ހުޅު ކައިރީން ތަނެއް ކަފާލާފައި ކަމަށެވެ. އެކަމަކު، އެއީ ނިއުރޯ ސާޖިނެއް ލައްވާ ކުރަން ޖެހޭ ކަމެއް ނަމަވެސް އައިޖީއެމްއެޗުގައި ނިއުރޯ ސާޖަނެއް ނެތުމުން، އެކަން ކޮށްފައި ވަނީ ޔޫރޮލިޖިސްޓެއް ކަމަށް މުރުޝިދު ބުންޏެވެ.\n"އައިޖީއެމްއެޗުން ބުނަނީ، މިކޮޅުގަ ކުރާ ކަމެކޭ އެއީ، އެހެންވީމަ ބޭރަށް ގޮސްގެން އާސަންދައެއް ނުލިބޭނޭ. އެކަމަކު މި މީހުން ޔޫރޮލިޖިސްޓެއް ލައްވާ އެކަން މިކުރުވަނީ، މިމީހުން މިހާރު އެ އޮތީ އެއް ފިސްތޫލާ އޮޕްޝަން ކަފާލާފައި، އެކަމަކު ދޮންބެގެ އެ ފިސްތޫލާ އޮޕްޝަން ވޭސްޓުވީ، އެއީ މިތާނގެ (އައިޖީއެމްޗް) ގެ ޑޮކްޓަރުންގެ އެ އެކްސްޕީރިއަންސް ނެތީމަ،" ކަންބޮޑުވުމާ އެކު މުރުޝިދު ކިޔައިދިނެވެ.\nމުރުޝިދު ބުނީ، އެކަން އައިޖީއެމްއެޗަށް ކާމިޔާބު ނުވުމުން އޭޑީކޭގައި ނިއުރޯ ސާޖިނެއް އިންނާނެކަމަށް ހޮސްޕިޓަލުން ބުނި ކަމަށެވެ. އަދި ނިއުރޯ ސާޖިންއެއް ރާއްޖޭގައި ހުއްޓާ، އެކަން އައިޖީއެމްއެޗުގެ ޔޫރޮލިޖިސްޓެއް ލައްވާ ކުރުމުން މުރުޝިދު ވަނީ ހިތްހަމަނުޖެހުން ފާޅުކޮށްފައެވެ.\n"އޭޑީކޭއަށް ރިކޮމެންޑުކޮށްފައި އޭޑީކޭއަށް ފޮނުވާލިނަމަ، ވޭސްޓެއް ނުވީހެއްނު. ދޮންބެގެ ވާއަތުގެ އެއް އޮޕްޝަން މިހާރު އޭނީ ފެއިލްވެފައި. ދެން އިންނާނީ އިތުރު އެއް އޮޕްޝަން އެއީ ކުޑަހުޅު ކައިރިން، އެ އޮޕްޝަން ދެން އަނެއްކާ އަޅުގަނޑުމެން ބޭނުމެއް ނުވާނެ ދޯ ފެއިލްކޮށްލާކަށް މިތާ އެއްފަހަރު ފެއިލްކުރި މީހަކު ލައްވާ ހަދައިގެން." އޭނާގެ ކަންބޮޑުވުންތައް އިތުރަށް ހިއްސާކުރި އެވެ.\nމުރުޝިދު ބުނީ، އަންނަ މަހުގެ ހަތަރު ވަނަ ދުވަހު އިންޑިއާގެ ސްޕަ ސްޕަޝެލިސްޓު ޑޮކްޓަރުންތަކެއް އެ ހޮސްޕިޓަލަށް އަންނާނެ ކަމަށް އައިޖީއެމްއެޗުން ބުނާ ކަމަށެވެ. އެހެންކަމުން، އެ ސާޖަރީ އެމީހުން ލައްވާ ހެދުމަށް މަޑުކޮށްލައިގެން ތިބީ ކަމަށެވެ.\nއުމުރުން 33 އަހަރުގެ އާމިރަށް އެހީ ހޯދުމަށް އާއިލާ އިން އަންނަނީ، "ހެލްޕް އަބްދުﷲ އާމިރު - މިރޫ" ގެ ނަމުގައި ފޭސްބުކް ޕޭޖެއް ވެސް ހިންގަމުންނެވެ. ގިނަ ދުވަސްތަކެއް ވަންދެން ހޮސްޕިޓަލުގައި އޮންނަން ޖެހިފައިވާ އާމިރަށް މިވަގުތު އެންމެ ބޭނުމީ "ބީ" ޕޮޒިޓިވް ކިޑްނީ އެކެވެ.\nމީގެ ހަތަރު ވަރަކަށް އަހަރުކުރިން ޒަވާޖީ ހަޔާތެއް ފެށި އާމިރުގެ އަދި ދަރިއަކު ނެތެވެ. ގިނަ ހުވަފެންތަކެއް ދެކިފައިވާ އާމިރުގެ އެ ހުވަފެންތައް މިއަދު ހަގީގަތަކަށް ހެދެން އޮތީ އެންމެންގެ އެހީތެރިކަމާ އެކު އެވެ.\nބީއެމްއެލް ރުފިޔާ އެކައުންޓު ނަންބަރު: 7701149560102\nބީއެމްއެލް ޑޮލަރު އެކައުންޓު: 7713149560101\nއިސްލާމިކް ބޭންކް އެކައުންޓު ނަމްބަރު: 99010310006110200\nފޯނު: 9889997 - އަހުމަދު މުރުޝިދު [އާމިރުގެ ކޮއްކޮ]\nވަރަށް ކިޔަމަންތެރި ބަސް އަހާ ލޯބި ކުއްޖެއް. ޢެހާމެ ކެތްތެރި. އެވޯޑްގަ މަ އިނިން. އަވަސް ޝިފާއެއް ދެއްވާ އާއިލާއަށް ކެތްތެރިކަން ދެއްވާށި\nޔާ ﷲ އާމިރަށް އަވަސް ޝިފާއެއް ލައްވައި ޢައިލާޔަށް ކެއްތެރިކަން ދެއްވާށި!


SunOnline: EPL: Bodu molhakaa eku Arsenal ge amaazu gadha hatharakah\nޢަބްދުﷲ އައިމަން 17 Feb 2020, 10:36\nއާސެނަލާއި ނިއުކާސަލް ބައްދަލު ކުރި މެޗުގެ ތެރެއިން --- ފޮޓޯ// ބެން ސްޕްރެޓް\nނިއުކާސަލް ޔުނައިޓެޑް އަތުން ބޮޑު ތަފާތަކުން މޮޅުވެ ތާވަލުގެ 10 ވަނައިގައި އޮތް އާސެނަލުން ސީޒަން ނިންމާލުމުގެ ކުރިން ގަދަ ހަތަރަކަށް އެރުމަށް އަމާޒު ކަނޑައަޅައިފި އެވެ.\nއާސެނަލްގެ އެމިރޭޓްސް ސްޓޭޑިއަމުގައި ރޭ ކުޅުނު މެޗުން އެ ޓީމު ނިއުކާސަލް އަތުން ކުރި ހޯދީ 0-4 ގެ ބޮޑު ނަތީޖާއަކުންނެވެ. އާސެނަލުގެ ކޯޗުކަމާ ދާދި ފަހުން ހަވާލުވި މިކެލް އާޓެޓާގެ އިރުޝާދުގެ ދަށުން ލިބުނު ދެވަނަ މޮޅާ އެކު އެ ޓީމު މިވަގުތު އޮތީ 34 ޕޮއިންޓާ އެކު 10 ވަނައިގަ އެވެ. އެހެން ނަމަވެސް ޔޫރޮޕު ފުޓުބޯޅައިގެ ޖާގައެއް އެ ޓީމަށް އަދި އޮތީ ފަސޭހަކަމާ އެކު އަތުވާ ހިސާބުގަ އެވެ.\nއެގޮތުން ޔޫރޮޕާ ލީގުގެ ޖާގައެއް ހޯދުމަށް ލީގުގެ ފަސްވަނައިގައި އޮތް ޓޮޓެންހަމާއި ދެމެދުގައި ހަ ޕޮއިންޓްގެ ފަރަގެއް އޮތް އިރު ހަތަރު ވަނައިގައި އޮތް ޗެލްސީއާ ދެމެދު އޮތީ ހަތް ޕޮއިންޓްގެ ފަރަގެކެވެ.\nރޭގެ މެޗަށް އާސެނަލުން ބަދަލުތަކަކާ އެކު ކުޅެން ނުކުމެ ފުރަތަމަ ހާފުގައި ހަމަލާތަކެއް އުފެއްދުމަށް މަސައްކަތް ކުރި އެވެ. އެކަމަކު ނިއުކާސަލްއިން ލިބޭ ފުރުސަތުތަކުގައި އުފައްދާ ހަމަލާތައް ނުރައްކާތެރިވުމުން އާސެނަލަށް އުނދަގޫތަކެއް ކުރިމަތިވި އެވެ.\nއެކަމަކު އެ ހާފާއި ޙިލާފަށް ދެވަނަ ހާފުގައި ކުޅެން ނުކުމެ 54 ވަނަ މިނަޓުގައި އާސެނަލުން ވަނީ ލީޑު ނަގައިފަ އެވެ. ނިކޮލަސް ޕެޕޭ ނަގައިދިން ހުރަހަކުން އެ ގޯލު ކާމިޔާބު ކުރީ އެރިކް އޮބަމަޔެންގެ އެވެ. އާސެނަލްގެ ގޯލާ އެކު ނިއުކާސަލްއަށް ހަމަޖައްސައި ނުލެވި އުޅެނިކޮށް ޖެހިގެން އައި ބޯޅަ ވެސް ގޯލުގެ ތެރެއަށް ވައްދާލައި އާސެނަލުން ވަނީ ލީޑު ފުޅާ ކޮށްފަ އެވެ. އެ ގޯލު ޖަހައިދިނީ ޕެޕޭ އެވެ.\nއާސެނަލްގެ ދެ ގޯލާ އެކު ނިއުކާސަލްގެ ޑިފެންސަށް ކުޅުންތެރިން ގިނަކޮށް ކުޅުން ރަނގަޅު ކުރަން މަސައްކަތް ކުރި އެވެ. އެކަމަކު މެޗު ފުރިހަމަ ވަގުތު ހަމަވާން މިނަޓަކަށް ވެފައި ވަނިކޮށް އާސެނަލުގެ މިޑްފީލްޑަރު މެސުޓް އޮޒިލް ވަނީ އިތުރު ގޯލެއް ޖަހައިފަ އެވެ. އާސެނަލުގެ ހަތަރުވަނަ ގޯލު އިތުރު ވަގުތުގެ ފަހު މިނަޓުގައި ޖަހައިދިނީ ބަދަލު ކުޅުންތެރިއެއްގެ ގޮތުގައި ނުކުން އެލެކްސެންޑަރާ ލަކަޒެޓް އެވެ.\nމީގެ އިތުރުން ވެސް ރޭ އިނގިރޭސި ލީގުގައި ވަނީ ފޯރިގަދަ މެޗެއް ކުޅެފަ އެވެ. ހޯސޭ މޮރީނިއޯގެ ޓޮޓެންހަމް، ރަށުން ބޭރުގައި އެސްޓޮން ވިލާ އަތުން ރޭ މޮޅުވީ ހަނިގޮތަކަށެވެ. ބައިކޮޅަށް ވަން ގޯލަކާ އެކު އެސްޓޮން ވިލާ ލީޑުގައި އޮއްވާ ފަހަތުން އަރައި ޓޮޓެންހަމް ދެ ގޯލު ޖެހި އިރު އެސްޓޮން ވިލާއިން ނަތީޖާ ހަމަހަމަ ކުރި އިރު، ޓޮޓެންހަމް މެޗުން މޮޅުވީ އިތުރު ވަގުތުގައި ސޮން ހެންގެ މިން ޖެހި ގޯލަކުންނެވެ.\nފަރުވާ ހޯދަމުން ދިޔަ ގާޑިއޯލާގެ މަންމަ މަރުވެއްޖެ\nނޭމާގެ މަދުވަނީ ރޮނާލްޑޯއާއި މެސީގެ ޕްރޮފެޝަނަލިޒަމް: ޒިކޯ\nލޮކްޑައުންއަށް މަކަރު ހެދުމުން ވޯކާއަށް އަދަބު ދެނީ


ސ.ހިތަދޫ ސްކޫލްގެ ފަރާތުން ތިޔަ ދެއްކެވީ ރާއްޖޭގެ ހުރިހާ ސްކޫލަކަށް ނަމޫނާއެއް! | Sandhaanu\nސ.ހިތަދޫ ސްކޫލްގެ ފަރާތުން ތިޔަ ދެއްކެވީ ރާއްޖޭގެ ހުރިހާ ސްކޫލަކަށް ނަމޫނާއެއް!\nހިތަދޫ ސްކޫލްގެ ފަރާތުން ބޭނުން ޖެހިފައިވާ ކުދިންނަށް ސްކޫލް ޔުނިފޯމް ފޯރުކޮށްދިނުމުގެ ގޮތުން ޔުނިފޯމް “އެކްސްޗޭންޖް” ޕްރޮގްރާމެއް ފަށައިފިއެވެ. މިކަންވަނީ އެ ސްކޫލުން ނެރުނު އިޢުލާނެއްގައި ހާމަކޮށްފައެވެ.\nކޯވިޑްގެ ހާލަތާއި ގުޅިގެން ރަސްމީ ޔުނިފޯމް މިއަހަރު ބޭނުން ކުރީ ވަރަށް މަދުން ކަމުން، ކުދިންގެ ޔުނިފޯމްތައް ހުންނާނީ އާކޮށް ކަމަށް ބެލެވޭ ކަމަށް އެއިއުލާނުގައި ވެއެވެ. ނަމަވެސް ކުދިން ހެދިބޮޑުވުމަށް އަންނަ ބަދަލުތަކާއި ގުޅިގެން ޔުނިފޯމަތައް އަންނަ އަހަރު ބޭނުންނުކޮށް އެއްލާލުމުގެ ބަދަލުގައި އެޔުނިފޯމްތައް ބޭނުން ޖެހިފައިވާ ފަރާތްތަކަށް ހަދިޔާކުރުން އެދެވިގެންވާ ކަމަށް އިއުލާނުގައި ވެއެވެ. މިގޮތުން ސައިޒުން ކުޑަވެފައިހުރި ޔުނިފޯމްތައް ސްކޫލަށް ހަދިޔާކުރުމުން އެތަކެތި ބޭނުންޖެހިފައިވާ ކުދިންނަށް ފޯރުކޮށްދޭނޭ ކަމަށް ހިތަދޫ ސްކޫލުން ވަނީ ބުނެފައެވެ. އެގޮތުން އޮފިޝަލް ޔުނިފޯމް (ފަޓުލޫނު، ގަމީސް، ސްކަރޓް، ޓައީ)، ބޫޓާއި ސްޓާކީން އަދި އެކްޓިވިޓީސް ޔުނިފޯމް ހަދިޔާކުރުމަށް ވަނީ ހުޅުވާލައިފައެވެ.\nމި ޕްރޮގްރާމަކީ ބޭނުން ޖެހިފައިވާ ކުދިންނަށް އެހީވުމަށް ހިންގޭ މުހިންމު ޕްރޮގްރާމެކެވެ. ބައެއް ބެލެނިވެރިންގެ އަތްމަތި ދަތިވެ އައު އަހަރަށް ކުދިން ސްކޫލަށް ފޮނުވަން ތަކެތި ހަމަކުރުމަކީ ބައެއް ފަހަރު ވަރަށް ބޮަޑު ތަކުލީފަކަށް ވެއެވެ. ހިތަދޫ ސްކޫލުން މިފެށި ޕްރޮގްރާމަކީ އެހެން ސްކޫލްތަކަށް ވެސް ނަމޫނާއެއް ކަމަށް ގިނަ ބަޔަކު ދަނީ ބުނަމުންނެވެ.


vnews - Hiyaalu faalhu kurumuge minivankan nethidhaa gothah hadhaafaivaa qaanoonuthah badhalu kuraanan: Inthi\nޚިޔާލުފާޅުކުރުމުގެ މިނިވަންކަން ނެތިދާގޮތައް ހަދާފައިވާ ގާނޫނުތައް ބަދަލުކުރާނަން: އިންތި\n10 އޯގަސްޓް 2018\nހިޔާލުފާޅުކުރުމުގެ މިނިވަންކަމާ ނޫސްވެރިންނަށް ދަތިވާގޮތަށް މިސަރުކާރުން ހަދާފައިވާ ގާނޫނުތައް ގުޅިފައިވާ ޕާޓީތަކުގެ ވެރިކަމެއްގައި ބަދަލުކުރާނެ ކަމަށް މާފަންނު އުތުރު ދާއިރާގެ މެމްބަރު އަލްއުސްތާޛް އިމްތިޔާޒް ފަހުމީ ވިދާޅުވެއްޖެއެވެ.\nއިންތި މިހެން ވިދާޅުވީ ދެމިލިއަން ރުފިޔާއިން ރާއްޖެޓީވީ ޖޫރިމަނާ ކުރުމާގުޅިގެން ރާއްޖެޓީވީގެ "އަބުރުފުޅު ފަންޑުފޮށި" ހުޅުވުމުގެ ރަސްމިއްޔާތުގެ ތެރެއިން ނޫސްވެރިންނާ ވާހަކަފުޅު ދައްކަވަމުންނެވެ.\nއިންތި ވިދާޅުވީ ހިޔާލުފަޅުކުރުމުގެ މިނިވަންކަން ނެތިގެންދާ ގޮތަށް މިސަރުކާރުން ފާސްކޮށްފައިވާ ގާނޫނުތަކަކީ އެއީ ބަލައިގަނެވޭ ގަނޫނުތަކެއް ނޫންކަމަށެވެ. އެގާނޫނުތައް ރައްޔިތުންގެ މަޖިލީހުން ފާސްކޮށްފައިވަނީ ކަނޑައެޅިފައިވާ އުސޫލުތަކާ ގާނޫނުއަސާސީއާއި ހިލާފާށް ކަމަށްވެސް އިންތި ވިދާޅުވިއެވެ.\nއަދި ގާނޫނުތަކާ ހިލާފަށް ފާސްކޮށްފައިވާ ގާނޫނުތަކަކީ ބާތިލް އެއްޗެހިކަން ގާނޫނުއަސާސީގައިވެސް ބުނެފައިވާ ކަމަށް އިންތި ވިދާޅުވިއެވެ. ގުޅިފައިވާ ޕާޓީތަކުގެ ވެރިކަންފެށި ރައްޔިތުންގެ މަޖިލީހަށް އެބޭފުޅުން ވެންނެވުމާއެކު އެގާނޫނުތައް ބާތިލް ކުރުމުގެ މަސައްކަތް ފަށާނެ ކަމަށްވެސް ވިދާޅުވިއެވެ.\nއިންތި ވިދާޅުވީ ބްރޮޑްކޮމް އިން ނުހައްގުން ޖޫރިމަނާ ކޮށްފައިވާ ޓީވީ ސްޓޭޝަންތަކަށް އޭގެ ބަދަލު ހޯދައިދެއްވާނެ ކަމަށެވެ.\nއަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވީ، އެއްވެސް ހުއްޖަތެއްނެތި ބޮރޮޑްކޮމް އިން ސިޓީއެއް ފޮނުވާލައިގެން އެއްވެސް ޓީވީ ސްޓޭޝަނެއް ޖޫރިމަނާއެއް ނުކުރެވޭނެ ކަމަށެވެ. ޓީވީ ސްޓޭޝަނެއް ނުހައްގުން ޖޫރިމަނާ ކޮށްގެން މިނިވަން ކަމާއެކު ހަބަރުފެތުރުން ނުހުއްޓުވޭނެ ކަމަށްވެސް އަލީ ޒާހިރު ވިދާޅުވިއެވެ.\nއަދި މިފަދަ އަމަލުތައް ކުރުމުގެ ފަހަތުގައިތިބި މުއައްސަސާތަކާ އެމުއައްސަސާތަކުގެ ވެރިން ގާނޫނުގެ ކުރިމަތީގައި ޖަވާބުދާރީ ވާން ޖެހޭނެ ކަމަށްވެސް އަލީ ޒާހިރު ވިދާޅުވިއެވެ.\nނުހައްގުން މިގޮތައް އަތުލާ ފައިސާ ދައުލަތުގެ ބައިތުލްމާލަށް ނުވެއްދުމަށް ގޮވާލާކަމަށާ މިގޮތައް އަތުލެވޭ ފައިސާއަކީ ގުޅިފައިވާ ޕާޓީތަކުގެ ވެރިކަމެއްގައި އަނބުރާ އަތުލައި އޭގެ ހައްގުވެރިންނަށް ދޭނެ ފައިސާ ކަމަށް އަލީ ޒާހިރު ވިދާޅުވިއެވެ.\nރާއްޖެޓީވީ ދެމިލިއަން ރުފިޔާއިން ޖޫރިމަނާ ކުރުމާ ގުޅިގެން ހުޅުވި އަބުރުފުޅު ފަންޑުފޮށި ހުޅުއްވައިދެއްވީ ގުޅިފައިވާ ޕާޓީތަކުގެ ކެންޑިޑޭޓް އިބްރާހީމް މުހައްމަދު ސޯލިހުއެވެ.\nރާއްޖެ ޓީވީ އަނެއްކާވެސް ދެމިލިއަން ރުފިޔާއިން ޖޫރިމަނާކޮށްފައި މިވަނީ، ރައީސް އަބްދުﷲ ޔާމީންގެ އަބުރަށް ހުތުރުވާފަދަ ދޮގު މައުލޫމާތު ގެނެސްދީފައިވާތީ އާއި ގައުމީ ސަލާމަތަށް ނުރައްކާވާ ގޮތަށް ކޮންޓެންޓް ބްރޯޑްކާސްޓްކޮށްފައިވާ ކަމަށްބުނެއެވެ.


Covid jehigen ithuru meehaku maru vejje\nދަރުމަވަންތަ ހޮސްޕިޓަލް: ކޮވިޑް ޖެހިގެން އިތުރު މީހަކު ވަނީ މަރުވެފައި\nކޮވިޑް-19 ގައި އިތުރު މީހަކު ރާއްޖޭގައި މަރުވެއްޖެ އެވެ. މިއަދު ފަތިހުގެ ވަގުތެއްގައި މަރުވެފައިވަނީ ކޮވިޑް ޖެހިގެން ދަރުމަވަންތަ ހޮސްޕިޓަލްގައި ފަރުވާދެމުން ދިޔަ 80 އަހަރުގެ ފިރިހެނެކެވެ.\nމިއީ މި ބަލީގައި ރާއްޖެއިން މަރުވި 12 ވަނަ މީހާ އެވެ. އިއްޔެ ވަނީ 77 އަހަރުގެ އަންހެނެކު ވެސް މަރުވެފައިވެ އެވެ. އެ އަންހެން މީހާއަކީ މީގެ ހަތަރު ދުވަސް ކުރިން ކޮވިޑްގައި މަރުވި 92 އަހަރުގެ މީހާގެ އަނބިމީހާ އެވެ.\nމި މީހާ މަރުވުމުން ކޮވިޑްގައި ރާއްޖެއިން މަރުވި ދެމަފިރިންގެ އަދަދު ދެއަކަށް ބަދަލުވީ އެވެ. ކުރިން އަވަހާރަވީ މަޝްހޫރު ވިޔަފާރިޔާ މަރޮށީ ހުސައިން އަބްދުﷲ (އެމްއެޗްއޭ) ގެ ދެކަނބަލުންނެވެ. އެ ދެ ބޭފުޅުން އަވަހާރަވީ ވަރަށް ކައިރި ކައިރީގަ އެވެ.\nރާއްޖެއިން މިހާތަނަށް 12 މީހަކު ކޮވިޑްގައި މަރުވެފައިވާއިރު މަރުވި ދިވެހިންގެ ތެރޭގައި ހިމެނެނީ މުޅިން ވެސް ދުވަސްވީ މީހުންނެވެ. ދެން މި ބަލީގައި ރާއްޖެއިން މަރުވީ ބަންގްލަދޭޝް މީހުންނެވެ. އޭގެ ތެރޭގައި ދެބައި އުމުރުގެ މީހުން ވެސް ހިމެނެ އެވެ.\nކޮވިޑް-19 ބަލި މާލޭގައި މިހާރު ވަނީ ވަރަށް ބޮޑަށް ކޮންޓްލޯކުރެވިފަ އެވެ. ކޭސްތައް ފެންނަ މިންވަރު މަދުވެފައިވާއިރު މިހާރު ސަރުކާރުން ވަނީ މާލޭގެ ލޮކްޑައުންއަށް ވެސް ބޮޑު ލުއިތަކެއްދީފަ އެވެ.\nކޮވިޑަށް ފަރުވާދޭ 62 ޕަސެންޓް އެނދު ފުރިފައި


Kudheenaa faiy: Gina faidhaa thakeh libbaidhey fatheh\nކުދީނާ ފަތް: ގިނަ ފައިދާތަކެއް ލިއްބައިދޭ ފަތެއް\nކުދީނާ ފަތަކީ ރާއްޖޭގައި ވަރަށް ފަސޭހައިން ލިބެން ހުންނަ ފަތެކެވެ.\nދިވެހިން ތައްޔާރު ކުރާ ގިނަ ކެއުންތަކެއްގައި މި ފަތް ބޭނުން ކުރެއެވެ. ކުދީނާ ފަތް އެންމެ ބޮޑަށް މަޤްބޫލް ވެފައިވަނީ ތަފާތު ބުއިންތަކާއި ކެއުންތަކުގެ ރަހަ މީރުކޮށްދޭ ފަތެއްގެ ގޮތުގައެވެ.\nކުދީނާ ފަތުން ލިބޭ ސިއްހީ ފައިދާތައް ގިނަ ބަޔަކަށް ނޭނގެއެވެ. މި ލިޔުމުގައި މިބަލާލަނީ ކުދީނާ ފަތުން ލިބޭ ބައެއް ފައިދާތަކަށެވެ.\nކުދީނާ ފަތަކީ، ހަޖަމްކުރުމަށް އެހީތެރިވެދޭ ފަތެކެވެ. ކާހިތް ނުވާނަމަ މިފަތް ބޭނުން ކުރުމުން، ކާހިތްވެސް ކޮށްދެއެވެ. ފާހާނާ ކުރުމުގައި އުނދަގޫތައް ދިމާވާނަމަ، ކުދީނާ ފަތުން ތައްޔާރުކޮށްފައިވާ ސައިތައްޓެއް ބޯށެވެ. މިއީ، ވަރަށް ރަނގަޅު ފަރުވާއެކެވެ.\nތާޒާ ކުދީނާ ފަތަކީ ހޮޑުލެވުމުން ދުރުކޮށްދޭނެ އެއްޗެކޭ ބުނުމުން އެކަން ޤަބޫލް ކުރުމަކީ އުނދަގޫ ކަމަކަށް ނުވާނެއެވެ. ކުދީނާ ފަތަކީ ވަރަށް މީރުވަސް ދުވާ ފަތެކެވެ. ތާޒާ ކުދީނާ ފަތް ކެއުމަކީ ހޮޑުލެވުމުން ދުރުކޮށްދޭ ކަމެއް ކަމަށް ސިއްހީ މާހިރުން ބުނެއެވެ. އެހެންކަމުން ބޯއެނބުރުމާއި، ހޮޑުލުމުން ދުރުވުމަށްޓަކައި ކުދީނާ ފަތް ބޭނުންކޮށްގެން އުފައްދާފައިވާ މެޓާ ފަދަ ތަކެތި ދަތުރު ކުރާއިރު ބޭނުން ކުރުމަކީ ވަރަށް މުހިއްމު ކަމެކެވެ.\nހަމުގެ މައްސަލަަތަކަކީ އަޅުގަނޑުމެންގެ ތެރެއިން ގިނަ ބަޔަކަށް ކުރިމަތިވާ މައްސަލަތެކެވެ. ހަން ކުރަކި ވުމާއި، ކެހުމާއި، ހަންފޮޅުން ފަދަ މައްސަލަތައް ތަހައްމަލު ކުރަން ޖެހޭ މީހުން އަޅުގަނޑުމެންގެ ތެރޭގައި މަދެކޭ ނުދެންނެވޭނެއެވެ. މިފަދަ މައްސަލަތަކަށް ކުދީނާ ފަތަކީ ވަރަށް ރަނގަޅު ފަރުވާއެކެވެ. ކުދީނާ ފަތުން ޖޫސް ހެދުމަށްފަހު، ހަމުގައި އުނގުޅާށެވެ. މިއީ ހަމުގައިވާ އިންފެކްޝަންތަކުން ސަލާމަތް ކޮށްދޭނެ ކަމެކެވެ. އަދި މޫނުގައި އޮށާޅަ ނެގުމުންވެސް ކުދީނާ ފަތަކީ ބޭނުން ކުރެވިދާނެ ފަރުވާއެއްކަން ދިރާސާތަކުން ވަނީ ދައްކާފައެވެ. މީގެ އިތުރުން، ގައިގެ ހަމުގައި ދިރޭއެއްޗެއް ދައިގަނެފިނަމަ، ނަގާ ދިލައިން ސަލާމަތް ވުމަށް ކުދީނާ ފަތް ހޭކުމަކީ ޒަމާނުއްސުރެ ކޮށް އުޅޭ ކަމެކެވެ. މިއީ ރަނގަޅު ފަރުވާއެއްހެއްޔެވެ؟ ސިއްހީ މާހިރުން ލަފާދޭ ގޮތުގައި، ކުދީނާ ފަތުގައި އެކުލެވޭ އެންޓި ޕިއުރިޓިކް މާއްދާތަކުގެ ސަބަބުން ގައިގެ ހަން ފިނިކޮށްދެއެވެ. މިކަމުގެ ސަބަބުން، މަދިރި ފަދަ ދިރޭތަކެތި ހަފާފައި ހުރުމުންވާ ތަދުން ސަލާމަތްކޮށްދެއެވެ.\nކުދިންނާ ފަތުން އަދިވެސް އިތުރު ފައިދާތައް ލިބެއެވެ. ހަނދާން ބަލި މީހުންނަށް ކުދީނާ ފަތަކީ ވަރަށް ރަނގަޅު އެއްޗެއް ކަމަށް ދިރާސާތަކުން ވަނީ ދައްކާފައެވެ. މީގެ އިތުރުން ބަރުދަން ލުއި ކުރުމަށްވެސް ކުދީނާ ފަތުން ތައްޔާރު ކޮށްފައިވާ ބުއިންތައް ބޭނުން ކުރެވިދާނެއެވެ\nނަފްސާނީ ބަލި މީހުންނަށް އަންނަ އަހަރުން ފެށިގެން މާލީ އެހީދެނީ 15months ago\nއަބަދުވެސް ޖުލައިމަހުގައި ބޭރަށް ހިންގުން އިތުރުވޭ: އެޗްޕީއޭ25 months ago\nކުދީނާ ފަތް: ގިނަ ފައިދާތަކެއް ލިއްބައިދޭ ފަތެއް05 months ago\nޑެންގީ ހުން ޖެހޭ މިންވަރު އިތުރުވެއްޖެ- އެޗްޕީއޭ05 months ago\nއަންހެނުން ރައްޓެހިންނާއެކު ބޭރަށް ދިއުމުން ސިއްހަތު ރަނގަޅުވޭ: ދިރާސާ 1 11 months ago\nޓެކްނިކަލް މައްސަލައެއް ދިމާވެ، އާސަންދައަށް ބުރޫއަރަނީ 1 1 year ago


ރައީސުލްޖުމްހޫރިއްޔާގެ ނައިބު މާލެ އަތޮޅު ގުރައިދުއަށް ޒިޔާރަތްކުރައްވާ އެރަށު ކައުންސިލާއި މުއައްސަސާތަކުގެ އިސްވެރީންނާ ބައްދަލުކުރައްވައިފި - The President's Office\n31 ޖުލައި 2021، ރިފަރެންސް: 2021-249\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، މާލެ އަތޮޅު ގުރައިދުއަށް މިއަދު ކުރެއްވި ޒިޔާރަތުގައި އެރަށު ކައުންސިލާއި މުއައްސަސާތަކުގެ އިސްވެރީންނާ ބައްދަލުކުރައްވައިފިއެވެ. ރައީސުލްޖުމްހޫރިއްޔާގެ ނާއިބުގެ މި ދަތުރުފުޅުގައި ގުރައިދޫގެ އެކިއެކި މުއައްސަސާތަކަށް ޒިޔާރަތްކުރައްވާ، އެ މުއައްސަސާތަކުގެ މަސައްކަތް ހިނގަމުންދާގޮތް ބައްލަވާލައްވާފައިވެއެވެ.\nރައީސުލްޖުމްހޫރިއްޔާގެ ނައިބު، މިއަދު މެންދުރުފަހު ގުރައިދުއަށް ވަޑައިގެންނެވުމުން، އެރަށު ރައްޔިތުން ވަނީ އެމަނިކުފާނަށް ވަރަށް ހޫނު މަރުޙަބާއެއް ދަންނަވާފައެވެ. މިދަތުރުފުޅުގައި، ކ. އަތޮޅު ގުރައިދޫގައި ހުންނަ ޚާއްޞައެހީއަށް ބޭނުންވާ މީހުންގެ މަރުކަޒަށް ރައީސުލްޖުމްހޫރިއްޔާގެ ނާއިބު ކުރެއްވި ޒިޔާރަތުގައި، އެތަނުގެ ހާލަތު ބައްލަވާލައްވާ އެ މަރުކަޒުގެ އިސްވެރިންނާ ބައްދަލުކުރައްވާފައިވެއެވެ. މި ބައްދަލުކުރެއްވުމުގައި އެ މަރުކަޒުގެ އިސްވެރިން ވަނީ މަރުކަޒު ހިންގުމަށް ކުރިމަތިވެފައިވާ ދަތިތަކާއި ކުރިއަށް ރާވައި ކުރަމުންގެންދާ މަސައްކަތްތަކުގެ މަޢުލޫމާތު އެމަނިކުފާނާ ހިއްސާކުރައްވާފައެވެ. މި ބައްދަލުކުރެއްވުމުގައި ދެއްކެވި ވާހަކަފުޅުގައި ރައީސުލްޖުމްހޫރިއްޔާގެ ނައިބު ވަނީ އެ މަރުކަޒުގެ މުވައްޒަފުން ކުރައްވަމުންގެންދަވާ މުހިއްމު މަސައްކަތުގެ އަގުވަޒަންކުރައްވާ، އެ ފަރާތްތަކަށް ހިތްވަރުދެއްވާފައެވެ.\nރައީސުލްޖުމްހޫރިއްޔާގެ ނައިބުގެ މި ދަތުރުފުޅުގައި، ގުރައިދޫ ޞިއްޙީ މަރުކަޒާއި އެރަށުގައި އަލަށް ހިއްކި ސަރަޙައްދު ބައްލަވާލެއްވުމަށްފަހު އެމަނިކުފާނު ވަނީ ގުރައިދޫ ރަށު ކައުންސިލާ ބައްދަލުކުރައްވާފައެވެ. މިބައްދަލުކުރެއްވުމުގައި ކައުންސިލަރުން ވަނީ އެރަށުގެ ތަރައްޤީއަށް މިހާރު ކުރަމުންގެންދާ މަސައްކަތްތަކާއި ސަރުކާރުން އެރަށުގައި ހިންގަވާ މަޝްރޫޢުތަކުގެ މަސައްކަތް ހިނގަމުންދާގޮތުގެ މަޢުލޫމާތު ރައީސުލްޖުމްހޫރިއްޔާގެ ނައިބާ ހިއްސާކުރައްވާފައެވެ.\nމި ބައްދަލުވުމުގައި ކައުންސިލަރުން ދެއްކެވި ވާހަކައިގައި، ރަށުގެ ބިމުގެ ދަތިކަމަށް ޙައްލު ހޯދައިދިނުމަށްޓަކައި ސަރުކާރުން 15 ހެކްޓަރުގެ ބިން ހިއްކަވައިދެއްވަމުން ގެންދަވާކަމަށްޓަކައި ވަނީ ޝުކުރުއަދާ ކުރައްވައިފައެވެ. މީގެ އިތުރުން ރަށުގައި ތަރައްޤީއަށް ހިންގަމުންގެންދާ އިތުރު މަޝްރޫޢުތަކުގެ ތެރެއިން ގިނަ މަސައްކަތްތަކެއް ހަލުވިކަމާއެކު ހިނގަމުންދާކަން ކައުންސިލަރުން ފާހަގަކުރެއްވިއެވެ. މި ބައްދަލުކުރެއްވުމުގައި ކައުންސިލަރުން ވަނީ އެބޭފުޅުންގެ ބައެއް ކަންބޮޑުވުންތައްވެސް ހިއްސާ ކުރައްވާފައެވެ.\nކައުންސިލަރުން ފާހަގަކުރެއްވި ބައެއް ކަންކަމުގެ ތެރޭގައި ރަށުގެ ޞިއްޙީ މަރުކަޒުގެ ޚިދުމަތުގެ ފެންވަރު ރަނގަޅުކުރުމަށް ކުރެވެންހުރި މަސައްކަތްތަކާއި، ޚާއްޞަ އެހީއަށް ބޭނުންވާ މީހުންގެ މަރުކަޒުގައި ތެރަޕިސްޓުންގެ ޚިދުމަތް ޤާއިމްކުރުމުގައި ހުރި ބައެއް ކަންބޮޑުވުންތަކާމެދު މި ބައްދަލުކުރެއްވުމުގައި މަޝްވަރާކުރައްވާފައިވެއެވެ.\n މި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ ކައުންސިލަރުން ފާހަގަކުރެއްވި ކަންކަން ޙައްލުކުރުމުގައި ސަރުކާރުގެ ކަމާބެހޭ ފަރާތްތަކާއެކު މަޝްވަރާކުރައްވައިގެން މަސައްކަތް ކޮށްދެއްވާނެކަމުގައި ވިދާޅުވެފައެވެ.\nރައީސުލްޖުމްހޫރިއްޔާގެ ނައިބުގެ އަރިހުގައި މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް ޢާއިޝަތު މުޙައްމަދުދީދީ އާއި، އެމް.ޓީ.ސީ.ސީގެ ސީ.އީ.އޯ، އާދަމް އާޒިމް އަދި، ހެލްތު މިނިސްޓްރީ އާއި، ސްޓެލްކޯގެ އިސްވެރިން ބައިވެރިވެވަޑައިގެންނެވިއެވެ.


BREAKING | Raees Ge Hurihaa Focus Eh Huree Vaudhuthah Fuhdhan- Tharujamaanu - Vaguthu\nރައީސްގެ ހުރިހާ ފޯކަސްއެއް ހުރީ ވައުދުތައް ފުއްދަން- ތަރުޖަމާނު\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް. --- ވަގުތު އިމޭޖަސް: މުހައްމަދު އަފްޒަލް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ހުރިހާ ފޯކަސްއެއް ހުރީ ރައްޔިތުންނަށް ވެފައިވާ ވައުދުތައް ފުއްދަން ކަމަށް ރައީސް އޮފީހުގެ ތަރުޖަމާނު މަބްރޫކް އަޒީޒު ވިދާޅުވެއްޖެއެވެ.\nމަބްރޫކް މިފަދައިން ވިދާޅުވެފައިވަނީ ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ފޮނުވާފައިވާ މެސެޖުތަކާއި ގުޅޭގޮތުން "ވަގުތު" އިން ސުވާލު ކުރުމުންނެވެ.\nމަބްރޫކް ވިދާޅުވީ، "ރައީސްގެ ފޯކަސް ހުރީ ވައުދުތައް ފުއްދަން" ކަމަށެވެ. އަދި އެމެސެޖުތަކާއި ގުޅިގެން އިތުރު އެއްވެސް އެއްޗެއް މަބްރޫކު ވިދާޅެއް ނުވެއެވެ.\nއެމްޑީޕީ ވަޓްސްއެޕް ގްރޫޕަށް ރައީސް ނަޝީދު ވަނީ ގިނަ މެސެޖުތަކެއް ފޮނުއްވާފައެވެ. އެ މެސެޖުތަކުގެ ތެރޭގައި އެމަނިކުފާނު ވަނީ ރައީސް ސޯލިހާއި އެކު ސިޔާސީ ގޮތުން ނުހުރެވޭނެ ކަމަށް ބުނެ، ކުރީގެ ރައީސް އަބްދުﷲ ޔާމީންގެ އެހީއަށް އެދޭނެ ކަމަށް ބުނެފައެވެ.\nއަދި "ދުވަހަކު ވެރިކަން ނުހޯދުނަސް މި ވެރިންނާއެކު އުޅެން ބޭނުން ނުވާ" ކަމަށާއި "ރައީސުލްޖުމްހޫރިއްޔާ އެ ހުރީ ތާށިވެފައި" ކަމަށް ނަޝީދު ވަނީ ވިދާޅުވެފައެވެ.\nނަޝީދު މިހެން ވިދާޅުވެފައިމިވަނީ އެމްޑީޕީގެ އެތެރޭގައި ބޮޑެތި ބައިބައިވުންތަކެއް އުފެދިފައިވާ ދަނޑިވަޅެއްގައެވެ. އެގޮތުން ނަޝީދު މަސައްކަތް ކުރައްވަމުން ގެންދަވަނީ ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކުރަން ކަމަށްވާއިރު އެކަމާއި އެމްޑީޕީގެ ބައެއް މަޖިލިސް މެމްބަރުން އަންނަނީ ދެކޮޅު ހަދަމުންނެވެ.\nޖުލައި 12, 2021 18:42\nނަޝީދު ކަލޭތީ މިހާރު އެކްސްޕަޔަރ ވެފައިހުރި ސިޔާސީ ހުސްގޯންޏެތް.......އިބޫ ޒިންދާބާދު\nޖުލައި 12, 2021 18:46\nރައީސްގެ ހުރިހާ ފޯކަސްއެއް ހުރީ ވައުދުތައް ފުއްދަން ކަމަށް ރައީސް އިބޫ ވިދާޅުވާއިރު ކޮން ވައުދެއްތޭ ފުއްދީ މާލެ ސަރަހައްދުގައި ގޯތި ބޭނުވްވާ ކޮންމެ މީހަކަށް 10 ހާސް އަކަފޫޓްްގެ ގޯއްޗެއް ހިލޭ ދޭނަމޭ ވިދާޅުވެ އެކަން ނުކޮށް ދެން ކޮން ވައުދެއް ތޭ ފުއްދީ ކުޑަ އާބާދީ އޮންނަ ރަށެއްގައި ކައްޕަޅި ބަނދަރު ގަނޑެއް ހަދާ އެއީ ވައުދު ފުއްދީ ކަމަށް ބުނެ އިންޑިއާ ގެ ވަގުންނާއި ގުޅިގެން ކަޓް ޖައްސާ އިންޑިއާގެ ވަގުންނަށް ރާއްޖޭގެ މިނިވަން ކަން ވިއްކާލާ ދެން ކޮވިޑް ވެންޓިލޭޓަރުން ވައްކަން ކޮށްފައި އެއީތޭ ތަމެން ވައުދު ފުއްދާ ގޮތަކީ ތަމެން ތިޔާ ގޮތަށް ފުއްދާ ވައުދު ތައް ތަމެން އޮޅާަލަބަލަ އޮޅާލާ އޮޅާލާ އޮޅާލާ އޮޅާލާ އޮޅާލާ..\nޖުލައި 12, 2021 18:51\nކޮންވައުދެެއްތޯ ފުއްދޭނީ؟؟ ރައީސްކަމު އައީ ދިވެހިންނަށް ގޯތި ގެދޮ ރު ހަދާން %6 ގައި ލޯނުދޭން ހުވާކޮއްފަ ލޯނު މިލިބެނީ އެއްވެސް ތަނަކުން ލޯނެއް ނުނަގާއޮތް މީހަކަށް އެވެސް ގެ މޯގޭޖުކޮއްގެން މައުލޫމާތު ސާފުކު ރަން ގުޅީ ރުން މިއެގެނީ ވާނުވާ ދެންކޮބާ ރިސޯޓް މިއައްޒަފުންގެ ހައްގުތައް ތޮޅިޔަށް ދިޔައީ ދެން ޓާޓާ\nޖުލައި 12, 2021 19:08\nވަޢުދު ފުއްދަން، ހިޔާ ފުލެޓުގެ ކުލި -/5600 އަށް ހައްދަވައިދެއްވުން އެދެން.\nޖުލައި 12, 2021 19:11\nއަލަށް އުފަންވާ ކުއްޖާއަށް ދޭންބުނި ހަދިޔާ ފޮށީގެ ވައުދުވީ ކޮންތާކުތޯ މަބުރޫކު ވިދާޅުވެދެއްވާ\nޖުލައި 12, 2021 19:35\nރަނގަޅު އެެއް ގޮތެއްވެސް ނެތެއްނު.\nޖުލައި 12, 2021 20:01\nބަލަ ކަލޭ ދޮގުނުހަދާ އޭނަ ފުއްދި 1 ވައުދު ބުނެބަލަ\nޖުލައި 13, 2021 04:37\nއޭނައަށްފުށްދުނުވައުދަކީ ރައީސްޔާމީނުޖަލަށްލުން ބާކީ ހުރިހާވައުދެއްއަންބޮނޑީގަ! ޢަދިދުވާތީފެންނާނެ މަރާލެވުނު މީހުންގެއާއިލާގެފަހަތުން އަންނަމަހު( އެއީކޮންމަހެއްކަންނޭ ދަންނަމީހަކުނޫޅޭ) މަރުތަކުގެމައްސަލަނިންމާ ޝަރީއަތަށް ފޮނުވާމަމޭގޮވަމުން! އެމީހުންގެހިތުގައަޅާވޭނާތަދު ވިސްނާލަންވެސްބޭނުމެއްވެސްނުވޭ ބޭނުމީ އެކަނިވޯޓުކޮޅު ދެންޓާޓާ ބޮޑުމުސާރަދީފަހެދިމަރުތައްބަލާކޮމިޝަން އޮތީ ކޯމާގަ މުސާރަބަރާބަރަށްލިބޭތީނިދާލާފަ އޯކޭތާދޯ؟\nޥިހުރިހާ ވައުދުތަކެއް ހަނދާނެއްވެސްނެތް! ވައުދެއްނުފުއްދެ!\nޖުލައި 12, 2021 20:36\nގައުމު އިންޑިއާ އައް ވިއްކާލުން ވެސް ވައުދު ތަކުތެރޭގަވޭ ދޯ؟\nޖުލައި 12, 2021 20:38\nސޯލިހު އައް ފުދުނު ވައުދަކީ ޔާމީނު ޖަލައް ލުން އެހެން އެއްވެސް ވައުދެއް ނުފުދޭ..\nޖުލައި 12, 2021 20:52\nމަބުރޫކް ރައީސައް ދަންނަވާލަބަލަ ކޮބާތޯ 1 އަހަރުން ނިންމަން ވިދާޅުވި ފުލުހުންނާއި ސިފައިންގެ ފްލެޓްތައް،\nހާލަތަށްބަލައި ރަގަޅު ކަންކަން ކުރެވިފައިވެ ސް އެބަހުރި ކޮންވެރިއަކަށްތަ ރަގަޅު ހާލަތުހައިވެ ސް ހުރިހާ ވަޢުދެއް ފުއްދައިދެވުނީ މި ގައުމުގަ ނޫނަ ސް ވެރިކަމަށް އަންނަވާ ގިނަ ވަޢުދުތުތަކަކީ ހަމަބިލާހަކަށްވަނީ5އަހަރުގެ ދައުރަކަށް ފުރުދެއްވާ.\nއެއީ ހަމަތެދު. އިންޑިޔާއަތުން ލާރި ބޮނޑި ހޯދަިގެން ގަނެފައޮތްވެރިކމެއް މިއީ. އހެންވީމާ އިންޑިޔާމީހުންނަށް ހުރިހާކަމެއްކޮށްދޭނެކަމށް ވެފައިވާ ވަޢުދުތައް ފުއްދުމުގައި . ހަމަ ދިވެހި ރައްޔިތުން ފެންނާނެ އަނެއްކާވެސް ވޯޓުކައިރިވިމާ. ކަލޯލަދެއް ނުގަނޭތަ ޔިޔައަނގަ ފުޅާކުރަން. އެންމެބޮޑުވަޢުދަކީ ދިވެހިންއަޅުވެތިކުރަން އިންޑިޔާބޭނުންވާހާގޮތަކަށް ހާނޫނުތަކަށް ބަދަލުގެނައުން. ޝާހިދަށްވެސް އދ ގެ ގޮނޑިގަނެދިނީ އެހެންވީމާ.\nޖުލައި 12, 2021 21:29\nސައިޒު އޮޅިގެން ނޫޅޭ... ސޯލިހު އައް ހީވަނީ ލައްކަ އެކޭތަ.؟\nޖުލައި 12, 2021 21:49\nފޯކަސް ހުރީ ޜައްޔިތުން ފެލަން..ތިޖޫރު ހުސްކުރުމުގައި\nޖުލައި 12, 2021 22:42\nރާއްޖޭގައި އޮތްވެރިކުގެ ނިޒާމެއް މިބެޔަކަށް ކަމަކުނުދެއެވެ. ޜާއްޖޭގައި އޮތްދީނެއް ކަމަކު ނުދެ. ޢޭނަޔަށް ފެންނަގޮތަކަށް އޭނައަށް ފައިދާ ބޮޑުގޮތައް ހުރިހާކަމެއް ބަދަލުކުރަން ފައިނަގަމުންދަނީ .\nޖުލައި 12, 2021 23:19\nފޯކަސް ހުއްޓަސް ވައުދު އަތަށް ގޮވަމުންދަނީ. ފޯކަސް ހުރުމަކީ ވައުދު ފުއްދުމެއްނޫން. 100ދުވަސް ގުނިހެން ހުރިހާކަމެއް ތިދަނީ. ގުނަގުނާ ޢަދަދު ހަމައެއްނުވޭ ފޯކަސްކޮށްކޮށް ކަމެއް ވާކަމަކަށްނުވޭ.\nޖުލައި 13, 2021 00:22\nކަލޭމެންނަށް ގައުމުގެ ބަޖެޓްކާން ދެވޭތޯ ފޯކަސްގަ ހުރީ\nޖުލައި 13, 2021 01:54\nގައުމް ވިއްކާލާފަ ވައުދު ނުފުއްދިޔަސް އަޅުގަނޑައް އޯކޭ ރައްއިތެއްގެ ހައިސިއްޔަތުން މިބުނެލީ\nބޯޅަދަނޑުގައި ކުރި އެއްވެސް ވައުދެއް ނުފުއްދޭ މަބުރޫކު ދޮގުނަހަދާ ސޯލިހުވީ ވައުދު ވަނީ އޮޔާލާފަ ރަށްޔަތުންނަށް ގައްދާރުވެފަ ދެން ފައިބާ ނުވިއެއްނު..\nޖުލައި 13, 2021 04:44\nފުއްދުނީ ކޮން ވައުދެއްތޯ؟\nޖުލައި 13, 2021 06:17\nޜ. ޢިބޫ ގެ ކަމަކީ ގާތްމީހުނަށް މިލިޔަނުން ލާރިބެހުން!\nޕާކިންގް ސްޓިކާނުޖަހާނަމޭކިޔާ ވައުދުވިއެވެ. ހަރާންވީކަމެއް އަހަރެން ސައިކަލުގަ އިންދާޖެހީސްޓިކާ\nޖުލައި 13, 2021 08:27\nއައްޑޫގެ ދެރަށް ގުޅާލުމަށް ކަނޑުހުރަސްކޮށް ހަދަން ވަޢުދުވި ދެމެއިލް ބައިގެ ބްރިޖް! ހުވަދުއަތޮޅުގައި 8000 ޓޫރިސްޓް އެނދު! ވިހޭފޮށި! ގެދޮރުލޯނު3ޕަސެންޓް އިންޓެރެސްޓާއެކު! ނައިފަރާ ހިންނަވަރު ގުޅާލާ ބްރިޖް! އަލަށް ނެރެންބުނި 100 ރިސޯޓް! މުދައްރިސުންގެ މުސާރަ ދެގުނަކޮށް އޯވަރޓައިމް ލިމިޓް ކަނޑާލުން! ޔާމީން ޖަލަށްލުން! ފެނާއި ކަރަންޓް ބޮޑުތަނުންއަގުހެޔޮކުރުން! ލޯނު ނެގުން ހުއްޓާލުން! ސްޓިކާކުޅި ހުއްޓާލުން! ވިލިމާލޭ ބްރިޖް! ގޭދޮށު މަސްފެކްޓަރީތައް! 100 މޭލް ބޭރުގައި ހަރުކުރާ މަސްކިރާ 10 ޕްލެޓްފޯމް!6ސަރަހައްދެއްގައިއަޅާ ޓާޝެރީ ހޮސްޕިޓަލްތައް! އަދިވެސް އަދިވެސް!!!!!! މިތަނުން ފުއްދުނީ ކޮން ވަޢުދެއް؟


Ozil ge molhu kulhumaa eku Arsenal in Leicester City balikoffi - One Online\nމެސުޓް އޮޒިލް ލަނޑު ޖެހުމަށްފަހު އުފާފާޅުކުރަނީ. ފޮޓޯ: ޓުވިޓާ\nއޮޒިލްގެ މޮޅު ކުޅުމާއެކު އާސެނަލް އިން ލެސްޓާ ސިޓީ ބަލިކޮށްފި\nއިނގެރޭސި ޕްރިމިއާ ލީގުގައި ރޭ އަމިއްލަ ދަނޑުގައި ލެސްޓާ ސިޓީ އާ ވާދަކޮށް އާސެނަލްއިން މި ސީޒަނުގައި ޖެހިޖެހިގެން ކުޅުނު 10 ވަނަ މެޗުންވެސް މޮޅުވެއްޖެއެވެ. ރޭގެ މެޗުގައި އާސެނަލްގެ ކެޕްޓަން ބޭންޑް އަޅައިގެން ކުޅުނު އެޓީމުގެ ޕްލޭމޭކަރ މެސުޓް އޮޒިލް ވަނީ މޮޅު ކުޅުމެއް ދައްކާފައެވެ.\nރޭގެ މެޗުގައި އާސެނަލްއިން ވަނީ ލެސްޓާ ލަނޑެއް ކާމިޔާބުކޮށްފައި ވަނިކޮށް ފަހަތުން އަރާ ތިން ލަނޑު ޖަހާފައެވެ. އެންމެފަހުން ޖެހިޖެހިގެން 10 މެޗުން އާސެނަލް މޮޅުވެފައިވަނީ 2007 ވަނަ އަހަރުއެވެ. އެފަހަރު އާސެނަލް ވަނީ 12 މެޗުން މޮޅުވެފައެވެ.\nލެސްޓާއިން ވަނީ މެޗުގެ 31 ވަނަ މިނެޓުގައި ލީޑު ނަގާފައެވެ. މި ލަނޑަކީ އެޓީމުން ހެދި ކައުންޓާރ އެޓެކެއްގައި ބެން ޗިލްވެލް ނެގި ހުރަހެއް އާސެނަލްގެ ޑިފެންޑަރު ހެކްޓާ ބެލެރިން ފައިގައިޖެހި ބައިކޮޅަށް ވަން ލަނޑެކެވެ. މި ލަނޑާއެކު އާސެނަލްއިން މެޗުގެ ތެރެއަށް އިތުރަށް ވަދެ ފުރަތަމަ ހާފް ނިމުމުގެ ކުރިން ނަތީޖާ ހަމަހަމަ ކުރިއެވެ. އެގޮތުން ދާދި ފަހުން ނަސްލީ ތަފާތުކުރުން އޮންނަ ކަމަށް ބުނެ ޖަރުމަނުގެ ޤައުމީ ޓީމަށް ކުޅުން ހުއްޓާލި އޮޒިލް ވަނީ ބެލެރިން ތިރި ތިރިން ނަގައިދިން ހުރަސް ވަރަށް ހަމަޖެހިލާފައި އެއްފަހަރުން ޖަހައި ގޯލުގެ ތެރެއަށް ވައްދާލާފައެވެ. މި ލަނޑު ގޯލަށް ވަނީ އަރިމަތީ ދަނޑީގެ ބުޑުގައި ޖެހިފައެވެ. މިއީ ޕްރިމިއާ ލީގުގައި އޮޒިލް ކާމިޔާބުކުރި 30 ވަނަ ލަނޑެވެ. އަދި މިއީ ލީގުގައި ޖަރުމަނަށް ނިސްބަތްވާ ކުޅުންތެރިޔަކު ޖެހި އެންމެ ގިނަ އަދަދެވެ. މީގެ ކުރިން މި ރެކޯޑް އޮތީ ކުރިން ސްޕާސްއަށް ކުޅުން ޔާގެން ކްލިންސްމަން އާއި މެންޗެސްޓާ ސިޓީ އަށާއި ސައުތެމްޓަން ކުޅުނު އުވެ ރޮސްލާ އަތުގައެވެ. މި ދެ ކުޅުންތެރިންވެސް އިނގެރޭސި ލީގުގައި ޖަހާފައިވަނީ 29 ގޯލެވެ.\nއާސެނަލްގެ ކުޅުންތެރިން ލަނޑު ޖެހުމަށްފަހު އުފާފާޅުކުރަނީ. ފޮޓޯ: ޓުވިޓާ\nއޭސެނަލްގެ ޕިއޭ އެމެރިކް އޮބާމަޔަންގް\nމެސުޓް އޮޒިލް އާއި އޮބަމެޔަންގް ލަނޑު ޖެހުމަށްފަހު އުފާފާޅުކުރަނީ. ފޮޓޯ: ޓުވިޓާ\nމެޗުގެ ދެވަނަ ހާފު ފަށައިގެން މާގިނައިރެއް ނުވެ އާސެނަލްގެ ކޯޗު އުނައި އެމެރީ ވަނީ ޕިއޭ އެމެރިކް އޮބާމަޔަންގް އާއި މަޓިއޯ ގެންޑޫޒީ ކުޅެން ނެރެފައެވެ. އެގޮތުން އޮބާމަޔަންގް ކުޅެން ނިކުތްތާ ދެމިނެޓު ނުވަނީސް އޭނާ ވަނީ ލަނޑެއް ކާމިޔާބުކޮށް އާސެނަލް އަށް ލީޑު ނަގައިދީފައެވެ. އޮޒިލް ދުއްވާލި ހިތްގައިމު ޕާސް ބެލެރިން ހުރަސްކޮށްލުމުން އޮބާމަޔަންގް ވަނީ މުޅިން ހުސްކޮށްހުރެ ގޯލުގެ ތެރެއަށް ފޮނުވާލާފައެވެ.\nއާސެނަލްގެ ތިންވަނަ ލަނޑު މެޗުގެ 66 ވަނަ މިނެޓުގައި އޮޒިލް މުޅިން ހުސްކޮށްލާފައި ދިން ޕާހަކުން ކާމިޔާބުކުރީވެސް އޮބާމަޔަންގްއެވެ. މިއީ މި ސީޒަނުގައި ބަދަލު ކުޅުންތެރިންގެ ގޮތުގައި ކުޅެން ނިކުމެ އާސެނަލްއިން ކާމިޔާބުކުރި6ވަނަ ގޯލެވެ. އަދި މިއީ އޮބާމަޔަންގް އާސެނަލްއަށް ލީގުގައި މިހާތަނަށް ކުޅެދިން 22 މެޗުގައި ކާމިޔާބު ކުރި 16 ވަނަ ގޯލެވެ. މީގެ އިތުރުން އޭނާ ވަނީ މި 22 މެޗުގައި5ގޯލު ޖަހަން އެސިސްޓްވެސް ކޮށްފައެވެ. މި މެޗުގެ ދެވަނަ ހާފުގައި އާސެނަލްއަށް ލަނޑު ޖަހަން ގިނަ ފުރުޞަތުތަކެއް ލިބުނެވެ. ހާއްޞަކޮށް އެލްގްޒެންޑާ ލަކަޒެޓް އަށް ލިބުނު ފުރުޞަތުތައް ފާހަގަކޮށްލެވެއެވެ.\nމި މޮޅާއެކު އާސެނަލް އޮތީ 21 ޕޮއިންޓާއެކު ޓޭބަލްގެ ހަތަރުވަނައިގައެވެ. އެއްވަނައިގައި އޮތް ސިޓީ އާއި ދެވަނައިގައި އޮތް ލިވަޕޫލް އަށް 23 ޕޮއިންޓް ލިބިފައިވާއިރު، ތިންވަނައިގައި އޮތް ޗެލްސީ އަށާއި ފަސްވަނައިގައި އޮތް ސްޕާސްއަށްވެސް ވަނީ 21 ޕޮއިންޓް ލިބިފައެވެ.\nލެސްޓާ ބަލިވުމުގެ ފައިދާ ނަގަން ލިބުނު ފުރުސަތު ޗެލްސީ އިން ނަގައިލައިފި\nބްރައިޓަން އަތުން މެންޗެސްޓާ ޔުނައިޓެޑް އަށް ފަސޭހަ މޮޅެއް\nއާސެނަލުން ސައުތެމްޓަން ބަލިކޮށްފި\n30 އަހަރަށްފަހު ލިވަޕޫލުން އިނގިރޭސި ޕްރިމިއާ ލީގު ކާމިޔާބުކޮށްފި


މުބާރާތުގެ ފުރަތަމަ މެޗުގައި ޔަންގް ސްޓަރ އަދި އެފްސީ އޯކޭ – Ungoofaaru\nބަނޑޭރިގަނޑު/ޙަބަރު/މުބާރާތުގެ ފުރަތަމަ މެޗުގައި ޔަންގް ސްޓަރ އަދި އެފްސީ އޯކޭ\nޖަމްއިއްޔަތުއް ސައިފް ގެ ރަންޔޫބީލްގެ މުނާސަބަތާއި ގުޅުވައިގެން ކުރިއަށްގެންދާ ސައިފް ގޯލްޑަން ޖުބުލީ6ވަނަ ފުޓްބޯޅަ މުބާރާތުގެ ގުރުއަތުލުން ބައްވާއިފިއެވެ. ގުރުއަތުލުމުގެ ރަސްމިއްޔާތު އޮތީ 20 ޖުލައި 2018 ވީ ހުކުރު ދުވަހުގެރޭ ޖަމްއިއްޔަތުއްސައިފްގެ އިދާރީ މަރުކަޒުގައެވެ.\nއުނގޫފާރު ދާއިރާގެ3ރަށަށް ހުޅުވާލެވިގެން ކުރިއަށްގެންދާ މިމުބާރާތުގައި ބައިވެރިވެފައިވަނީ އުނގޫފާރުގެ ފަސްޓީމާއި މާކުރަތުގެ އެއްޓީމެވެ. ހުޅުދުއްފާރުގެ ޓީމެއް މިއަހަރު ބައިވެރިވެފައެއްނުވެއެވެ.\nމުބާރާތުގައި ބައިވެރިވެފައިވާ ޓީމުތައް ދެ ގްރޫޕަކަށް ބަހާލާފައިވާއިރު ގްރޫޕް އޭގައި ހިމެނެނީ ޔަންގް ސްޓަރ، އެފްސީ އޯކޭ އަދި މާކުރަތު އެފްޓީ އެވެ.\nގްރޫޕް ބީގައި ހިމެނެނީ ވައިނޮޓް ސްޕޯޓްސް އާއި އެންމެ ފަހުގެ ރަނަރަޕް ތިޔަމަސް އެކްސް އާއި އެންމެ ފަހުގެ ޗެމްޕިއަން ޑަބަލް އެލްއެވެ.\nމުބާރާތުގެ ފުރަތަމަ މެޗުގައި ބައްދަލުކުރާނީ ގްރޫޕް އޭގެ ދެޓީމް ކަމަށްވާ އުނގޫފާރު ޔަންގް ސްޓަރ އަދި އެފްސީ އޯކޭ އެވެ. މި ގުރޫޕްގައި ހިމެނޭ މާކުރަތު ޓީމަކީ މިމުބާރާތުގައި މުޅިން އަލަށް ވާދަކުރާ ޓީމެކެވެ.\n6 ޓީމް ބައިވެރިވެފައިވާ މިމުބާރާތުގައި ކުޅެވޭ9މެޗުވެސް ކުރިއަށްދާނީ އުނގޫފާރު ރަސްމީ ފުޓުބޯޅަ ދަނޑުގައެވެ. މިމުބާރާތުގެ އެންމެ ފަހުގެ ޗެމްޕިއަންޓީމަކީ ދަ ޑަބަލް އެލްއެވެ.


Vaccine dhin meehunge adhadhu 10,000 aa gaathah\nވެކްސިން ދިން މީހުންގެ އަދަދު 10،000އާ ގާތަށް\nވެކްސިން ޖަހަނީ: ފޮޓޯ/ ރައީސް އޮފީސް\nކޮވިޑް19 އިން ރައްކާތެރިވުމަށް ރާއްޖެއިން ދޭން ފަށާފައިވާ ވެކްސިން ޖެހި މީހުންގެ އަދަދު 10،000 އާއި ގާތްކޮށްފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިން ބުނީ ރާއްޖޭގައި ޖަހަން ފެށި ވެކްސިން މިއަދުވެސް ގިނަ ބަޔަކު ޖަހާފައިވާ ކަމަށެވެ. އެގޮތުން މިއަދު ވެކްސިން ޖަހާފައިވަނީ ޖުމްލަ 2،898 މީހުންނެވެ.\nމާލެ ސަރަހައްދުގައި ހުންނަ ވެކްސިނޭޝަން ސެންޓަރުން މިއަދު ވެކްސިން ޖަހާފައިވާ އަދަދަކީ 2،375 މީހުންނެވެ. މާލެ އޭރިއާގައި ހުންނަ ވެކްސިނޭޝަން ސެންޓަރުން ކޮވިޑް ވެކްސިން ޖަހާފައިވަނީ ޖުމްލަ 7،963 މީހުންނެވެ. ރަށްތަކުން މިއަދު ވަނީ 523 މީހަކު ވެކްސިން ޖަހާފައެވެ.\nމިއާއެކު މުޅި ރާއްޖެއިން ވެކްސިން ޖެހި މީހުންގެ އަދަދަކީ 9،752 މީހުން ކަމަށް އެޗްޕީއޭ އިން މައުލޫމާތުދެއެވެ. އެޗްޕީއޭ އިން ބުނީ ރާއްޖެއިން ކޮވިޑަށް މިއަދުވެސް ގިނަ ބަޔަކު ޕޮޒިޓިވްވި ކަމަށެވެ.\nއެގޮތުން މިއަދު ރާއްޖެއިން 127 މީހަކު ކޮވިޑަށް ޕޮޒިޓިވްވެފައިވާ ކަމަށާއި އޭގެތެރެއިން 92 މީހުންނަކީ މާލެ ސަރަހައްދުން މި ބައްޔަށް ޕޮޒިޓިވްވި މީހުން ކަމަށް އެޗްޕީއޭ އިން ބުނެއެވެ. ރަށްތަކުން 15 މީހަކު ޕޮޒިޓިވްވިއިރު ރިސޯޓުތަކުން 13 މީހަކު ވަނީ ކޮވިޑަށް ޕޮޒިޓިވްވެފައެވެ. އަދި ހަދަމުން އަންނަ ރިސޯޓުތަކުން ހަތް މީހަކު ކޮވިޑަށް ޕޮޒިޓިވްވެފައިވާ ކަމަށް އެޗްޕީއޭ އިން ބުނެއެވެ.\nމިއަދު ޕޮޒިޓިވްވި މީހުންނާއެކު މި ބައްޔަށް ރާއްޖެއިން ޕޮޒިޓިވްވި މީހުންގެ ޖުމްލަ އަދަދު 16،783 އަށް ވަނީ އަރާފައެވެ. އަދި މިހާރު ބަލި ޖެހިގެން ފަރުވާ ދޭ މީހުންގެ އަދަދު 2،117 އަށް އަރާފައިވާ ކަމަށް އެޗްޕީއޭ އިން ބުންޏެވެ. މިވަގުތު ބަލި ޖެހިގެން ހޮސްޕިޓަލުގައި އެނދުމަތި ކޮށްގެން 207 މީހަކަށް އަންނަނީ ފަރުވާ ދެމުންނެވެ. މި ބަލީގައި މިހާތަނަށް 55 މީހަކު ވަނީ މަރުވެފައެވެ.


SunOnline: Moosumah anna badhalaa gulhigen Africa ge aasaaree than than nurakkalah\nއަހުމަދު ޖައިޝަން 24 Sep 2020, 09:41\nއޫއެން އިން ރައްކާކޮށްފައިވާ އެފްރިކާގެ ބިމެއް ކަމަށްވާ އަލްބަޖްރަވާ --- ފޮޓޯ : ސީއެންއެން\nމޫސުމަށް އަންނަ ބަދަލުތަކާ ގުޅިގެން އެފްރިކާގައި އާސާރީ ތަންތަނުގެ ގޮތުގައި ހިމެނޭ ބޮޑު ހަ ތަނެއް ނެތިގެން ގޮސްދާނެ ކަމުގެ އިންޒާރު ސައިންސުވެރިން ދީފި އެވެ.\nއިނގިރޭސިވިލާތާއި ކެންޔާ އަދި އެމެރިކާގެ ރިސާޗަރުން ދާދިފަހުން އާންމުކޮށްފައިވާ ލިޔުމެއްގައި ބުނެފައި ވަނީ އާސާރީ ތަރިކަައިގެ ގޮތުގައި ހިމެނޭ ހަ ތަނެއް ނެތިގެން ދިޔުމުގެ ބިރު އުފެދިފައިވާ ކަމަށެވެ. އަދި "ވަރަށް ބޮޑު އިންޓަވެންޝަން" އެއް ދީގެން ނޫނީ އެތަންތައް ސަލާމަތް ކުރެވެން ނެތް ކަމަށް އެ ފަރާތްތަކުން ބުނެފައިވެ އެވެ.\nސޫދާންގައި ހިމެނޭ އާސާރީ ޕޯޓް ކަމަށްވާ ސުއާކީން --- ފޮޓޯ : ސީއެންއެން\nމޫސުމަށް އަންނަ ބަދަލުތަކާ ގުޅިގެން ނުރައްކަލަށް ހުށަހެޅިފައިވާ ފުރަތަމަ ތަނަކީ ސޫދާންގައި ހުންނަ ސުއާކީން އެވެ. ސުއާކީން އަކީ ރެޑް ސީ ސަރަހައްދުގައި ހިމެނޭ ކުރީގެ ވަރަށް މުހިއްމު ޕޯޓެކެވެ.\nމީގެ ގާތްގަނޑަކަށް 3،000 އަހަރު ކުރީން އުފައްދާފައިވާ ޕޯޓް އަކީ މިސްރުގެ ވެރީން އެ ސަރަހައްދުގައި ވިޔަފާރިކޮށް އަދި އެނޫން ވެސް ބޭނުންތަކަށް ދަތުރުކުރުމަށް މަގު ހުޅުވާލުމަށް ހަދާފައިވާ ތަނެކެވެ.\nޔުނައިޓެޑް ނޭޝަންސްގެ ކަލްޗަރަލް ޖަމިއްޔާ އިން ބުނެފައި ވަނީ އެ ޕޯޓުގެ ބޮޑު ބައެއް ހަލާކުވަމުންދާ ކަމަށެވެ. އެހެންނަމަވެސް އަދި ވެސް އެތަނުގެ ރީތިކަން ފެނިގެންދާނެ ކަމަށް އެ ޖަމިއްޔާއިން ބުނެ އެވެ.\nކެންޔާގައި ހުންނަ އާސާރީ އަވަށެއް ކަމަށްވާ ލަމޫ، މިތަނުގައި އަދިވެސް މީހުން ދިރިއުޅޭ --- ފޮޓޯ : ސީއެންއެން\nކެންޔާގައި ހުންނަ ލަމޫ، ކުރީގެ އަވަށް\nޔުނެސްކޯ އިން ބުނާ ގޮތުގައި އިރުމަތީ އެފްރިކާގައި ހިމެނޭ ލަމޫ އަވަށަކީ މިހާތަނަށް އެންމެ ރީތިކޮށް ރައްކާތެރިކުރެވިފައިވާ އެއް އަވަށް ކަމަށެވެ.\nއެފްރިކާގެ ތާރީހީ އެހެން އަވަށް ތަކާ ހިލާފު ލަމޫގައި ފާއިތުވި 700 އަހަރުން ފެށިގެން މީހުން ދަނީ ދިރިއުޅެމުންނެވެ. އެހެން ތާރީހީ ތަންތަނުގައި މީހުން ދިރިއުޅެމުން ނުދާ ކަމަށް އެ ފަރާތްތަކުން ބުނެ އެވެ.\nއެ ތަނަކީ އިސްލާމީ ތައުލީމާއި ސްވަހީލީ ސަގާފަތް ދަސްކުރުމަށް ބޮޑު ހަބަކަށް ވެފައިވާ ކަމަށް ޔުނެސްކޯ އިން ބުނެ އެވެ.\nއެހެންނަމަވެސް ދުނިޔެ ހޫނުވެ މޫސުމަށް އަންނަ ބަދަލާ ގުޅިގެން ދިޔަވަރު ބޮޑުވުމުގެ ނަތީޖާއަކަށް ވެފައި ވަނީ އެތަނުގެ ބޮޑު ސަރަހައްދަކަށް ގެއްލުން ވުން ކަމަށް ޔުނެސްކޯ އިން ފާހަގަކޮށްފައިވެ އެވެ.\nކޮމޯރާ އައިލެންޑްގެ އަތިރީގެ ސަރަހައްދުގައި ހިމެނޭ ބައެއް އާސާރީ ތަންތައް --- ފޮޓޯ : ސީއެންއެން\nކޮމޮރޯ އައިލެންޑްގެ އަތިރިމަތީ ސަރަހައްދުތައް\nކޮމޮރޯ އައިލެންޑް އަކީ އިރުމަތީ އެފްރިކާގައި ހިމެނޭ އާސާރީ ބިމެކެވެ. އެތަނުގައި ހިމެނޭ ބައެއް ތަންތަނަކީ 100 އަހަރަށް ވުރެ ގިނަ ދުވަސް ވެފައިވާ ތަންތަނެވެ. އެތަންތަނަކީ ރައްކާތެރިކުރެވިފައިވާ ވެސް ތަަންނެވެ.\nއެހެންނަމަވެސް މޫދުގެ ލޮނުގަނޑު އުފުލުމުގެ ސަބަބުން އެ ބިމުގެ އަތިރި ހިސާބުގައި ހިމެނޭ ބައެއް ތަންތައް ދަނީ ހަލާކުވަމުންނެވެ.\nގާނާގައި ހިމެނޭ ފޯޓް އަދި ގަނޑުވަރުތައް\nގާނާގެ އަތިރިމަތީ ހިމެނޭ ސަރަހައްދަކީ ވަރަށް ބޮޑު އާސާރީ ސަރަހައްދެކެވެ. އެގޮތުން 1482 އާއި 1786 ގައި ފެނިފައިވާ އެ ވިޔަފާރީގެ ފޯޓްތަކާއި އެ ނޫންވެސް އާސާރީ ތަންތައް 500 ކިލޯމީޓަރަށް ދެމިގެން ދެ އެވެ.\nއެ ފޯޓްތަކާއި ގަނޑުވަރުތަކަކީ ޕޯޗުގަލް އާއި ސްޕެއިން އާއި ސްވީޑެޓް އަދި ޑެންމާކް އާއި އިނގިރޭސިވިލާތު އަދި ޖަރުމަނު ފަދަ ތަންތަނުން އަޅައި އެކި އަހަރުތަކުގައި މީހުން އުޅެފައިވާ ތަންތަނެވެ.\nއެފްރިކާއާއި އެމެރިކާއާ ދެމެދުގައި އަޅުންގެ ވިޔަފާރި ކުރަމުންދިޔައިރު އެ ތަނަކީ ވަރަށް އިސް ރޯލެއް ކުޅެފައިވާ ތަނެއް ކަމަށް މައުލޫމާތު ލިބެއެވެ.\nނެމިބިއާގެ ކުނީނީ ސަރަހައްދުގައި ހިމެނޭ ޓްވައިފެލްފޮލްޓެއިންގެ ފާރުގައިވާ އާސާރީ ކުރެހުންތައް --- ފޮޓޯ : ސީއެންއެން\nނެމިބިއާގެ ފާރުތަކުގައިވާ އާސާރީ ކުރެހުންތައް\nނެމިބިއާގެ ކުނީނީ ސަރަހައްދުގައި ހިމެނޭ ޓްވައިފެލްފޮލްޓެއިންގައި ވަނީ އެތައް އާސާރީ ކުރެހުންތަކެއް ހިމެނިފަ އެވެ. އެ ކުރެހުންތަކަކީ 2،000 އަހަރަށް ވުރެ ގިނަ ދުވަސްވެފައިވާ ކުރެހުންތައް ކަމަށް މައުލޫމާތު ލިބެ އެވެ.\nއެ ކުރެހުންތަކަކީ އޭރުގެ މީހުން ދިރިއުޅުނުގޮތާއި މީހުން އަޅުކަންކޮށް އުޅުނުގޮތުގެ މައުލޫމާތު ލިބިގެންދާ ކުރެހުންތަކެެވެ.\nއެހެންނަމަވެސް ހޫނުގަދަވެ ވައިގެ ތެތްކަން ގަދަވާން ފެށުމުގެ ސަބަބުން އެ ފާރުތަކުގައި ވަނީ ތަފާތު އެކި ކަހަލަ ފައިންގައި އަޅައި އެތަންތައް ހަލާކުވާން ފަށައިފަ އެވެ.\nމާލީގައި މަޑު ބޭނުންކޮށްގެން ހަދާފައިވާ އަވަށް ކަމަށްވާ ޖެންނޭ -- ފޮޓޯ : ސީއެންއެން\nމާލީގައި ހުރި ޖެންނޭ\nމާލީގައި އެންމެ ފާހަގަކުރެވޭ އެއް ބިމަކީ ޖެންނޭއެވެ. އެތަނަކީ މަޑް ބޭނުންކޮށްގެން ހަދާފައިވާ ބޮޑު އަވަށެކެވެ.\nސަހަރާގެ ވިޔަފާރިއަށް މަޝްހޫރުވެފައިވާ އެ ބިމުގައި މީހުން އުޅެން ފަށާފައި ވަނީ 250 ބީސީ ހިސާބުން ކަމަށް މައުލޫމާތު ލިބެ އެވެ. އެތަނަކީ މާކެޓެއްގެ ގޮތުގައި އޭރު މަޝްހޫރުވެފައިވާ ތަނެއް ކަމަށް ބެލެވެ އެވެ.\nއަދި 15 އާއި 16 ވަނަ ގަރުނުގައި އެތަން މަޝްހޫރުވެގެން ގޮސްފައި ވަނީ ހުޅަނގު އެފްރިކާގައި އިސްލާމު ފެތުރެން ފެށި ހިސާބެއްގެ ގޮތުގަ އެވެ. އެހެންނަމަވެސް މޫސުމަށް އަންނަ ބަދަލާ ގުޅިގެން އެތަން ވީރާނާ ވާން ފަށާފައިވާ ކަމަށް ރިސާޗަރުން ބުނެ އެވެ.


Hiyaa Flat Thaku Gai Soi Kurun Alun Fashaifi ހިޔާ ފްލެޓް ތަކުގެ އެއްބަސްވުން ތަކުގައި ސޮއި ކުރުން އަލުން ފަށައިފި – Huvadhoo News Hiyaa Flat Thaku Gai Soi Kurun Alun Fashaifi Huvadhoo News\nހިޔާ ފްލެޓް ތަކުގެ އެއްބަސްވުން ތަކުގައި ސޮއި ކުރުން އަލުން ފަށައިފި\nހިޔާ މަޝްރޫއުގެ ދަށުން ހުޅުމާލޭގައި ހަދާފައިވާ ފްލެޓްތަކުގެ އެއްބަސްވުންތަކުގައި ސޮއިކުރުން މެދުކަނޑާލުމަށްފަހު އަލުން އެ މަސައްކަތް މިއަދު ފަށައިފި އެވެ.\nއީދު ބަންދަށް ސޮއި ކުރުން މެދު ކަޑާލުމަށްފަހު އެއްބަސްވުންތަކުގައި ސޮއި ކުރުމުގެ މަސައްކަތް ޖުލައި 27 ގައި ފެށުމަށްފަހު އެ މަސައްކަތުގައި އުޅޭ އެޗްޑީސީގެ މުައްޒިފަކު ކޮވިޑަށް ފައްސި ވުމާއި ގުޅިގެން މެދު ކަޑާލުމަށްފަހު މިއަދު ވަނީ އަލުން ފަށާފައެވެ.\nމިމަހުގެ 15 ވަނަ ދުވަހުގެ ނިޔަލަށް ސޮއި ކުރުމުގެ މަސައްކަތް ނިންމުމަށް ކުރިން ނިންމާފައިވީ ނަމަވެސް މުވައްޒަފަކު ފައްސިވުމުން ސޮއި ކުރުން މެދުކާޑާލަން ޖެހުމުގެ ސަބަބުން ސޮއި ކުރުމަށް3ދުވަސް ވަނީ އިތުރުކޮށްފައެވެ. އެގޮތުން މިއަދުން ފެށިގެން މިމަހުގެ 18 ވަނަ ދުވަހުގެ ނިޔަލަށް އެއްބަސްވުންތަކުގައި ސޮއިކުރުމުގެ މަސައްކަތްތައް އަލުން ކުރިއަށްދާނެ ކަމަށެވެ.\nއެއްބަސްވުމުގައި ސޮއިކުރުމުގެ މަސައްކަތް ކުރިއަށް ދާނެ ގޮތުގެ ތާވަލު ވެސް އެޗްޑީސީން މިހާރު ވަނީ އާންމުކޮށްފަ އެވެ. ސޮއި ކުރުމުގެ މަސައްކަތް މިދިޔަ ޖުލައި މަހުން ފެށިގެން ކުރިޔަށް ދާއިރު ސޮއި ކުރާ ދުވަހު ފްލެޓްގެ ތަޅުދަނޑިވެސް ހަވާލުކުރެވޭނެއެވެ.


vnews - Giroud ge molhu lan’dakaa eku Arsenal ah molheh\nޖިރޫގެ މޮޅު ލަނޑަކާއެކު އާސެނަލަށް މޮޅެއް\n2 ޖެނުއަރީ 2017\nއިނގިރޭސި ޕްރިމިއާ ލީގުގައި ރޭ ފޯވަޑް އޮލިވިއާ ޖިރޫގެ މޮޅު ލަނޑަކާއެކު ކްރިސްޓަލް ޕެލަސް އަތުން 2-0 ލަނޑުން އާސެނަލް މޮޅުވެއްޖެ އެވެ.\nއާސެނަލްގެ ފަރާތުން މޮޅު ކުޅުމެއް ފެނިގެން ދިޔަ މިމެޗުގެ ފުރަތަމަ ލަނޑު އެޓީމުން ޖެހީ މެޗުގެ 17 ވަނަ މިނެޓުގައެވެ. އެލނޑު އާސެނަލްއަށް ކާމިޔާބު ކޮށްދިނީ އޮލިވިއާ ޖިރޫ އެވެ. އޭނާ އެލަނޑު ޖެހީ ސަންޗޭޒް ނަގައިދިން ހުރަހަކުން ފައިގެ ފުއްނާބުންޏެވެ.\nޗުގައި އާސެނަލުން ކާމިޔާބުކުރި ދެ ވަނަ ލަނޑު ފެނިގެންދިޔައީ ދެ ވަނަ ހާފުގެ ތެރޭގައެވެ. އާސެނަލަށް އެ ލަނޑު ކާމިޔާބުކޮށްދިނީ އެ ޓީމުގެ ނައިޖީރިއާ ފޯވަޑް އެލެކްސް އިވޯބީ އެވެ.\nރޭގެ މެޗަށްފަހު އާސެނަލްގެ ކޯޗް އާސެން ވެންގާ އޮލިވިއާ ޖިރޫގެ ފަރާތުން މެޗުގައި ފެނުނު ކުޅުމާމެދު ހައިރާންވެއްޖެ ކަމަށެވެ. އަދި މެޗުގައި ޓީމުގެ ހުރިހާ ކުޅުންތެރިން ދެއްކި ކުޅުމާ މެދުވެސް ވަރަށް ހިތް ހަމަޖެހޭ ކަމަށް ވެންގާ ބުންޏެވެ.\n"ގޯލްކުރިމައްޗަށް ހުރަސްކުރާ ބޯޅަތަކަށް ޖިރޯ ވަރަށް ރަނގަޅަށް މަސައްކަތްކުރާތަން މީގެ ކުރިން ވެސް ވަނީ ފެނިފަ. އެކަކަމު ރޭގަ އޭނަ ވަނީ އަހަރެން ވެސް ހައިރާންކޮށްލާފަ. ވަރަށް މޮޅު ލަނޑެއް އޭނަ އެޖެހީ." ވެންގާ ބުންޏެވެ.\nރޭގެ މޮޅާއެކު އާސެނަލް ލީގު ތާވަލްގައި އޮތީ ކުޅުނު 19 މެޗުން ލިބުނު 40 ޕޮއިންޓާއެކު ތިން ވަނައިގައެވެ. އާސެނަލް އަތުން ބަލިވި ކްރިސްޓަލް ޕެލަސް އޮތީ ކުޅުނު 19 މެޗުން ލިބުނު 16 ޕޮއިންޓާއެކު ތާވަލުގެ 17 ވަނައިގައެވެ.\nލީގް ތާވަލުގެ އެއް ވަނައިގައި އޮތް ޗެލްސީ އަށް 19 މެޗުން 49 ޕޮއިންޓް ލިބިފައިވާ އިރު، ދެ ވަނައިގައި އޮތް ލިވަޕޫލަށް ލިބިފައި ވަނީ 43 ޕޮއިންޓެވެ.


ތިނަދޫގައި ކޮވިޑް ވެކްސިންގެ ބޫސްޓަރ ޑޯޒްއެއް ޖެހުމަށް ތައްޔާރުވަނީ – Gaafu.mv\nތިނަދޫގައި ކޮވިޑް ވެކްސިންގެ ބޫސްޓަރ ޑޯޒްއެއް ޖެހުމަށް ތައްޔާރުވަނީ\nގދ ތިނަދޫގައި ކޮވިޑް-19 ވެކްސިންގެ ދެ ޑޯޒް ފުރިހަމަކޮށްފައިވާ ފަރާތްތަކުގެ ތެރެއިން ބޫސްޓަރ ޑޯޒް ޖެހުމަށް ހުޅުވާލެވިފައިވާ ކެޓަގެރީތަކުގެ މީހުންނަށް ބޫސްޓަރ ޑޯޒް ޖެހުމަށް ނަންނޯޓުކުރުމަށް ހުޅުވާލައިފި އެވެ.\nޑރ އަބްދުއްސަމަދު މެމޯރިއަލް ހޮސްޕިޓަލުން މިއަދު ކުރި އިއުލާނެއްގައި ބުނެފައިވަނީ ބޫސްޓަރ ޑޯޒް ވެކްސިން ޖެހުމަށް ނަންނޯޓުކުރުން 17 އޮކްޓޯބަރ އިން ފެށިގެން ކުރިއަށް ދާނެ ކަމަށެވެ.\nއެގޮތުން ބަންދު ދުވަސްތަށް ފިޔަވައި ކޮންމެ ދުވަހެއްގެ ހެނދުނު 9:00 އިން 12:00 އަށް 6841978 އަށް ގުޅުއްވާ ނުވަތަ https://forms.gle/YHbakn6famEQd1LV8 ގޫގްލް ފޯރމް ފުރިހަމަ ކުރައްވައިގެން ނަން ނޯޓުކުރުމުގެ ފުރުސަތު ލިބިގެންދާނެ އެވެ.\nއެޗްޕީއޭއިން ވަނީ ކޮވިޑް ވެކްސިންގެ ދެ ޑޯޒް ޖަހާފައިވާ މީހުންގެ ތެރެއިން ބަލިޖެހުމުގެ ނުރައްކާ ބޮޑުވެދާނެ މީހުންނާއި ފްރަންޓްލައިންގައި މަސައްކަތްކުރާ ސިއްހީ ޚިދުމަތް ދޭ މީހުންނަށް 3ވަނަ ޑޯޒެއް ދޭން ނިންމާފައެވެ. އެގޮތުން ޢުމުރުން 60 އަހަރު މަތީގެ މީހުންނާއި ދިފާއީ ނިޒާމު ބަލިކަށި މީހުންނަށް އިސްކަންދޭނެކަމަށް އެޗްޕީއޭއިން ބުނެއެވެ. އަދި މި ވަގުތު ވެކްސިންގެ ބޫސްޓާ ޑޯޒެއްގެ ގޮތުގައި ޖެހުމަށް ހަމަޖައްސާފައިވަނީ ފައިޒާ ވެކްސިން އެކަނިކަމަށާއި މި ޑޯޒް މިއަދުން ފެށިގެން ޖަހަން ފަށާފައިވާކަމަށްވެސް އެޗްޕީއޭ އިން މަޢުލޫމާތު ދެއެވެ.\nބޫސްޓާ ޑޯޒެއް ޖަހައިދޭނީ ކޯވިޑްގެ އެއްވެސް ވެކްސިނެއްގެ ދެ ވަނަ ޑޯޒް ޖެހިފަހުން، ހަ މަސް ދުވަސް ވެފައިވާ މީހުންނަށް އެކަންޏެވެ.\nމި ވަގުތު ފައިޒާ ވެކްސިނުން އެކަނި ބޫސްޓާ ޑޯޒް ދޭން ނިންމާފައިވާއިރު އެޗްޕީއޭއިން ވިދާޅުވީ ވެކްސިންގެ ބޫސްޓާ ޑޯޒް ދޭނީ އޭޑީކޭ ހޮސްޕިޓަލުންނާއި ހުޅުމާލޭ ހޮސްޕިޓަލުން، އެޕޮއިންޓްމަންޓް އުސޫލުން އެކަނިކަމަށެވެ. މިގޮތުން އޭޑީކޭ ހޮސްޕިޓަލުން ހެނދުނު 9:00އިން މެންދުރު 14:00އަށެވެ. އަދި ހުޅުމާޅެ ހޮސްޕިޓަލުން މެންދުރު 13:00އިން 15:00އަށް ވެކްސިން ޖަހައި ދިނުމަށް ވަނީ ހަމަޖެހިފައެވެ.


Thugs of Hindostan ge trailer: Ingireysinaa dhekolhah "Thugs" hanguraama ah\n"ތަގްސް އޮފް ހިންދުސްތާން" ގެ ޓްރެއިލާ.\nމިއަހަރުގެ އެންމެ އިންތިޒާރުކުރެވޭ ބޮލީވުޑް ފިލްމު، "ތަގްސް އޮފް ހިންދުސްތާން" ގެ ޓްރެއިލާ ދޫކޮށްލައިފި އެވެ.\nފިލްމުގެ ޓްރެއިލާ ދޫކޮށްލީ މި ފިލްމުގެ ގެނެސްދޭ ޕްރޮޑަކްޝަން ހައުސް، ޔަޝް ރާޖް ފިލްމްސް (ވައިއާރްއެފް) ގެ ބާނީ ޔަޝް ޗޯޕްރާގެ އުފަންދުވަހު މުނާސަބަތުގައި އެވެ. މަޝްހޫރު ޑައިރެކްޓަރު ޔަޝް ޗޯޕްރާ ވަނީ 2012 ވަނަ އަހަރު މަރުވެފައި އެވެ. މި ފިލްމު ޕްރޮޑިއުސްކުރަނީ ޔަޝްގެ ދަރިފުޅު އަދިތުޔަ ޗޯޕްރާ އެވެ.\nމި ފިލްމުގެ ލޯގޯއާއި ޓީޒާތަކެއްވެސް މިދިޔަ ހަފްތާގައި ވަނީ ދޫކޮށްލާފައި އެވެ. މުހަންމު ރޯލުތަކުން މި ފިލްމުގައި ފެނިގެންދާނީ އާމިރް ޚާން، އަމިތާބް ބައްޗަން، ފާތިމަތު ސަނާ ޝެއިހް އަދި ކެޓްރީނާ ކައިފް އެވެ. އަދި މިއީ އާމިރް އާއި އަމީތާބް އެކީގައި ފިލްމަކުން ފެނިގެންދާނެ ފުރަތަމަ ފަހަރުވެސްމެ އެވެ.\nގިނަ އެކްޝަން މަންޒަރުތަކެއް ހިމެނޭ މި ފިލްމުގެ ޓްރެއިލާއިން ހާމަވާގޮތުގައި އާމިރް ފެނިގެންދާނީ ވަރަށް ސަކަ މިޒާޖެއްގެ މީހެއްގެ ރޯލުންނެވެ. އަމީތާބްއާއި ސަނާ ވަރުގަދަ ރޯލަކުން ފެނިގެންދާއިރު، ކެޓްރީނާގެ ކުޅަދާނަ ނެށުންތަކެއްވެސް ފެނިގެންދިޔަ އެވެ.\nކަނޑުމަތީގެ ގިނަ މަންޒަރުތަކެއްވެސް މި ފިލްމުގައި ހިމަނާފައިވާއިރު، ފިލްމުގެ ވީއެފްއެކްސް ނުވަތަ ކޮމްޕިއުޓާ ގްރެފިކްސްއަށް ވަނީ ބޮޑު ހަރަދެއްކޮށްފައި އެވެ. އައިމެކްސް ތްރީޑީ ފޯމެޓުގައި ގެނެސްދޭ މި ފިލްމު ތައްޔާރުކުރީ 2.1 ބިލިއަން ރުޕީސްގެ ބަޖެޓަކުންނެވެ. މިއީ ވައިއާރްއެފްއިން މިހާތަނަށް ގެނެސްދޭ އެންމެ އަގުބޮޑު ފިލްމެވެ.\n"ތަގްސް އޮފް ހިންދުސްތާން" އަކީ 1839 ވަނަ އަހަރު ނިކުތް ވާހަކައެއްގެ މައްޗަށް ބިނާކޮށް ގެނެސްދޭ ފިލްމެކެވެ. އެ ވާހަކަ ބިނާވެފައި އޮންނަނީ އިންޑިއާ އިނގެރޭސިންގެ އިސްތިއުމާރީ ބާރުގެ ދަށުގައި އޮތްއިރު، އިނގެރޭސިންނަށް އެ ގައުމުގައި ހަމަޖެހިގެން އުޅުނިޔަ ނުދިނުމަށްޓަކައި މަސައްކަތްކުރި "ތަގެއް" ނުވަތަ ގޭންގު ސްޓާރުންތަކެއްގެ މައްޗަށެވެ.\nމި ފިލްމުގެ ސްކްރީންޕްލޭ ލިޔެ، ޑައިރެކްޓުކުރަނީ "ދޫމް 3" ގެ ޑައިރެކްޓުކުރި ވިޖޭ ކްރިޝްނާ އަޗަރިއާ (ވިކްޓާ) އެވެ. ސިނަމާތަކުގައި ފިލްމު އަޅުވާނީ އަންނަ ނޮވެމްބަރު މަހު އަށެއްގައި އެވެ.\nއަމީތާބު އާމިރު ޚާން ކެޓްރީނާ ކައިފް


2 mahah vure gina dhuvas vee fahun cafe' restaurant thah hulhuvaifi\nދެމަހަށް ވުރެ ގިނަ ދުވަސްވީ ފަހުން ކެފޭ/ރެސްޓޯރަންޓްތައް ހުޅުވައިފި\nދެ މަހަށް ވުރެ ގިނަ ދުވަހު، އޭދަފުށީގައި ޑެލިވަރީ އާއި ޓޭކް އަވޭ ނޫން ހިދުމަތެއް ނުދީ ބަންދުކޮށްފައި ބެހެއްޓުމަށް ފަހު، ހޮޓާ/ރެސްޓޯރެންޓް/ކެފޭތައް އަލުން އާންމުންނަށް ހުޅުވާލައި ޚިދުމަތްދޭން ފަށައިފި އެވެ.\nއޭދަފުށީގައި ކޮވިޑް-19 ގެ ކޭސްތައް ފެނުމާ ގުޅިގެން އެޅި ރައްކާތެރިކަމުގެ ފިޔަވަޅުތަކުގެ ތެރޭގައި، ކެއުންބުއިމުގެ ހިދުމަތް ދޭ ތަންތަނަށް މީހުން ވަނުން މަނާކުރީ މާޗު 20 ގަ އެވެ. އޭގެ ފަހުން އެ ތަންތަނުން ދެމުން އަންނަނީ ޑެލިވަރީ އާއި ޓޭކްއަވޭގެ ހިދުމަތް އެކަންޏެވެ.\nނަމަވެސް ކޮވިޑް-19 ފެތުރުން ކޮންޓްރޯލްވަމުން އަންނާތީ ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ކަނޑައަޅާފައިވާ އުސޫލުތަކާ އެއްގޮތަށް ހޮޓާ/ކެފޭ/ރެސްޓޯރަންޓްތައް އާންމުންނަށް ހުޅުވުމުގެ ހުއްދަ މިދިޔަ ބުރާސްފަތި ދުވަހު ވަނީ ދީފަ އެވެ.\nއެޗުޕީއޭ އިން ބުނެފައިވާ ގޮތުގައި އެ ތަންތަން އާންމުންނަށް އަލުން ހުޅުވާލާ އިރު ކަސްޓަމަރުންނަށް ފަސޭހައިން އަތް ދޮވެ، އަތް ސެނިޓައިޒްކުރެވޭނެ ގޮތް ހަމަޖައްސަން ޖެހޭނެ އެވެ. މީގެ އިތުރުން ހޮޓާ/ކެރޭ/ރެސްޓޯރަންޓްތަކުގައި ކަސްޓަމަރުންނަށް ގައިދުރުކޮށްގެން ތިބެވޭނެ ގޮތް ހަމަޖައްސަން ޖެހެ އެވެ.\nއޭދަފުށި މިދިޔަ އޭޕްރިލް މަހުގެ 19 ގައި މޮނިޓަރިން އަށް ލީ ގޮތަށް އަދިވެސް އޮތީ މޮނިޓަރިންގެ ހާލަތުގަ އެވެ. ނަމަވެސް ކޮވިޑުގެ ހާލަތު ރަނގަޅުވަމުން އަންނާތީ، މިދިޔަ މަހުގެ 24 ވަނަ ދުވަހުން ފެށިގެން ވަނީ ކާފިއު ވެސް އުވާލައިފަ އެވެ. އޭދަފުށީގައި މި ވަގުތު ކޮވިޑްގެ ހާލަތަށް ބަލާއިރު އެކްޓިވް ކޭސްތަކުގެ އަދަދަކީ އެންމެ2އެވެ.\nމޮނިޓަރިންގައި އޮތް ދެ މަހެއްހާ ދުވަހުގެ ތެރޭގައި އެ ރަށުން ކޮވިޑަށް ޓެސްޓްކުރުމަށް 3،139 ސާމްޕަލް ނަގާފައިވެ އެވެ. އޭގެ ތެރެއިން 315 މީހަކު ވަނީ ކޮވިޑަށް ޕޮޒިޓިވްވެފައެ އެވެ. އަދި ތިން މީހަކު ވަނީ ކޮވިޑް ޖެހިގެން މަރުވެފަ އެވެ.


Niyaavi Meehaa Ge Gein Kunivas Dhuvaathee Kurin Fuluhunnah Report Eh Nukurey - Fuluhun - Vaguthu\nނިޔާވި މީހާގެ ގެއިން ކުނިވަސް ދުވާތީ ކުރިން ފުލުހުންނަށް ރިޕޯޓެއް ނުކުރޭ - ފުލުހުން\n14 ގަޑިއިރު ކުރިން ( ޖޫން 2, 2021 )\nމާލޭގެ ގެއެއްގެ ތެރޭގައި ކުނިވެފައި އޮއްވާ ފެނުނު ޒުވާނާގެ ގެއިން ކުނިވަސް ދުވާތީ ދެތިން ދުވަސް ކުރިން ވެސް ފުލުހުންނަށް ރިޕޯޓް ކޮށްފައި ވާނެ ކަމަށް އަވައްޓެރިން ބުނި ނަމަވެސް އެފަދަ ރިޕޯޓެއް ފުލުހުންނަށް ލިބިފައި ނުވާކަމަށް ފުލުހުން ވިދާޅުވެއްޖެއެވެ.\nނިޔާވެފައި އޮއްވާ ފެނުނު 28 އަހަރުގެ ޒުވާން އަންހެން މީހާގެ ގެއިން ކުނިވަސް ދުވާތީ އެކަން ފުލުހުންނަށް ރިޕޯޓް ކޮށްފައިވާނެ ކަމަށް ދެއަވައްޓެރިއަކު "ވަގުތު" އަށް މައުލޫމަތު ދެމުން މިއަދު ބުންޏެވެ.\nނަމަވެސް ފުލުހުންގެ އޮފިޝަލުން ކަށަވަރު ކޮށްދީފައިވާ ގޮތުގައި ފުލުހުންނަށް ގުޅައި ކުނިވަސް ދުވާ ކަމުގެ އެއްވެސް މައުލޫމާތު ރޭގެ ކުރިން އެއްވެސް ފަރާތަކުން ހިއްސާކޮށްފައެއް ނުވެއެވެ. އެގެއިން ކުނިވަސް ދުވާކަމުގެ ކަމުގެ ރިޕޯޓް ފުލުހުންނަށް ރޭ ލިބުމާއިއެކު ފުލުހުން އެގެއަށް ގޮސް ބެލިއިރު ނިޔާވެފައި އޮތް އަންހެން މީހާ ފެނިފައި ވެއެވެ.\nއާއިލާ އިން ބުނާ ގޮތުގައި ނިޔާވެފައި އޮއްވާ ފެނުނު ޒުވާނާ ދޭތެރެ ދޭތެރެއިން "ގެއްލެއެވެ." ރޭ އޭނާ ނިޔާވެފައި އޮއްވާ ފެނުނީ ޚަބަރެއް ނުވާތާ ފަސް ވަރަކަށް ދުވަސް ފަހުން ކަމަށް ވެސް އާއިލާ އިން ބުނެއެވެ.\nއެޒުވާނާ ދިރިއުޅެނީ ވަކިން ހުންނަ އިމާރާތެއްގައެވެ. އޭނާ ދިރިއުޅޭ ތަނުގައި އިތުރު އެއްވެސް މީހަކު ދިރިއެއް ނޫޅެއެވެ. ނަމަވެސް ޖެހިގެން ހުންނަ އިމާރާތްތަކުގައި އާއިލާގެ ބައެއް މެންބަރުން ދިރިއުޅެއެވެ.\nޒުވާން އަންހެން މީހާ ނިޔާވާން މެދުވެރިވި ސަބަބެއް އަދި ނޭނގެއެވެ. އޭނާ ވަނީ މަރާލާފައިވާ ކަމަށް ބެލެވިގެން ފުލުހުން އަދި ތަހްގީގު ކުރިއަށް ގެންދާ ކަމެއް ވެސް ނޭނގެއެވެ. ފުލުހުން ވިދާޅުވެފައި ވަނީ މިމައްސަލަ އާއި ގުޅިގެން ބަލަން ޖެހޭ ކަންކަން ބަލަމުންދާ ކަމަށެވެ.\nމުދާ ބަރުކުރަން އޮތް ދޯންޏެއްގެ ފަޅުވެރިޔަކު ކުއްލިއަކަށް ނިޔާވެއްޖެ\nނިޔާވި ޒުވާނާގެ ގެއިން ނުބައިވަސް ދުވާކަން ތިން ދުވަސް ކުރިން ފުލުހުންނަށް އެންގި!\nޖޫން 2, 2021 21:16\nކޮބާހޭ ތިމީހާގެ އާއިލާ؟؟\nޖޫން 2, 2021 22:01\n03 ދުވަސްކުރިން އެންގިކަމަށް ބުނެ މުޖުތަމަޢުގައި އެއްވެސް އިތުބާރެއް ނެތް ގޮތުގައި ފިތުނަ ފަސާދަ އުފެދޭ ކަހަލަ ވާހަކަ އެއް ފެތުރުމުގެ ކުރިން އެކަން ޔަގީން ކުރަން ޖެހޭނެ މިޒަމާނުގައި ސުމާޓް ފޯނު ގެން ގުޅެނީ އެތަން ޒަމާނަކަށް ކޯލު ލިޮގު ރައްކާ ކުރެވިފަ ހުންނާނެ އެގޮތައް ބިުނުމުން ކޯލު ލިޮގު ކަހަލަ އެއްޗެއް ބަލާލާފައިި އެކަން.ކަށަވަރު ކުރުމީ ނޫސް ވެރިކަމުގެ ހަރުދަނާ ގޮތް ކަމަށް ފެންނަނި އެކަމަކު މިހާރު މުޅިންވެސް މި ފެންނަނީ އެއްވެސް.ޒިންމާދާރު ކަމެއްނެތި ބުނި ބުނި ކިޔާ ހަބަރުތައް ފަތުރަމުން ދާ ތަން.. ކޮށްމެ ކަމެއްގައި މުޖުތަމައު ފަސާދަ ކުރާ ބަޔަކަށް ނޫސްވެރިން ވެއްޖާ އެ ތަނެއްގައި އޮށްނާނީ ފަސާދަޔާ އަނިޔާވެރިކަން... މިއަދު މި ޤައުމުގައި މި ފެންނަނީ.އެފަދަ މަންޒަރު ނޫސްވެރިންނަކީ ވަރަށް.އިތުބާރު ހިފޭ ތެދުވެރިން ނަށް ވާންޖެހޭނެ... އެފަދަ ނޫސްވެރިކަމެއް.އޮތިއްޔާ އެތަމެނެއްގައި ހަމަޖެހުން އިތޮން ވަރަށް ބޮޑައް ގާތްކޮށް އޮންނާނީ\nޖޫން 3, 2021 00:33\nކަލޭ އާ…އަދި މިސަރުކާރު ވެރިން މިގައުމު ފަސާދަ ކުރަނީ 🤬😡\nޖޫން 2, 2021 23:27\nމީހަކު ހަމަ އެއްޗެކޭ ބުނާއިރަށް، ތެދެއްތޯ، ދޮގެއްތޯ ވެސް ބަލާނުލައި، އަވަހަށް ނޫހުގައި ޖަހާލަނީއެވެ. އެއީ އެއްގޮތަކަށް ވެސް ކޮށްގެންވާނެ ކަމެއްނޫންކަން ހާމަކޮށްދެނީ، ރަސޫލާ ޞޢޥ ގެ މި ޙަދީޘް ފުޅެވެ. "ތިޔަބައި މީހުންގެ ގާތަށް މީހަކު ޚަބަރަކާއިގެން އަތުވެއްޖެ ނަމަ، އެޚަބަރެއްގެ ތެދުދޮގު ނުބަލައި އެ ނުފަތުރާށެވެ!"\nޖޫން 2, 2021 23:54\nތީ ސޫރަތް އަލް-ހުޖުރާތުގެ އާޔަތެކެވެ.\nކޮންމެހެނަސް ވަރަށްދެރަ ކަމެއް އެއީ.....\nޖޫން 3, 2021 00:37\nކަލޭ ދޭބަލަ… އަންނި އާ އިބޫ އާ… އިސްލާހު ކުރަން😮💨\nޖޫން 3, 2021 00:12\nފުލުހުން ދައްކާ ވާހަކަ ގަބޫލެއް ނުކުރެވޭ!\nޖޫން 3, 2021 02:22\nތިފަދަ މައުލޫމާތެއް ފުލުހުންނަށް ދިންނަމަ އޮންނާނީ ޢެޓެންޑްވެފައި، މިވީހާތަނަށް ތިޒާތުގެ ކަންކަމުގައި ފުލުހުން ހުރީ އެޓެންޑުވެފައި.. މިހާރު މި އޮންނަ ގޮތުން ޢާއިލާގެ ނެތް ދޯ ހަމަ އެއްވެސް ޒިންމާއެއް.. ކީއްކުރާނީ އަދުގެ މުޖުތައު އޮތް ގޮތް.. ވަރަށް ދެރަ\nޖޫން 3, 2021 08:14\nތިޔަކަންވީގޮތެއް ބުނާކަށް ނޭނގޭ. ތިހެން ތިކަންވެފައި އޮވެދާނެ. ތަޖުރިބާއެއް ކިޔައިދީފާނަން. ކައިރީގައި ހުރި ގެއަކުން ދަންވަރު ވަޑާންކުރާތީ ނުނިދިގެން ބެލިއިރު ހުއްދަ ނުނަގައި ކުރާ މަސައްކަތެއް. ފުލުހުންނަށް ގުޅާފަ ދެންނެވިން އަޑުގަދަކަމުން ނުނިދިގެންނޭ މިގުޅީ. ސީންއަށް މީހުން ފޮނުވަނީއޭ ބުނި. ގުޅީ 12:30 ގައި. މެންދަމުން އަލިވެ2ޖެހިއިރުވެސް މަސައްކަތްކުރާ އަޑަކަށް ބަދަލެއް ނާދޭ. ހަމަ ކަރަންޓް ކީހުން ކީހާ އަޑާއި ތަޅާ އަޑާއި ބުރުމާ ޖައްސާ އަޑު ވަރަށް ގަދަ. ދަންވަރުވީމާ މާގަދައަށް އަޑުއިވޭ. މެންދަމުން އަލިވެ2ޖެހުމާ ދެމެދު ފަސްފަހަރު ގުޅިން. ޖަވާބަކީ ސީންއަށް ދާނެއޭ.2ގެ ފަހުން ގުޅީމާ ބުނީ، ސީންއަށް މީހުން ދިޔައޭ އެކަހަލަ ކަމެއް ތިބުނާ ތަނުގައި ހިނގާކަމެއް އެނގިފައެއް ނެތޭ. ދެންނެވިން ފޯނުކުރީއްސުރެ މި އިނީ ބެލްކަނީގައޭ އެއްވެސް ފުލުހަކު މިހިސާބަށްވެސް ނާދޭ. ބުނީމާ ބުނީ މި ބަލަނީއޭ. އޭގެ ގަޑިއެއްހާއިރު ފަހުން ދެ ފުލުހަކު މަގުމަތިން ދަމުން ޕޭމަންޓްކައިރީގައި މަޑުކޮށްލި ދެތިން މިނިޓަށް. އެމީހުންވެސް ހިނގައްޖެ. އަނެއްކާވެސް ގުޅައިފިން. ބުނީ ދެމީހުން ފޮނުވީމޭ ގޮސް ބެލިއޭ. އެކަހަލަ ކަމެއް ހިނގާކަމެއް އެނގޭކަށް ނެތޭ. މިބުނާ ތަނުގައި އެރޭ ފަތިސްނަމާދުން މީހުން ފައިބައިގެން އައިއިރުވެސް ހުއްޓުމެއް ނެތި މަސައްކަތްކުރޭ. މިކަހަލަ ތަޖުރިބާ ކުރެވިފައި ހުރީމާ ގަބޫލުކުރަން ދަތިވަނީ. މައާފުކުރައްވާތި.\nޖޫން 3, 2021 08:48\nރިޕޯޓު ކުރިކަމަކައް ނުވާނެ ދުވަހަކުވެސް. ތިއީ މިތާއުޅޭ އިންޓަނެޓް ޚިދުމަތްދޭ މީހުން ދޭކަހަލަ ޖަވާބު. މައްސަލަ އަކީ ފޯނު. ދުވަހަކުވެސް އެމީހުންގެ ނެޓްވޯކަކު މައްސަލައެއް ނޫޅޭނެ. ދެން އެކަންއޮތްގޮތް ހޯދޭނެ އެއްގޮތެއްވެސް ނޯވޭ. ބުނާ މިހާގެ ބަހާއި ބުނެވޭ ފަރާތުގެ ބަސް މިއޮންނަނީ. ޒިންމާއަކީ އެއްގޮތަކައްވެސް އެއްޗެއްނޫން މިބައިމީހުންނައް.


Pixel phonuthah gannairu Headphoneh eh nulibey | Mihaaru\nގޫގުލް ޕިކްސެ4އާ އެކު މި ފަހަރު ހެޑްފޯނެއް ނުލިބޭ ކަމަށް ބުނެ ވާހަކަ އެބަ ދެކެވޭ\nގޫގުލްގެ ޕިކްސެލް4ގަންނައިރު ހެޑްފޯނެއް ނުލިބޭ\n17 އޮކްޓޯބަރ 2019 - 06:43\nއައިފޯނުން 3.5އެމްއެމް ހެޑްފޯން ޖެކް އުނިކުރުން ބަޔަކަށް ވީ ބޮޑު މަޖާގަނޑަކަށެވެ. ގޫގުލް ވެސް މި ކަމުގައި ބައިވެރިވެ، މަލާމާތްކޮށް ހެދި އެވެ. އެކަމަކު އަހަރު ނުވަނީސް، ގޫގުލްގެ ޕިކްސެލް ފޯނުތަކުން ހެޑްފޯން ޖެކް އުވާލި އެވެ. ގޫގުލުން މިހާރު އަނެއްކާ ވެސް އެ އަށް ވުރެ މޮޅު ކަމެއް ކޮށްގެން އުޅޭ ކަމަށް އެބަ ބުނެވެ އެވެ.\nސްމާޓްފޯން "ރިވިއު"ތައް ބުނާ ގޮތުގައި، ޕިކްސެލް4އިން ފެށިގެން، "ޔޫއެސްބީ-ސީ" ކަނެކްޓަރު 3.5އެމްއެމް އަށް ބަދަލުކުރަން ބޭނުންކުރާ ޒާތުގެ އެޑަޕްޓަރެއް، ފޯނު ފޮށި ތެރޭގައި ނުހިމަނާ ގޮތަށް ގޫގުލުން ވަނީ ނިންމާފަ އެވެ. މާނަ އަކީ 3.5އެމްއެމް ޖެކެއް ތިޔަ ގެންގުޅޭ ހެޑްފޯނުގައި އިން ނަމަ، ގޫގުލް އަކީ ހާދަހާ ދަހި ބައެކޭ ބުނާނެ އެވެ. ޕިކްސެލް4ގެންގުޅޭ ނަމަ ދެން ޖެހޭނީ ހެޑްފޯން ބޭނުންކުރަން ވަކި އެޑަޕްޓަރެއް ކޮންމެވެސް އެހެން ގޮތަކުން ގަންނާށެވެ.\nޕިކްސެލް4ގަންނައިރު ފޮށީގައި "ޕިކްސެލް ޔޫއެސްބީ-ސީ އިއާބަޑް" ވެސް މި ފަހަރު ނޯންނަ ކަމަށް އެބަ ބުނެ އެވެ. މުޅިން ގޯހުން ގޯހަށެވެ. އާރޯތާނާ ފޯނަކާ އެކު ހެޑްފޯނެއް ވެސް ނުލިބެނީ އެވެ. އެޕަލް ވެސް މި އަށް ވުރެ ދީލައްޗެވެ. އައިފޯން ފޮށި ތެރޭގައި ހެޑްފޯނެއް އޮވެ އެވެ.\nގޫގުލްގެ ޕިކްސެލް ފޯނުތައް ގަންނަ މީހުންނަށް ކުރިން ދިން އެހެނިހެން އިނާޔަތްތައް ވެސް މި ފަހަރު އުނިކުރި ވާހަކަ އިވެ އެވެ. ޕިކްސެލް ފޯނުތައް ގަންނަ މީހުންނަށް "ގޫގުލް ފޮޓޯ" ގައި ފޮޓޯ ރައްކާކުރަން ދީ އުޅުނު ޖާގަ ވެސް މި ފަހަރު ނުދޭ ގޮތަށް ވަނީ ނިންމާފަ އެވެ. މި ޚިދުމަތް ބޭނުން ނަމަ ޖެހެނީ ގަންނާށެވެ.\nޕިކްސެލް ފޯނުތަކަކީ ބަލައިލަން ރީތި އަދި އެންޑްރޮއިޑްގައި ހުރި ހުރިހާ މޮޅެއް ހިމަނައި ގޫގުލުން ނެރޭ ފޯނެކެވެ. ފޯނުތަކުގެ ދުވެލި ބާރުވެފައި، ބޭނުންކުރަން ފަސޭހަވުން ވެފައި ވަނީ ގިޔަ ބަޔަކަށް އެންމެ ކަމުދާ އެންޑްރޮއިޑް ފޯނު ކަމަށެވެ.\nއިތުރު ލިޔުންތައް ގޫގްލް އެންޑްރޮއިޑް ސްމާޓް ފޯން ހެޑްފޯން ގޫގުލް ޕިކްސެލް ފޯން


Bidheysee Doctorunnai Naruhun madhu kurevifaeh nuvey: Audit | Mihaaru\nބިދޭސީ ޑޮކްޓަރުންނާއި ނަރުހުން މަދު ކުރެވިފައެއް ނުވޭ: އޮޑިޓް\n12 އޮކްޓޯބަރ 2018 - 12:18 13 comments\nދިވެހި ޑޮކްޓަރުންނާއި އަޅާބަލާއިރު ބިދޭސީ ޑޮކްޓަރުންނާއި ނަރުހުންގެ އަދަދު 2014 އިން 2016 އަށް މަދެއް ނުކުރެވޭ ކަމަށް ޕާފޯމަންސް އޮޑިޓް ރިޕޯޓުގައި ބުނެފި އެވެ.\nޑޮކްޓަރުންނާއި ނަރުހުން ތަމްރީނު ކުރުމުގެ މަގްސަދު ހާސިލްވެފައިވާ މިންވަރާ ގުޅޭ ގޮތުން އޮޑިޓް އޮފީހުން އާދިއްތަ ދުވަހު ނެރުނު ޕާފޯމަންސް އޮޑިޓްގައި ބުނެފައި ވަނީ ޑޮކްޓަރުންނާއި ނަރުހުންގެ ދާއިރާ އިން ކިޔެވުމަށް ގިނަ ފުރުސަތުތަކެއް ސަރުކާރުން ހޯދައިދިން ކަމަށެވެ. އެކަމަކު ވެސް ތަމްރީނުވި ދިވެހިންގެ އަދަދަށް މާބޮޑު ބަދަލެއް އައިސްފައި ނުވާ ކަމަށް ރިޕޯޓުގައިވެ އެވެ.\nއެ ރިޕޯޓުގައިވާ ގޮތުން، 2014-2016 އަށް ދިވެހި ޑޮކްޓަރުންގެ ނިސްބަތަކީ 21 ޕަސެންޓެވެ. މި މުއްދަތުގައި، ބިދޭސީ ނަރުހުންގެ ނިސްބަތް އުޅެނީ 53 ޕަސެންޓުގަ އެވެ.\nއޮޑިޓް އޮފީހުން ބުނީ 2014 ގައި ރާއްޖޭގައި 465 ބިދޭސީ ޑޮކްޓަރުން ތިބިއިރު، ދިވެހި ޑޮކްޓަރުންގެ އަދަދަކީ 138 ކަމަށެވެ. އަދި 2015 ވަނަ އަހަރު 537 ބިދޭސީ ޑޮކްޓަރުން ތިބިއިރު އެ އަހަރު ތިބި ދިވެހި ޑޮކްޓަރުންގެ އަދަދަކީ 121 ކަމަށެވެ. މީގެއިތުރުން، 2016 ވަނަ އަހަރު 538 ބިދޭސީ ޑޮކްޓަރުން ރާއްޖޭގައި ތިބިއިރު ދިވެހި ޑޮކްޓަރުންގެ ގޮތުގައި ޚިދުމަތް ދެމުން ދިޔައީ 139 ދިވެހި ޑޮކްޓަރުން ކަމަށް ވެސް ރިޕޯޓުގައިވެ އެވެ.\nނަރުހުންނާއި ޑޮކްޓަރުން ތަމްރީނު ކުރުމަށް އެކަށޭނަ މަސައްކަތްތަކެއް ސަރުކާރުން ކޮށްފައިވީ ނަމަވެސް ސްކޮލާޝިޕްތަކާއި ލޯނުތައް ހޯދައިގެން އެ ދާއިރާއިން ކިޔެވި މީހުންގެ އަދަދު މަދުކަން އޮޑިޓްގައި ފާހަގަ ކޮށްފައިވެ އެވެ.\nއިތުރު ލިޔުންތައް ސިއްހަތު ޑޮކްޓަރުން އޮޑިޓާ ޖެނެރަލް އޮފީސް ނަރުހުން ހެލްތު މިނިސްޓްރީ\nދިވެހި ޑޮކްޓަރުންނާއި ނަރުހުން މަދީ ކީއްވެ؟\nސިއްހީ އޮފިޝަލުންނަށް ޚާއްސަ އެލަވަންސެއް ހަމަޖައްސަނީ


Rahumaiytheri Ah Vure Muhinmu Vanee2Million Rufiya - Vaguthu\nރަހުމަތްތެރިޔާ އަށް ވުރެ މުހިއްމު ވާނީ ދެމިލިއަން ރުފިޔާ!\nބައެއް މީހުން ބުނެފާނެއެވެ. އެންމެ ގާތް އެކުވެރިޔާ ދޫކޮށްލަން ޖެހޭ އެއްވެސް ސަބަބެއް ނާންނާނެއެވެ. ހާއްސަކޮށް ލިބޭ ފައިސާއަކަށް ނުވަތަ މާލީ މަންފާއަކަށް އެންމެ ގާތް ރަހުމަތްތެރިޔާ ދުލެއް ނުކުރާނަމެވެ.\nނަމަވެސް ދާދިފަހުން އިނގިރޭސިވިލާތުގެ "ފޮޒީ ބިންގް" އިން ކުރި ދިރާސާ އަކުން ދައްކާ ގޮތުގައި ގިނަ މީހުންނަކީ ފައިސާއަށްޓަކައި އެންމެ ގާތް ރަހުމަތްތެރިޔާ ވެސް ދޫކޮށްލަން ތައްޔާރަށް ތިބި މީހުންނެވެ.\nއަންހެނުންނާއި ފިރިހެނުން ވެސް ބައިވެރި ކޮށްގެން ކުރި މިދިރާސާގައި ބައިވެރިވި މީހުންގެ ތެރެއިން 40 އިންސައްތަ މީހުން ބުނީ 131000 ޕައުންޑް (ދިވެހި ރުފިޔާ އިން ބަލާނަމަ 2.6 މިލިއަން ރުފިޔާ) ލިބިއްޖެނަމަ އެމީހުން އެންމެ ގާތް ރަހުމަތްތެރިޔާ ވެސް ދޫކޮށްލާނެ ކަމަށެވެ.\nމިދިރާސާގައި ބައިވެރިވި އަންހެނުން އެމީހުންގެ އެންމެ ގާތް ރަހުމަތްތެރިޔާ ދޫކޮށްލާ އަގު އަދި މާދަށެވެ. ގިނަ އަންހެނުން ބުނެފައި ވަނީ އެމީހުން 106000 ޕައުންޑް (ދިވެހި ރުފިޔާ އިން ބަލާނަމަ 2.1 މިލިއަން ރުފިޔާ) އަށް ރަހުމަތްތެރިޔާ ދޫކޮށްލާނެ ކަމަށެވެ.\nބައެއް މީހުން އާއްމުކޮށް ދައްކާ ވާހަކަތައް ހަޤީޤަތާއި ވަރަށް ދުރުކަން މިދިރާސާ އިން ހާމަވެއެވެ. އަދި މިއަދުގެ މުޖުތަމަޢަކީ ފައިސާއަށް ކޮންމެ ކަމެއް ވެސް ކުރަން ތައްޔާރަށް ތިބި ގިނަ ބަޔަކު ދިރިއުޅޭ މުޖުތަމަޢެއް ކަން ވެސް މި ދިރާސާ އިން އެނގެއެވެ.\nޓޭންކަރެއް ބޭނުން ކޮށްގެން މުޅި އަވަށުގެ ހަމަޖެހުން ނަގާލައިފި\nއޭޕްރީލް 17, 2019 00:06\nޥަރަށް ބޮޑު ތެދެއް.ފައިސާ މިހާރު ހުރިހާ ވެސް އެއްޗަކީ.


Sinamale' Bridge gai hingi accident eh gai zuvaanaku niyaa vejje | Mihaaru\nސިނަމާލެ ބްރިޖުގައި ހިނގި އެކްސިޑެންޓެއްގައި ޒުވާނަކު ނިއާވެއްޖެ\nއެކްސިޑެންޓުގައި ނިއާވި ސ. ހުޅުދޫ، މުހައްމަދު ހައިކަލް އިސްމާއިލް.\n19 ޖެނުއަރީ 2022 - 21:28\nސިނަމާލެ ބްރިޖުގައި ރޭ ހިނގި އެކްސިޑެންޓެއްގައި އަނިޔާވެގެން ފަރުވާދެމުން އައި 21 އަހަރުގެ ޒުވާނަކު މިއަދު ނިއާވެއްޖެ އެވެ.\nއޭޑީކޭ ހޮސްޕިޓަލުގައި ފަރުވާ ދެމުން އަންނަނިކޮށް، ނިއާވެފައި ވަނީ ސ. ހުޅުދޫ، މުހައްމަދު ހައިކަލް އިސްމާއިލެވެ.\nއެ ހޮސްޕިޓަލުން ބުނި ގޮތުގައި އޭނާ ނިއާވީ މިއަދު ހަވީރުގެ ވަގުތެއްގަ އެވެ.\nފުލުހުން ބުނި ގޮތުގައި އެކްސިޑެންޓް ހިނގީ ހުޅުމާލެ އިން މާލެއަށް ބާރު ސްޕީޑުގައި ދުއްވާފައި އަންނަނިކޮށް ސައިކަލް ކޮންޓްރޯލުން ނެއްޓުމުންނެވެ. އޭނާ ވެއްޓި އަނިޔާވެފައިވާ ކަމަށް ރިޕޯޓްކޮށްފައި ވަނީ ރޭ އަށެއް ޖަހަން އުޅެނިކޮށް ކަމަށް ވެސް ފުލުހުން ބުންޏެވެ.\nމި އެކްސިޑެންޓާ ގުޅިގެން ބަލަން ޖެހޭ ކަންކަން ފުލުހުން އަންނަނީ ބަލަމުންނެވެ.\nއެކްސިޑެންޓް އޭޑީކޭ ހޮސްޕިޓަލް މަރު ސިނަމާލެ ބްރިޖު މަގުމަތީގެ އެކްސިޑެންޓް\n21 އަހަރުގެ ޒުވާނެއް. ކިހާ ސްޕީޑެެއްގަތޯ ތިބޭފުޅާ ދުއްވާފަ ދިޔައީ..... ފުލުހުންނައް ބުނެލަން ކެރިދާނެތޯ.....\nމަގުތަކުގަ ޒުވާނުން ސައިކަލު ދުއްވާގޮތް އެންމެނަށްވެސް ފެންނާނެ، މަގުގެ އަރިހުރަހަށް!\nތިފަދަ ތަނެއްގަ ދުއްވާއިރު ވިސްނަންޖެހޭ ކަންތައްހުރޭ. އެވަރު ޅައުމުރު ކުދިން އެކަންކަމަށް ނުވިސްނާނެ. ހަގީގަތުގައި ތަޖުރިބާ ހުރި މީހަކަށް ކޮންޓްރޯލުން ނެއްޓޭއިރު އެނގެންވާނެ. އެ މަރްހޫމުގެ ފާފަ ފުއްސަވައި ރަހްމަތްލައްވަވައި ސުވަރުގެ މިންވަރުކުރައްވާށި. އެހާ ޅަ ޒުވާން ކުއްޖަކު މަރުވުމުން ލިބުނު ހިތާމަ ބޮޑު. اللهم اغفرله وارحمه واسكنه في الجنة آمين\nސައިކަލް ދުއްވުމަށް ވަކި ސްޕީޑެއް ކަންޑައަޅާފައިވޭ. އެމިންގަނޑަށްވުރެ ބާރަށް ދުއްވާފައިވޭތޯ ބަލަންޖެހޭނެ. މިންގަޑަށްވުރެ ބާރަށް ދުއްވާފައިދިޔަނަމަ ޑިއުޓީ ފުލުހުން އޭނާ ހުއްޓުވަންޖެހޭނެ. އެވަރު ބެލިފައިނުވާނަމަ ޤަވާއިދު އޮތުމުގެ ބޭނުމެއްނެތް. އަދި ޑިއުޓީ ފުލުހުން އޭނާ ހުއްޓުވަން މަސައްކަތް ކޮށްފައިނުވާނަމަ ފުލުސްމީހާއަށް އަދަބުދޭންޖެހޭނެ. ފުލުހުން ބަލާނީ ކޮންކަމެއްބާ.\nސްޕީޑް ބާރު ނޫނިއްޔާ ހެޔޮތޯ ނަންނުގައްޗެއް ދާހެން ފައިބައިގެން ދިޔަޔަސް؟\nއޭނައަށް ހެޔޮޖަޒާ މިންބަރު ކުރައްވާށި.... 90% މީހުނަކީ ގަވާއިދުން، މިފަދަ އެކްސިޑެންޓްތައް އެބައިމީހުންގެ ފަރާތުން ނުވާނެގޮތަށް ވ ބަލައިގެން ދުއްވާ މީހުނަށް، މިފަދައެކްސިޑެންޓު ތަކުގެ ނުރައްކާ އިންރިހާއަށް އޮތުން އެއީ ބޮޑު ކަންބޮޑުވުމެއް...\n1% މީހުންވެސް ޤަވާޢިދުނެއް ނުދުއްވާ! ޤަވާޢިދުގަ އޮންނަނީ ހަމަ އެކަނި ސްޕީޑްގެ ވާހަކައެއް ނޫން!\nހުޅުމާލޭގައި މިއަހަރުން ފެށިގެން މިއުޅެނީ. ފިއްކަނޑައިގެންދާވަރުވޭ ބުރިޖުގައި ބައެއް މީހުން ދުއްވާލެއް ބާރުކަމުން. ސައިކަލާއި ކާރާއި ޕިކަޕްލޮރީވެސް އެހާ ބާރަށް ދުއްވާ. އެދުއްވާ ބާރުމިނުގައި ކުނިކޮޅެއްގައި ދުއްވާއެތި ލައިގަތަސް ކޮންޓްރޯލުން ގެއްލޭނެކަން ޔަގީން. އެންމެ ދެރަކަމަކީ ކަމެއް ވެއްޖެނަމަ ބަލައިގެން ގަވައިދުން ދުއްވާ އެތައްބަޔަކަށް ނުރައްކާ ވެދާނެ ސަބަބަކަށް މިމީހުންވާތީ. އެތައް ކުޑަކުދިންވެސް މިހާރު ބުރިޖް ބޭނުންކުރޭ\nހަމަ އެކަނި ބާރަށް ދުއްވަނީއެއް ނޫން، އޯވަރޓޭކް ކުރާކަށްވެސް ފަޅިއެއް ފަޅިއެއް ނޯވޭ!\nނިޔާވީ ހަވީރު. އަނިޔާވެފަ އޮތް ކަމުގެ ރިޕޯޓު ފުލުހުންނަށް ލިބުނީ ރޭގަނޑު އަށެއް ޖަހާހާއިރު. ވަޓް؟؟\n18.01.2022 ވަނަ ދުވަހުގެ ރޭގަނޑުގެ ވަގުތެއްގަ އެކްސިޑެންޓް ހިނގީ.ނިޔާވީ 19.01.2022 ވަނަ ދުވަހު ހަވީރު. ގެޓް ވެއްޖެތަ ބްރޯ.\nބްރިޖްގަ5މިނަޓް ރަނގަޅަށް ޕެޓްރޯލްކޮށްލިއަސް ބާރަށް ދުއްވައިން މަދުވެގެން 20 ވަރަކަށް ވެހިކަލް ހުއްޓުވޭނެ. އެކަމު އެއީ ގާނޫނަށް ވުރެ މަތީ ބައެއްގެ އުޅަނދުވީމަ އެކަން ނުކުރަނީ ފުލުހުން. ވަސީލަތްވެސް މީހުންވެސް ފުލުހުންގެ އެބަހުރި\nއެހެނެއް ނޫން ވަނީ! ފުލުސް މީހާ ޑިއުޓީ އަދާ ކުރަނީ ޓްރެފިކް ޕޮލިސް އޮފީސް ތެރޭގަ އިނދެގެން. އަނެއް ކަމަކީ ކިރިޔާ ޗެކް ޕޯސްޓެއް ހެދިޔަސް އަހަރެމެން ޝަކުވާ ކުރަން ސަރުކާރަށް ލާރި ހޯދަނީއޭ ކިޔާފަ.\nކީއްކުރާ ޗެކްޕޯސްޓެއް؟ މަގުމަތީގަ ތިބޭ ފުލުހުން ނުޤަވާޢިދުން ދާ އެއްވެސް އުޅަނޑެއް ހުއްޓުވާބާ؟ މަގު ހުރަހަށް ދުއްވިޔަސް މިޤައުމުގަ އެއަކީ މައްސަލައެއް ނޫން!\nކުޑަކުޑަ ތަންކޮޅެއްގެތެރޭގައި މިހާބާރަށް މިދުއްވަނީ ކޮންފަދަ އެމެޖެންސީއެއްގަ ބާވައޭ ހިތަށްއަރާ. މަގުމަތިން މިފެންނަނީ އެންމެންވެސް އެމެޖެންސީ ވެފައި ތިބޭތަން. ބައެއްމީހުން ފަހަތުން ރޭސްމުށްގަޑަށް އަނބުރާލާ ކުރީގަ ހުންނަމީހާ ބިރުގަންނަވާލަން އުޅެ ގުދުގުދު ލައްވަމުން ކުރިއަރައިގެން ގޮސް ޕިކަޕެއްގެ ފަހަތުގައި ޖެހި ހުންއިރު އެއްކަލަ މަޑުމަޑު ދުއްވާމީހާ އަރާހަމަކޮށް އެއްހަމަޔަކަށްއާދޭ. ބައެއްފަހަރު މިަކަހަލަ މަންޒަރުފެނި އެކަނިހުރެ ހިނިވެސްއާދޭ.\nމަގު ބާއްވަންވީ އޮޅުން ސުވާއްޔެއްހެން، އޭރުން ޒުވާނުންނަށް ދުއްވޭނީ ޤަވާޢިދުން!\nބާރަށް ދުއްވާމީހުން އެބަޖެހޭ ހުއްޓުވެން. ފުލުހުން ސްޓިކާ ޖެހުމަށްވުރެ މިކަމަށް އެބަޖެހޭ އިސްކަންދޭން\nނުޤަވާޢިދުން ދުއްވުމީ ހަމަ އެކަނި ބާރަށް ދުއްވުމެއް ނޫން! މަގުމަތީގަ 8 އެއް އަޅަމުން ދުއްވުން މާ ނުރައްކާ!\nފުލުހުނއ އަނަނަނީ ބަލަމުން؟ ޚުރިމަތީ ހެސްކިޔާދަ ބާރު ސްޕީޑުގަ ދުއްވާފަ ދަނީ… ފުލުހުން ތިބެނި އަނގަނަގައިގެން. މިކަން ހުއްޓުވާ ސްޕީޑުކުރާމީހުންވހުއްޓުވާ. އާދޭސް\nހަމައެކަނި ސްޕީޑް ކުރާމީހާ ހުއްޓުވައިގެން ތިކަމެއް ނުވާނެ! ގޯޅި އެޅުމުގަ، އޯވަރޓޭކް ކުރުމުގަ ޤަވާޢިދަށް ފެތުން މާ މުހިއްމު!


ޚަބަރެއް ނުވެގެން އެމްއެންޑީއެފް ކޯސްޓްގާޑުން ހޯދަމުންދިޔަ "ނޫރު" ދޯނީގެ ޚަބަރެއް ވެއްޖެ\n12 ޖެނުއަރީ 2018 12:40\nމަސްވެރިކަމަށް ނުކުތްފަހުން ޚަބަރެއް ނުވެގެން މިމަހުގެ 10 ވަނަ ދުވަހުން ފެށިގެން އެމްއެންޑީއެފް ކޯސްޓްގާޑުން ހޯދަމުންދިޔަ "ނޫރު" ދޯނީގެ ޚަބަރެއް ވެއްޖެއެވެ.\nއެގާރަ މީހުންނާއެކު މަސްވެރިކަމަށް ނުކުތް މިދޯންޏާއި މިރޭ 09:00 ހާއިރު ގުޅުނުއިރު އެ ދޯނި އޮތީ ކ.ދިއްފުށީ ބޮޔާ ހިސާބުގައެވެ. އަދި މި ދޯނި މިރޭ ދަންވަރު 01:00 ހާއިރު ކ.ހިއްމަފުއްޓަށް ވަދެވޭނެކަމަށް ދޯނީގެ ކެޔޮޅު އެމްއެންޑީއެފް ކޯސްޓްގާޑަށް މަޢުލޫމާތު ދީފައި ވެއެވެ. މި ދޯނިން ދަތުރުކުރި އެންމެންގެ ހާލު ވެސް ރަނގަޅު ކަމަށާއި މި ދޯންޏާއި ނުގުޅުނީ ބޭރުގައި މަސްވެރިކަން ކުރަން އުޅުމުގެ ސަބަބުން ކަމުގައި ދޯނީގެ ކެޔޮޅު އެމްއެންޑީއެފް ކޯސްޓްގާޑަށް މަޢުލޫމާތު ދީފައި ވެއެވެ.\nމަސް ދޯނިފަހަރު ޚަބަރެއް ނުވުމުގެ މަސައްލައަކީ އެމްއެންއެންޑީ އެފް ކޯސްޓްގާޑުން ވަރަށް ބޮޑު އިސްކަމެއް ދީގެން ކުރަމުން ގެންދާކަމެކެވެ. އަދި މިފަދަ އުޅަނދެއް ޚަބަރެއް ނުވެގެން ހޯދުމަށްޓަކައި އެމްއެންޑީއެފުން ކުރާ މަސައްކަތްތަކުގައި ވަރަށް ގިނަ ވަސީލަތްތަކެއް ބޭނުންކުރަން ޖެހެއެވެ.\nދިވެހިރާއްޖޭގެ ހުރިހާ އޮޑިވެރިންނާއި ކެޔޮޅުންނާއި އަދި ފަޅުވެރިންނާއި ޖުމްލަކޮށް ހުރިހާ މަސްވެރިން، އެމީހުން މަސްވެރިކަމުގައި ހޭދަކުރާވަގުތު އާއިލާއަށް ގުޅައި އެމީހުންނަށް ޚަބަރުތައް ހިއްސާކުރުމަށް އެމްއެންޑީއެފް ކޯސްޓްގާޑުން އިލްތިމާސް ކުރަމެވެ. ހަމަ އެހެންމެ ޚަބަރެއް ނުވެ ފާއިތުވެގެންދާ ދުވަސްތަކަކީ އާއިލާއަށް ވަރަށް ބޮޑެތި އުނދަގޫތައް ތަހައްމަލު ކުރަންޖޭ ވަގުތުތަކަކަށް ވާތީވެ، މަސްވެރިންނާއި އޮޑިވެރިންނާއި ކެޔޮޅުން އެމީހުންގެ އާއިލާތަކަށް ނުތަނަވަސްކަން ތައްހައްމަލުވިޔަ ނުދީ އެހީތެރިވެދެއްވުމަށް ވެސް އިލްތިމާސް ކުރަމެވެ. މިފަދަ ކަންކަމުގައި ގިނަ މަސްވެރިންގެ ފަރާތުން ލިބޭ އެހީތެރިކަމާއި އެއްބާރުލުން ފާހަގަކޮށް ޝުކުރު އަދާކުރަމެވެ.


Stareh ge Story: 10 aharah fahu Amira\nދެހާސްވަނަ އަހަރުގެ ކުރީކޮޅަކީ ދިވެހި ފިލްމީ އިންޑަސްޓްރީއަށް ގިނަ ތަރިންތަކެއް ތައާރަފު ވެގެންދިޔަ ދުވަސްވަރެކެވެ. އޭރު ނިކުތް ގިނަ ތަރިންނަކީ މި ދާއިރާއިން އުހަށް އަރައިގެންދިޔަ ތަރިންނެވެ. އެކްޓިންގެ ފެންވަރު ރަނގަޅު މޮޅު އެކްޓަރުންނެވެ. އޭގެ ތެރެއިން އާމިރާ އިސްމާއީލް (އާމިރާ) އަކީ ފާހަގަކޮށްލެވޭ އެކްޓަރެކެވެ.\nއާމިރާގެ ފުރަތަމަ ފެނިލުން އައީ 2002 ވަނަ އަހަރު އެވެ. ފިލްމީ ދާއިރާއަށް ޝައުގުވެރިކަން ނެތް ނަމަވެސް ލަވައަކުން ފެނިލީ ޑައިރެކްޓަރު އަލީ ރަޝީދު (ގޮޅާ އައްޔަ) އެކަމަށް ތަކުރާރުކޮށް އެދެމުންދާތީ އެވެ. އާމިރާ ސުކޫލްގައި އުޅުނު ދުވަސްވަރުން ފެށިގެން އައްޔަ ދިޔައީ ސުކޫލު ނިންމުމަށްފަހު އޭނާގެ ލަވައެއްގައި ބައިވެރިވާން ދައުވަތު ދެމުންނެވެ. ނަމަވެސް ފިލްމީ މަސައްކަތަށް ނިކުތުމުގެ އެއްވެސް ހިޔާލެއް އޭރު އާމިރާގެ ނެތެވެ. އައްޔަގެ ހުށައެޅުންތަކަށް ބަހަނާއެއް ދެއްކުމުގެ ގޮތުން ލަވަ ކުޅެން މަންމަ ގަބޫލު ނޫން ކަމަށްވެސް ބުންޏެވެ.\n"އެންމެ ފަހުން މަންމަ ގާތުން ހުއްދަވެސް އައްޔަ ހޯދި. އެހެންވީމަ ދެން އެ ލަވަ ކުޅެން މަޖުބޫރުވީ. އަސްލު މި ދާއިރާއަށް ނިކުމެވުނީ އަލީ ރަޝީދުގެ ސަބަބުން،"\nއޭގެ ފަހުން ފުލުފުލުގައި ޑައިރެކްޓަރުންގެ ހުށައެޅުންތައް އާމިރާއަށް ލިބެން ފެށިއެވެ. އޭނާގެ އެކްޓިންއަށް ހުރިހާ ޑައިރެކްޓަރުންހެން ތައުރީފު ކުރިއެވެ. އަދި ޝޫޓިންތަކަށް ބަހައްޓާ ފަރުވާތެރިކަމާއި ދާއިރާގެ މީހުންނާއި އުފެދުނު ގާތް ގުޅުމުގެ ސަބަބުން އާމިރާއަށް ގިނަ ފުރުސަތުތަކެއް ތަނަވަސް ވެގެންދިޔައެވެ.\nބައެއް އެކްޓަރުންނާއި ހިލާފަށް އާމިރާއަކީ ޝަރުތުތައް ނެތް ޝޫޓިންތަކަށް ފަރުވާތެރި އެކްޓަރެކެވެ. އެއީވެސް ގިނަ ފުރުސަތުތަކެއް އޭނާއަށް ލިބެން މެދުވެރިވީ އެއް ސަބަބެވެ.\nއާމިރާގެ އެންމެ ފާހަގަކޮށްލެވޭ ފިލްމުތަކުގެ ތެރޭގައި އެންމެ ކުރީގައި އޮތީ ހާމިދުގެ "އުދަބާނީ" އެވެ. މަޝްހޫރު ވާހަކަ ލިޔުންތެރިޔާ މުހައްމަދު ގާސިމް ލިޔެފައިވާ ހިތްގައިމު އެ ވާހަކައަށް ތައްޔާރުކުރި "އުދަބާނީ" ފިލްމަކީ މިހާތަނަށް ނިކުތް ފިލްމުތަކުގެ ތެރެއިން ވިޔަފާރީގެ ގޮތުން އެންމެ ކާމިޔާބު އެއް ފިލްމެވެ.\nއަދި އެއީ ބެލުންތެރިންގެ ފަރާތުން ބޮޑު ތަރުހީބެއް ލިބުނު ފިލްމަކަށްވިއެވެ. ހާއްސަކޮށް އާމިރާގެ ރޯލަށް ގިނަ ބަޔަކު ތައުރީފު ކުރިއެވެ. "އުދަބާނީ" ގެ އިތުރުން "އެ ބައްޕަ" އަދި މުހައްމަދު އަބްދުﷲގެ ސިޔާސީ ކުރު ފިލްމުތަކުގައި އާމިރާ ދައްކާފައިވާ އެކްޓިންއަކީ ފާހަގަކޮށްލެވޭ ކަމެކެވެ. އަދި "ވީރާނާ" އާއި "އާދޭސް" ގައިވެސް އާމިރާ ވަނީ ތަފާތު ރޯލްތަކުން ފެނިގެންގޮސްފައެވެ. ފާތިމަތު ނަހުލާގެ "ސޫރަ" ޑްރާމާ ސިލްސިލާއަކީ އާމިރާގެ އެންމެ ފާހަގަކޮށްލެވޭ އެއް ޑްރާމާއެވެ.\nނަމަވެސް އާމިރާގެ ފޭވަރިޓް ލިސްޓެއް ނެތެވެ. އޭނާ ބުނީ ކޮންމެ މަސައްކަތެއްވެސް ކުރަނީ އެކަމަށް ދޭންޖެހޭ ވަގުތު ދީގެން ކުރެވޭނެ އެންމެ ރަނގަޅަށް ކަމަށެވެ. ލަވައެއް ވިޔަސް ފިލްމެއްވިޔަސް ތަފާތެއް ނެތެވެ. ޑައިރެކްޓަރު ހިތްހަމަޖެހޭ މިންވަރަށް އެކްޓިން ގެނެސްދެވޭތޯ މަސައްކަތް ކުރެއެވެ.\nއާމިރާ ގިނަ ފިލްމުތަކުން ފެނިފައިވަނީ ހިތާމަވެރި ރޯލްތަކުންނެވެ. އެ ރޯލަށް އޭނާ މާ މޮޅީއެވެ. ބެލުންތެރިންނަށްވެސް އަދި ޑައިރެކްޓަރުންނަށްވެސް އާމިރާ އެންމެ ފިޓީ އެ ރޯލަށެވެ. ނަމަަވެސް ބައެއް ފިލްމުތަކުން އޭނާ ވަނީ އެނޫން ރޯލްތަކަށްވެސް އެއީ އެއްވަނަކަން ސާބިތުކޮށްދީފައެވެ.\nފިލްމީ ދާއިރާގެ އެންމެ އުހުގައި ވަނިކޮށް ކުއްލި ގޮތަކަށް އާމިރާ ގެއްލުނެވެ. އެއީ މީގެ 10 އަހަރު ކުރިންނެވެ. މިއީ މިދިޔަ 10 އަހަރުގެ ތެރޭގައި އޭނާ ދޭ ފުރަތަމަ އިންޓަވިއުއެވެ. އޭރު ކުއްލި ގޮތަކަށް ފިލްމީ މަސައްކަތާއި ދުރަށްދާން ޖެހުނީ ގިނަ ސަބަބުތަކަކާއި ގުޅިގެންނެވެ. ކުޑަ ދަރިފުޅަށް ވަގުތުދޭން ޖެހުމާއި ވަޒީފާއަކަށް ދާން ފެށުމަކީ މައިގަނޑު ސަބަބެވެ.\n"އަމިއްލަ ލައިފަށް ވަގުތުދޭން ވެގެން. މިހާރު ދަރިފުޅު ކިޔެވުމުގެ ފަހު އަހަރުވީމަ މިހާރު ދެން މި ފްރީވީ،"\nމީގެ އިތުރުން ސިޔާސީ މަސައްކަތުންވެސް އާމިރާ ކޮންމެވެސް ވަރަކަށް އޭރު ފެނުނެވެ. އެހެންވީމަ އެކަމަަށްވެސް ވަގުތު ހުސްކުރަން ޖެހުނީއެވެ. ނަމަވެސް ފިލްމީ މަސައްކަތާއި 10 އަހަރު ދުރުގައި ހުރުމަށްފަހު އަލުން އޭނާ މިވަނީ ފިލްމީ މަސައްކަތަށް ނިކުމެފައެވެ. ފުރަތަމަ ފެނިލީ އޭނާގެ އެކުވެރިޔާ ޒިޔާއާއެކު ލަވައަކުންނެވެ. އެއީ އާމިރާ ފިލްމީ މަސައްކަތަށް ނިކުތް ދުވަސްކޮޅު ވަރަށް ބޮޑު ހިޓަކަށްވީ ލަވައެވެ.\nއޭރުގެ މަޝްހޫރު ލަވަ ކިޔުންތެރިޔާ އަލީ ރަމީޒާއި ޝިފާ ތައުފީގުގެ "ޔާރު ތިޔޭ މިހިތުގެ ޝިފާ" މި ލަވައެވެ. ދިހަ އަހަރަށްފަހު އާމިރާ ފުރަތަމަ ފެނިލީ މި ލަވައިގެ ރިމޭކަކުންނެވެ. އެ ލަވަ ވީޑިއޯ އިންޓަވިއުގެ ފަހަތުގައި ހިމަނާފައިވާނެ އެވެ.\n"ޒިޔާ އަބަދުވެސް ކިޔާނެ ލަވައެއް ކުޅެދޭށޭ. ޒިޔާއާ އަަބަދުވެސް އޮވޭ ވަރަށް ފްރެންޑްލީ ބޮންޑެއް. އެހެންވީމަ އެ ފުރުސަތުގެ ބޭނުން ހިފާ އަލުން ފެނިލީ،"\nފިލްމީ މަސައްކަތާއި ދުރުގައި ދިހަ އަހަރު ހުރިނަމަވެސް އާމިރާގެ ހިތް އޮތީ އެ ދާއިރާގައެވެ. ވަގުތުވާ މިންވަރަކުން ކުޅެފައިވާ ލަވަތަކާއި ފިލްމުތައް ބަލާ ހަދައެވެ. އަދި އަލަށް ދާއިރާއަށް ނިކުންނަ ކުދިންގެ މަސައްކަތްތައްވެސް ބަލައެވެ. ދާއިރާގެ މީހުންނާއި އޮންނަން ޖެހޭ ގުޅުން ބޭއްވޭތޯ ބަލައެވެ.\n"އަމިއްލަ ފެމިލީ ގޮތުގައި ބެލެވެނީ އަބަދުވެސް ފިލްމީ ދާއިރާ. ވަރަށް މިސްވޭ އޭރު ދުރުގައި ހުރި ނަމަވެސް. އަބަދުވެސް ހާއްސަ ލޯތްބެއް އޮވޭ މި ދާއިރާއަށް. ދުވަހަކުވެސް ދުރަކަށް ނުދެވޭނެ މި ދާއިރާއާ،"\nފިލްމީ މަސައްކަތާއި ދުރުގައި ހުރި ދުވަސްތަކަކީވެސް އޭނާއަށް ގިނަ ހުށައެޅުންތަކެއް ލިބެމުންދިޔަ ދުވަސްތަކެކެވެ. ޑައިރެކްޓަރު ފައްތާހު އަދި ހާމިދުގެ އިތުރުން އިތުރު ޑައިރެކްޓަރުންވެސް އެކި ޕްރޮޖެކްޓްތައް އޭނާއަށް ހުށައެޅިއެވެ. ނަމަވެސް އޭރު ވަގުތު ހުރި ގޮތުން އެކަން ކުރެވެން ނެތީއެވެ.\nފިލްމީ މަސައްކަތަށް ހުސްވުމާއެކު ކުއްލިއަކަށް އާމިރާ ވަރަށް ބިޒީވެއްޖެ އެވެ. ވަރަށް ގިނަ ޕްރޮޖެކްޓްތައް މިހާރުވެސް އެބަހުއްޓެވެ. އަދިވެސް ނުނިކުންނަ ތިން ފިލްމެއް އެބައޮތެވެ. އެ ހުރިހާ ފިލްމުތަކެއްގެ ޝޫޓިން ވަނީ މުޅީން ނިންމާލާފައެވެ. ދެ ފިލްމެއްގެ ޑަބިންގެ މަސައްކަތްވެސް އޮތީ ނިމިފައެވެ. ނަމަަވެސް އެ ފިލްމުތައް ނިކުންނާނެ ދުވަހެއް އޭނާއަކަށް ނޭންގެއެވެ.\nއެހެންވިޔަސް މިހާރުވެސް އާ ފިލްމެއްގެ މަސައްކަތް ފަށަން ވަނީ ތައްޔާރުވެފައެވެ. އަދި ދެ ޑްރާމާ ސިލްސިލާއެއްގެ މަސައްކަތްވެސް ފެށުން އޮތީ ކައިރީގައެވެ. އެއް ޑްރާމާގެ ޝޫޓިން އާދިއްތަ ދުވަހު ފެށޭނެއެވެ.\n"އަޅުގަނޑު މިހާރު އެބަ ހިތަށް އަރާ މި ހުރިހާ މަސައްކަތެއް ކުރެވޭނެބާއޭ ވަޒީފާއަށް ދަމުން. އެހެން ނަމަވެސް މިހާރު މި ހުރީ ލިބޭ ވަގުތުތައް މި ދާއިރާއަށް ދީގެން ކުރިއަށްދާން،"\nއާމިރާގެ ފިލްމީ ކެރިއަރުގައި ކުރެވުނު އެންމެ ފާހަގަކޮށްލެވޭ އެއް މަސައްކަތަކީ "އުދަބާނީ" އެވެ. އެ ފިލްމުގެ ދެވަނަ ބައި އުފެއްދުމުގެ މަަސައްކަތް ފެށުމަށް ހާމިދު ތައްޔާރުވެގެން ހުންނަތާ ކިތަންމެ އަހަރެކެވެ. ފިލްމުގެ ސްކްރީން ޕްލޭ މީގެ ހަތަރު އަހަރު ކުރިން އާމިރާއަށް ފޮނުވާފައިވެއެވެ. ނަމަވެސް އޭރު ފިލްމީ މަަސައްކަތާއި ދުރުގައި ހުރުމުން އެކަން ނުވެ އޮތީއެވެ.\nއެހެން ކަމުން ކުރިއަށް ހުރި ޕްރޮޖެކްޓްތަކުގެ ތެރެއިން އާމިރާއަށް އެންމެ ހާއްސަ އެއް ޕްރޮޖެކްޓަކީ "އުދަބާނީ 2" ގެ މަސައްކަތެވެ. ކޮވިޑްގެ ބަލިމަޑުކަން ނިމުމާއެކު ފިލްމުގެ ޝޫޓިން ފެށޭނެ ކަމަށް ބެލެވެއެވެ.\nފިލްމީ ދާއިރާއާ ދިހަ އަހަރު ދުރުގައި ހުރުމަށްފަހު އަލުން އާމިރާ ދާއިރާއަށް އެނބުރި އައީއެވެ. މިފަހަރު އޭނާ ދޭ ޔަގީން ކަމަކީ ދެން އެވަރުގެ ބްރޭކެއް ނާންނާނެ ކަމެވެ. މާގިނަ ފިިލްމުތަކަކުން ނުފެނުނު ނަމަވެސް ކޮންމެ އަހަރަކުވެސް ބެލުންތެރިންނަށް ކޮންމެވެސް އުފެއްދުންތަކަކުން ފެންނާނެ ކަމެވެ.\n"އަޅުގަނޑަށް މީގެ ކުރިންވެސް ދިން ސަޕޯޓާއި އިހުތިރާމް ލިބުން އެދެނީ. މާގިނަ ފިލްމުތަކުން ނުފެނުނު ނަމަވެސް ދެން ވަތްކެއް ނުވާނެ،" ސަޕޯޓަރުންނަށް ދިން މެސެޖްގައި އާމިރާ ބުންޏެވެ.


Ehen resort thakun dhinee nopay ah, Velaa in dhekkee namoona\nވެލާ ރިސޯޓް: ޓޫރިޒަމަށް ހީނަރުކަމެއް އަންނަމުންދާ ދަނޑިވަޅެއްގައި ވެސް މުވައްޒަފުންނަށް އިތުރު އެލަވަންސެއްދޭން ވަނީ ނިންމާފައި\nކޮވިޑް-19އާ ގުޅިގެން ރާއްޖޭގެ ގިނަ ރިސޯޓުތަކެއް ބަންދުކޮށް، މުވައްޒަފުންނަށް މުސާރަ ނުލިބޭގޮތަށް ގެއަށް ފޮނުވާލަމުންދާކަމުގެ ޝަކުވާތަކުގެ އަޑުތައް ގަދަވަމުންދާ ދަނޑިވަޅެއްގައި، ވެލާ ޕްރައިވެޓް އައިލެންޑް ރިސޯޓުން އެފަދަ ރިސޯޓުތަކަށް ނަމޫނާ ދައްކައިފި އެވެ.\nރާއްޖޭގެ އެންމެ މަތީ ފެންވަރުގެ ރިސޯޓުތަކުގެ ތެރޭގައި ހިމެނޭ ވެލާ އިން މުވައްޒަފުންނަށް ފޮނުވާފައިވާ ލިޔުމެއްގައި ބުނެފައިވަނީ މުވައްޒަފުންނަށް ގެއްލުންވާ އެއްވެސް ކަމެއް އެ ރިސޯޓުން ނުކުރާނެ ކަމަށެވެ.\nއެ ރިސޯޓުން ބޭރުގައި ތިބި މުވައްޒަފުންގެ ތެރެއިން 600 ޑޮލަރަށްވުރެ ކުޑަ މުސާރައެއް ލިބޭ މުވައްޒަފުންނަށް އަސާސީ މުސާރައާ އެކު އިތުރު 200 ޑޮލަރުގެ އެލަވަންސެއް ދޭން ނިންމާފައިވާ ކަމަށެވެ. އަދި 600 ޑޮލަރަށް ވުރެ ބޮޑު މުސާރަ ލިބޭ މީހުންނަށް، މުސާރައާއެކު އިތުރު އެލަވެންސްގެ ގޮތުގައި 100 ޑޮލަރު ލިބޭނެ އެވެ.\nމީގެ އިތުރުން ރިސޯޓުގައި މި ވަގުތު ތިބި މުވައްޒަފުންގެ ތެރެއިން 1،000 ޑޮލަރު އަށްވުރެ ދަށް މުސާރަ ލިބޭ މުވައްޒަފުންނަށް ސާވިސް ޗާޖު އެލަވެންސެއްގެ ގޮތުގައި 500 ޑޮލަރު ދިނުމަށް ނިންމާފައިވާކަމަށާއި އަދި 1،000 ޑޮލަރަށް ވުރެ ބޮޑު މުސާރައެއް ލިބޭ މުވައްޒަފުންނަށް ސާވިސް ޗާޖުގެ ގޮތުގައި 300 ޑޮލަރު ލިބޭނެ ކަމަށް ވެލާ އިން ބުންޏެވެ.\nއަދި ހުރިހާ މުސާރައިގެ ކެޓަގަރީތަކުގެ މުވައްޒަފުންގެ ތެރެއިން، އަދި ގިނަ ދުވަހު ހިދުމަތް ކޮށްފައިވާ މުވައްޒަފުންނަށް 100 ޑޮލަރު ދޭނެކަމަށްވެސް އެ ލިޔުމުގައި ބުނެފައިވެ އެވެ.\nވެލާގެ މުވައްޒަފުންގެ ތެރެއިން އައުޓް ސޯސް ކުރާ މުވައްޒަފުންނާއި ވެލާއާ ގުޅިގެން ހިދުމަތް ފޯރުކޮށްދޭ މުވައްޒަފުންގެ މުސާރަ އަށް އެއްވެސް ބަދަލެއް ނާންނާނެ ކަމަށް ވެސް އެ ރިސޯޓުން ބުނެ އެވެ. ނަމަވެސް، މި ދަނޑިވަޅު މި މުވައްޒަފުންގެ ކޮންޓްރެކްޓްތައް ވެސް ނުހައްގުން ބާތިލް ނުކުރާނެ ކަމަށް ވެލާއިން ބުންޏެވެ.\nމުވައްޒަފުންގެ މުސާރަ އާއި އިނާޔަތްތަކުގެ އިތުރުން، ޗުއްޓީ އާއި އޮފް ދުވަސްތައް މިހާރު އޮންނަ އުސޫލާ އެއްގޮތަށް ބަދަލު ނުގެނެސް ލިބޭނެ ކަމަށް ވެސް ވެލާއިން ބުންޏެވެ.\nވެލާ އަކީ މުވައްޒަފުންނަށް އެންމެ ގިނައިން ސާވިސް ޗާޖު ދޭ ރިސޯޓުތަކުގެ ލިސްޓުގެ އެންމެ ކުރީގައި އަބަދުވެސް އޮންނަ ރިސޯޓެކެވެ.\nކޮވިޑް-19 އާ ގުޅިގެން ޓޫރިޒަމަށް އައިސްފައިވާ ހީނަރުކަމާއެކު، މިހާތަނަށް 11،000 އެއްހާ މުވައްޒަފުން ނޯޕޭގައި ފޮނުވާލާފައިވާކަމަށް ރިސޯޓު މުވައްޒަފުންގެ ހައްގުގައި މަސައްކަތް ކުރާ ޖަމިއްޔާ "ޓީމް"އިން ދާދި ފަހުން ވަނީ ބުނެފަ އެވެ.\nރާއްޖެއަށް ކުރިމަތިވެފައިވާ އިގްތިސާދީ ހާލަތާއި ގުޅިގެން ބައެއް ފަރާތްތަކުން މުވައްޒިފުންގެ ކަންކަން ގާނޫނާ ހިލާފަށް ނިންމަމުންދާކަން ފާހަގަ ކުރެވިފައިވާ ކަމަށް ލޭބާ ރިލޭޝަންސް އޮތޯރިޓީން ވެސް ވަނީ ބުނެފަ އެވެ.\nޓޫރިޒަމް މިނިސްޓްރީ އޮފް ޓޫރިޒަމް އިގްތިސޯދު + ވެލާ ޕްރައިވެޓް އައިލެންޑް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nޓޫރިސްޓުން އަތުން ކޮވިޑް ޓެކްހެއް ނަގަން ފާހެއް ނުކުރި


އަންވަރު އިބްރާހީމް 01 November 2018, 15:11\nދިރިއުޅުމުގައި އަހަރެންނަކީ ނާކާމިޔާބު މީހެކެވެ. ކުރެވޭ އުންމީދުތަކުގެ މަގުގައި އަހަރެންނަށް ހިނގެނީ ކުޑަ ވަގުތު ކޮޅަކުއެވެ. ކަނޑައަޅާ ޢަޒުމުގެ ނަވުގައި އަހަރެންނަށް ދަތުރު ކުރެވެނީ ވަކި ހިސާބަކަށެވެ. ދެން ޖެހެނީ އެނބުރި އަންނާށެވެ. ކުރަމުން ދިޔަ ކަންތައްތައް ހުއްޓާލާށެވެ. ކަނޑައަޅާ ޢަޒުމު ހަނދާން ނައްތާލާށެވެ. މިއީ އަހަރެންގެ ހާލެވެ. މި ކަމަކުން މިންޖެއް ނުވިއެވެ.\nހަނދާން އެބަހުއްޓެވެ. އެންމެ ފުރަތަމަ އެކަމެއް ވީ އަހަރެންގެ ޢުމުރުން 13 އަހަރުގައެވެ. އެ ދުވަހުގެ ހަވީރުއެވެ. އަހަރެން ކުޅެން ހުއްޓާ ވެއްޓުނީއެވެ. ކުއްޖަކު ޖެހި ބޯޅައެއް އައިސް އަހަރެންގެ މޭ މަތީ ޖެހިގެންނެވެ. އެކަމަކު އެވަރުވީ ކީއްވެ ކަމެއް އަހަރެންނަކަށް ނޭނގެއެވެ. އެނގޭކަމަކީ އެ ދުވަހަށް ފަހު މަންމަމެން ވަރަށް ހާސްވެގެން އުޅޭކަމެވެ.\nއެ ދުވަހަށް ފަހު އާދަޔާ ޚިލާފު ބާރުތަކެއް އަހަރެންގެ ހަށިގަނޑަށް އަންނަކަމަށް މަންމަ ބުނެއެވެ. އެހެންވާ ސަބަބު ހޯދުމަށް މަންމައާއި ބައްޕަ އެތައް މަސައްކަތެއް ކުރިއެވެ. ނަމަވެސް އާދަޔާ ޚިލާފު ބާރުތަކެއް އަންނަ ކަމެއް އަހަރެންގެ ހަނދާނަކު ނުހުރެއެވެ. އަހަރެންނަކަށް ގަބޫލެއް ވެސް ނުކުރެވެއެވެ. ބައެއް ފަހަރު ހިތްހަމަ ވެސް ނުޖެހެއެވެ. އަހަރެންނަށް ނުވާކަމެއްގެ ވާހަކަ މަންމަމެން ދައްކާތީއެވެ. ނުވާކަމަކަށް ފަރުވާ ކުރަން މަންމަމެން އުޅޭތީއެވެ. އެކި މީސްމީހުންނަށް އަހަރެން ދައްކާ އަހަރެންނަށް ވާ ގޮތުގެ ވާހަކަ މަންމަމެން ދައްކާތީއެވެ.\nއެއްދުވަހެއްގެ ހަވީރު ވަގުތެވެ. އަހަރެން އިނީ ފިލާވަޅު ކިޔާށެވެ. އޭރު މަންމަ އުޅެނީ ބަދިގޭގައެވެ. ބައްޕައެއް ގެއަކު ނެތެވެ. އަހަރެންނަށް ގޮތްތަކެއް ވާހެން ހީވިއެވެ. އަޑު ތަކެއް އިވޭ ހެން ވެސް ހީވިއެވެ. އެ އަޑުފަށްގަނޑު ގަދަވަމުން އަންނަހެން ވެސް ހީވިއެވެ. ދެންވީ ގޮތެއް އަހަރެންނަކަށް ނޭނގުނެވެ.\nމަންމަ ބުނާ ގޮތުން އަހަރެން ހުރީ ރުޅި ގަދަވެފައެވެ. މަންމައާމެދު ހިތްހަމަ ނުޖެހިފައެވެ. ބައްޕައާމެދު ވެސް ރުޅިއައިސްފައެވެ. އެ ރުޅީގައި މުޅި ގޭތެރެ އެފުށް މިފުށަށް ޖެހީއެވެ. ޓީވީއާއި ވީސީއާރް ފުނޑުފުނޑު ކޮށްލީއެވެ. ދޮރުތަކުގެ ލޫވަތައް ވެސް ތަޅާލީއެވެ. އަހަރެން ހަމައަކަށް އެޅުނީ އެ ހުރިހާ ކަމެއް ނިންމާލާފައެވެ. ނަމަވެސް އެކަމަށް ނެގީ ހަމަ ހިނދުކޮޅެކެވެ. ފަނަރަ ވަރަކަށް މިނެޓެވެ. މަންމަ ބުނީ އެއަށްފަހު އަހަރެން ނިދީކަމަށެވެ. ނިދާ ހޭލުވުނު އިރު ކުރިން ވީ އެއްވެސް ކަމެއް އަހަރެންގެ ހަނދާނަކު ނެތްކަމަށެވެ.\nތެދެކެވެ. އެ ކަހަލަ ކަމެއް ކުރެވުނު ކަމެއް އަހަރެން ހަނދާނަކު ނެތެވެ. އެހެން ނޫންނަމަ ނިދިން ހޭލުމަށްފަހު ޓީވީއަށް ވެފައިވާ ހުރި ގޮތާމެދު މަންމަމެން ގާތަކު އަހަރެން ސުވާލުތަކެއް ނުކުރީހެވެ؟ ލޫވަތަކަށް ވީގޮތާމެދު މަންމަ ގާތަކު ނޭހީހެވެ. މަންމަމެންގެ ކަންބޮޑުވުން އިތުރުވީ އެހިސާބުންނެވެ. އަހަރެންނަށް ކުރެވޭ ކަންތައް އަހަރެންނަށް ނޭނގޭކަން ޔަގީންވުމުންނެވެ.\nމަންމަމެންގެ އެންމެ ބޮޑު ކަންބޮޑުވުމަކީ އަހަރެންނެވެ. އަހަރެންނަށް ވާގޮތެވެ. އަހަރެންގެ ކަންބޮޑު ވުމަކީ ވެސް އެއީއެވެ. އެކަން ރަނގަޅުވީކަމެއް ނުވަތަ ނުވާކަމެއް ނޭނގުމެވެ. އެކަމަށް އޮތް ފަރުވާއެއް އެނގޭ މީހަކު ނެތުމެވެ. ފަރުވާއެއް އެނގޭނީ ވެސް އެކަން ދިމާވެފައި ހުންނަ ވަގުތެއްގައެވެ. ނަމަވެސް އެކަން ހިނގަނީ ހަމަ ހިނދުކޮޅަކަށެވެ. އެ ހިދުކޮޅު އައިސް އިސާހިތަކު ހިނގައި ދެއެވެ. އެހެންވެ އެކަމަށް ހައްލެއް ހޯދުންވީ އުނދަގޫ ކަމަކަށެވެ.\nދުވަސްތައް މާޒީ ވަމުން ދިޔަ ވަރަކަށް އަހަރެންނަށް ދިމާވި އުނދަގޫތައް ދިޔައީ ރަނގަޅު ވަމުންނެވެ. ކުރިން ވަމުން ދިޔަ ގޮތްތައް ވުން މުޅިން ހުއްޓުނު ކަހަލައެވެ. ނަމަވެސް އޭރު އަހަރެންގެ ތައުލީމީ ހަޔާތް އޮތީ ހުއްޓުމަކަށް އައިހެވެ. ކަނޑައެޅި ޢަޒުމާއި ހުވަފެން އޮތީ ބިލާހަކަށް ވެފައެވެ.\nމާޒީ ހަނދާން ނައްތާލުމަށް ފަހު އަހަރެން މީހަކާ އިނީމެވެ. އުމުރުން 28 އަހަރުގައެވެ. އަހަރެންދެކެ ވަރަށް ލޯބިވާ މީހެކެވެ. އަހަރެން ވެސް ވަރަށް ލޯބިވާ މީހެކެވެ. އެއީ އަހަރެންގެ ހުރިހާ ކަމެއް ވެސް ދަންނަ މީހެކެވެ.\nދިރިއުޅުން ފެށުނީ ވަރަށް ލޯބިންނެވެ. އެ ލޯބީގައި އޮތީ އަޅާލުމާއި އެހީތެރިކަމެވެ. ތެދުވެރިކަމާއި ވަފާތެރިކަމެވެ. އަހަރެމެންގެ ދިރިއުޅުމާ މެދު އެންމެ އުފާކުރީ އަހަރެންގެ މަންމައެވެ. އެ ކަމަށް އެންމެ ބޮޑު ހިތްވަރެއް ދިން ފަރާތަކީ ވެސް އެއީއެވެ. މަންމަ ބޭނުންވީ މަންމަގެ ގާތުގައި އަހަރެންގެ ދިރިއުޅުން ކުރިއަށް ގެންދާށެވެ. ކައިވެނި ކޮށްގެން މަންމަމެންގެ ގޭގައި ހުރި ކުޑަ ކޮޓަރީގައި އުޅޭށެވެ. ނަމަވެސް އަންހެނުން ބޭނުންވީ އަންހެނުން ގެއަށް އަހަރެން ބަދަލުވާށެވެ. އަންހެނުންގެ ގޭގައި އަހަރެން އުޅޭށެވެ.


5 ދުވަހުގެ ތެރޭގައި3މެޗް ކުޅެން ރާއްޖެ ތައްޔާރު5ދުވަހުގެ ތެރޭގައި3މެޗް ކުޅެން ރާއްޖެ ތައްޔާރު\n5 ދުވަހުގެ ތެރޭގައި3މެޗް ކުޅެން ރާއްޖެ ތައްޔާރު\nއިންޑިއަން އޯޝަން އައިލެންޑް ގޭމްސްގައި، ފަސް ދުވަހުގެ ތެރޭގައި3މެޗް ކުޅެންވެސް ރާއްޖޭގެ ޓީމް ތައްޔާރުކަމަށް ގައުމީ ފުޓްބޯޅަ ޓީމްގެ ކޯޗް ޕީޓަރ ސެގާޓް ބުނެފިއެވެ.\nއިންޑިއަން އޯޝަން އައިލެންޑް ގޭމްސްގައި މިއަދު މެންދުރު 13:00ގައި ދިވެހިރާއްޖެ އާއި ރީޔޫނިއަން ބައްދަލުކުރާ މެޗްގެ ކުރިން ގައުމީ ފުޓްބޯޅަ ޓީމްގެ ކޯޗް ޕީޓަރ ސެގާޓް ބުނީ އައިއޯއައިޖީގައި ރާއްޖޭގެ ޓީމުން ކުޅޭ3މެޗަކީވެސް ވަރަށް ވަރުގަދަ ތިން މެޗްކަމަށެވެ.5ދުވަހުގެ ތެރޭގައި3މެޗް ކުޅެން ޖެހުމަކީވެސް ރާއްޖޭގެ ޓީމްއަށް ދިމާވާނެ ވަރަށް ބޮޑު ގޮންޖެހުމެއްކަމަށް ކޯޗް ނުންޏެވެ. އެހެންނަމަވެސް މިހާރު ޓީމްގައި ތިބި ޒުވާން ކުޅުންތެރިންނާމެދު ވަރަށްބޮޑު އިތުބާރެއް އެބައޮތްކަމަށާ، މިތިން މެޗުންވެސް ރަގަނޅު ނަތިޖާއެއް ހޯދުމަށް މަސައްކަތް ކުރާނެކަމަށް ކޯޗު ބުންޏެވެ.\nއޭނާ ބުނީ މޮރިޝަސްގައި ފަރިތަކުރުންތައް ކުރިއަށް ގެންދިއުމަށް ލިބުނު ދަނޑަކީ އެހައި ރަހަނޅު ދަނޑެއް ނޫންކަމަށެވެ. ނަމަވެސް ކެއުމާއި އެކޮމޮޓޭޝަންގެ ކަންކަން ރަގަނޅުކަމަށް ކޯޗް ބުންޏެވެ. އަދި ކުޅުންތެރިން ތިބުމަށް ދީފައިހުރި ކޮޓެރިތަކާމެދުވެސް ހިންހަމަޖެހޭކަމަށް ކޯޗް ސެގާޓް ބުންޏެވެ.\nއިންޑިއަން އޯޝަން އައިލެންޑް ގޭމްސްގައި ރާއްޖެއާއި އެއް ގުރޫޕްއެއްގައި އޮތީ ރީޔޫނިއަން އާއި ކޮމޮރޯސްއާއި މަޔޯޓްއެވެ. ފުރަތަމަ މެޗްގައި މިއަދު ރީޔޫނިއަންއާއި ވާދަކުރާއިރު، ރީޔޫނިއަންއިންވަނީ މިމުބާރާތަށްޓަކައި4މަސް ދުވަސް ވަންދެން ފަރިތަކުރުންތަށް ކުރިއަށް ގެންގޮސްފައެވެ.\nގައުމީ ކޯޗް ޕީޓަރ ސެގާޓްބުނީ މެޗަށް ނުކުންނައިރު ފޭވަރިޓުންނަކީ ރީޔޫނިއަންކަމަށާއި ނަމަވެސް ރާއްޖެއިންވެސް އެންމެ ރަގަނޅު ވާދައެއްކޮށް، މެޗަށް ނިކުންނާނީ ރީޔޫނިއަން ބަލިކުރަންކަމަށެވެ. ކޯޗްބުނީ މިއީ ޒުވާން ކުޅުންތެރިންނަށް ލިބުނު ވަރަށް ރަގަނޅު ފުރުސަތެއްކަމަށާ މިއީ އެކުޅުންތެރިންނަށް އެމީހުންގެ ފެންވަރު ދައްކާލަން ލިބޭ ވަރަށް ރަގަނޅު ފުރުސަތެއްކަމަށެވެ.


#ThePressRoadhaVaahaka: Badhaluvi Hayaiy | ThePress\nކުރު ވާހަކަ: ބަދަލުވި ހަތާޔް\n16 April 2021, 12:29\nއޮއްސެމުންއައި އިރާއެކު އިރުގެ ދޯދިތައް ގެއްލެމުން ދިޔައީ ރޭގަނޑުގެ ކަނު އަނދިރިކަމަށް ތަންދެމުންނެވެ. ކަނޑުން ނަގަމުންއައި ރާޅުތައް ހުދު ބޯކިރުފޮދެއްފަދަ ހުދު ދޮންވެލިގަނޑުގައި ލުއިލުއިކޮށް ބޮސްދެމުންދިޔަ މަންޒަރު ބަލަން އިނދެފައި މައުސޫމްކަމުން ފުރިފައިވާ އެބޮޑު ދެލޮލުން އައިސްފައިވާ ކަރުނަތަށް އަތުގެ ނުފުށުން ފުހެލަމުން މެހެކް ތެދުވީ އޭނާގެ މަންމަ ހައިލާގެ ގާތަށް އަވަހަށް ގެއަށް ދިޔުމަށެވެ. އެދޮންކުޑަވަށް މޫނުކޮޅުގައި މޭކަޕްގެ ކުޑަ މިންވަރެއްނެތް ނަމަވެސްވަނީ ފުރިހަމަކަމެވެ. ގެއްލިފައިވަނީ ހަމައެކަނި އުފާވެރިކަމާއި ތާޒާކަމެވެ. މެހެކްގެ ދެވަނައެއްނުވާ ފަން އިސްތަށިގަނޑު ފަހަތަށްވާގޮތަށް އައްސާލައިފައި ވީއިރު މެހެކްގެ ދޮން ކަނދުރާވީ ހާމައަށެވެ. ލައިފައިހުރި ދޫ ކުރުތާ ހެދުމުން ދައްކައިދެނީ މެހެކްގެ ސާދާކަމެވެ. ގެއަށް ވަދެގެންއައި މެހެކް މަންމައަށް ގޮވަމުން މިސްރާބުޖެހީ މެހެކްއާއި ހައިލާ ދިރިއުޅެމުން އަންނަ ކުޑަ ކޮޓަރިއަށެވެ. ކޮޓަރިއަށް ވަން އިރު ފާރުކައިރިއިން ރޯނު އެނދުގައި މެހެކްއަށް ފުރަގަސްދީގެން އަރިއަކަށް ހައިލާ އޮތެވެ.\n"މަންމާ! ބަންގި ގޮވަނީ" ހައިލާގެ ކޮނޑުގައި ކުޑަކޮށް ކޮށްޓާލަމުން މެހެކް ބުންޏެވެ. މެހެކްގެ ހިތުގައި ބިރުވެރިކަމުގެ ރާޅެއް ދަތުރުކޮށްލީ ހައިލާގެ ހަށިގަނޑު އެއްވެސް ހަރަކާތެއްނެތި ހިމޭންވެފައި އޮތުމުންނެވެ. މެހެކްގެ ފައިދަށުން ބިންގަނޑު ކެހިގެންދިޔަ ކަހަލަ އިހުސާސެއް ކުރެވުނެވެ. ހިތްހުއްޓުނުހެން ހީވިއެވެ. މޭ ފިތިގެން ދިޔަހެން ހީވެއެވެ. މެހެކްއަށް ކުރެވެމުން މިދާ އިހުސާސްތައް ގަލަމަކުން ބަޔާން ކުރެވޭ ވަރަށް ވުރެ މާ ފުނެވެ. ދެލޯފުރި ކަރުނަތައް ފައިބައިގަތެވެ. މެހެކްއަށް ފެނުނީ މެހެކް ދޫކޮށް މެހެކްގެ މަންމަ މިދުނިޔެ ދޫކޮއްފައިވާ މަންޒަރެވެ. މެހެކްގެ އުމުރުން އެންމެ ދެއަހަރުގައި މެހެކްގެ ބައްޕަ ނައުފަލްވެސް ވަނީ މިދުނިޔެ ދޫކޮށް ގޮސްފައެވެ. ހިތްހަމަޖެހުމާއި އުފާވެރި އެ ކުޑަ އާއިލާގެ އުފާވެރިކަމަށް ނިމުމެއް ގެނެސްފައެވެ. އޭގެފަހުން މެހެކްއަށް މެހެކްގެ މަންމައަކީ އޭނާގެ ދިރުއުޅުމެވެ. މެހެކް ދިރިހުރުމުގެ މަގްސަދެވެ. އޭނާގެ ހިތުގެ ހަމަޖެހުމެވެ. ހައިލާ ދިޔުމުން މެހެކް މުޅި ދުނިޔެއަށް ބާކީވެ ދިރިހުރުމުގެ ހުރިހާ އުންމީދެއް ގެއްލި އެކަނިވީއެވެ.\nމެހެކް އެކަނިމާއެކަނި މެހެކްއާއި ހައިލާ ދިރިއުޅުނު ކުޑަ ގޭގައި ދިރިއުޅެމުން ދާތީ ހުރިހާ ފާޑުކިޔުމެއް އަމާޒުވީ މެހެކްގެ ބޮޑުދައިތަ ސަމީރާއަށެވެ. މެހެކްގެ އާއިލާ މީހަކު ހުރެމެ މެހެކްއަށް އަޅާނުލާތީއެވެ. މެހެކްގެ ބަނޑުފުރާ މުއްތިކޮއްލާނޭ ކާއެތިކޮޅެއްވެސް އެކުއްޖާއަށް ދިއްކޮށް ނުލާތީއެވެ. މީގެ 15 ވަރަކަށް އަހަރު ކުރިން އާއިލާތެރޭ ޖެހުނު މައްސަލައެއްގައި ސަމީރާ ވަނީ އޭނާގެ ކޮއްކޮ ހައިލާއާއި ގުޅުން ކަނޑާލާފައެވެ. އެދުވަހު އޭނާވަނީ އޭނާގެ ކޮއްކޮއެއް ދެނެއް ނުހުންނާނޭ ކަމަށް ބުނެފައެވެ. ހައިލާ ވީ އޭނާއަށް މަރުވެފާކަމަށެވެ. ހައިލާ ދެކެ ސަމީރާ މިއަންނަ އަލިފާން ކަހަލަ ރުޅި މެހެކް ދެކެވެސް ސަމީރާ އާދެއެވެ. ނަމަވެސް އޭނާގެ ބެލުމުގެދަށަށް މެހެކް ގެނައީ ރަށުތެރޭ އޭނާގެ އަގު ވެއްޔާ މޮޑެވިގެން ހިގައިދާނެތީއެވެ. އެއީ ރަށު މީހުންގެ ލޮލުގައި ސަމީރާ އަޅުވާލި އަނދުނެކެވެ.\n"މެހެކް! މެހެކް! އޭތް ބަލަ މިހާރު އެއޮއް ހަ ގަޑި ބައިވަނީއޭ. ކަލޭ ކައިރި މަ ނުބުނަންތަ ހައެއް ޖަހަން ވާއިރަށް ހުންނަން ޖެހޭނީ މަގުމަތި ކުނިކަހާފައޭ. މި ދޮރު ހުޅުވަބަލަ ނުނީ މަގޭ ބާރުގަ ހުޅުވަންވީތަ؟" ސަމީރާ ބާރުބާރަށް މެހެކްގެ ކޮޓަރި ދޮރުގައި ތަޅަމުން ރުޅިވެރިކަމާއެކު ކިޔަމުން ދިޔައެވެ. މަންމައެއްގެ ލޯބިން މަހުރޫމުވެފައި ވީއިރު އެކުއްޖާގެ ހިތަށް ކުރާނެ އަސަރު ސަމީރާއަށް ނުވިސްނޭ ކަހަލައެވެ. އެ ނާޒުކު ހިތް މަންމައެއްގެ ލޯތްބަށް އެދި ރޯނޭވަރު ނުވިސްނޭ ކަހަލައެވެ. މޫނުމަތި ފުހެމުން އަވަސް އަވަހަށް ދޮރުހުޅުވާލި މެހެކްގެ ކޯތާފަތް މަތީގައި ސަމީރާ ޖެހިލެއް ބާރުކަމުން މީހާގެ ހަމަ ގެއްލި މެހެކް ތަޅުންގަނޑުމައްޗަށް ވެއްޓުނީ ނުހަނު ބާރަށެވެ. މެހެކްގެ އަތުގެ ކުޑަހުޅާއި ހިސާބުގައި ހިފަހައްޓައިގެން ހުރެ މެހެކް ދަމާ ކޫއްތަމުން ކަހަލަ ގޮތަކަށް ސަމީރާ ދިޔައީ ބަދިގެއަށެވެ. މެހެކްގެ އަތުން ސަމީރާ ދޫކޮށްލި އިރު މެހެކްގެ އަތުގައި އޭނާ ހިފެހެއްޓިތަން ރަތްވެ ވަރުނަގާފައި ހުއްޓެވެ.\n"ހުރެބަލަ.. ކަލެއަށް އަދަބު ދޭނަން މިއަދު" މިހެން ބުނެ ހޫނު ކޮއްފައި އޮތް ދޭފަތް ނަގާ މެހެކް އަތުގައި ޖެއްސިއެވެ. "އާ. މަންމާ" މެހެކްއަށް ހަޅޭއްލަވައިގަނެވުނީ ވީ ތަދުންނެވެ. "ކޮން ހަޅޭކެއް ލަވާކަށް.. ކިތަންމެ ވަރަށް ގޮވިއަސް ކަލޭ މަންމައެއް ނާންނާނެ.. ހިތަށް އަރާ ކަލޭ މަންމަ އޮތް ތަނަށް ކަލޭވެސް ދާނެ ނަމައޭ" ސަމީރާ ބުނެލި ބަސްތައް ރުވާފައި ދޫކޮއްލި ތީރެންހެން މެހެކްގެ ހިތަށް ވާސިލްވެ މެހެކްގެ ހިތުގައި އިތުރަށްޖެހި ރޮވުނެވެ. ވޭނީ ރުއިމެއްގެ އަޑު ބަދިގެ ތެރޭގައި އެއްއަޑަކަށް ހަރުލާފައި ހުއްޓެވެ.\n"ކާކަށް ދައްކަން ތިރޮނީ.. ކަލޭ ދައްކާ ތުއި ބަލާކަށް މީހަކު ނޫޅޭ ހަމަ މިހާރު ދޭ މަގުމަތި ކުނިކަހާފަ ރޮށި ފިހަން އަންނަން.. ރަނގަޅަށް ކަންތައް ކުރާނަމަ އަދަބު ދޭކަށް ނުޖޭހޭނެ ދޯ" ރޮވިގެން ގޮސް ގިސްލެވިފައި އިން މެހެކްއަށް ބަލާލަމުން ސަމީރާ މިހެން ބުނިއިރު މެހެކް ކިތަންމެ ރަނގަޅަށް ސަމީރާ ހިތްއެދޭގޮތަށް ކަންތައް ކޮށްދިނަސް އަނިޔާ ނުލިބޭ ދުވަހެއް ނުދެއެވެ. މެހެކްއަށް އެއްޗެހި ނުކިޔާ ހަމަ އެންމެ ދުވަހެއްވެސް ނުދެއެވެ. މެހެކްގެ ގައގައި ތަންތަން ރަތްވެ، ނޫވެ، ދުޅަވެފައި އަބަދުވެސް ހުރުމަކީ އާންމުކަމެކެވެ. މިހާރުވެސް މެހެކްގެ ހަށިގަނޑުގައި ވޭންނާޅާ ހަމަ އެންމެ ތަންކޮޅެއްވެސް ނެތެވެ.\nއިރުއޮއްސެމުން އައިއިރު އަނދުން ކުލައިގެ ވިލާތަކުން އުޑުމަތި ބައްދާލާ ވިއްސާރައިގެ ކުލަވަރު ދައްކާލައިފިއެވެ. ފަރުބަދަ ފަޅި ތަކެއް ވަރު ވާ ބޮޑެތި ވިލާގަނޑުތައް އައިސް އިރު ނިވާކޮއްލައިފިއެވެ. ދެންމެ އަކާ ޖެހެންދެން އުޑުގައި ރަނިކަން ކުރަމުން ދިޔަ ދުވާލުގެ ރާނީ މަޤާމުން ބޭރުކޮށްލައިފިއެވެ. އިރުގެ ގަދަ އަލިން ދުނިޔެ މަހުރޫމުވެ އަނދިރިކަމުގެ ސާލެއް އޮޅާލި އިރު އަނދިރިކަމުން ރޭގަނޑެކޭ އެއްފަދަވިއެވެ. ހިނދެއް ހިނދަކަށް ވައިގަދަވަމުން ދިޔައިރު ގަސްތަށް ވަޔާ ހޫރެމުން ދިޔައީ މާހައުލު ހަލަބޮލި ކުރުވަމުންނެވެ.\n"މެހެކް މަ މިއަހަނީ ކޮބާހޭ މިތާ އޮތް ފަސްސަތޭކަ ރުފިޔާ.. ހަމަ މިހާރު ގެނޭ އެ މަ ދެކުނީމޭ ކަލޭ އެ ނަގަނިކޮށް އަދި ދޮގެކޭ ކިޔާ މަ ކުރިމަތީ ހޭރެއެންނު އެބަ" މެހެކް ނުކުރާ ކުށެއްގެ ދޮގު ތުހުމަތު މެހެކްގެ ބޮލުގައި ސަމީރާ އަޅުވާލީ މެހެކް އެގެއިން ބޭރުކޮށްލަން ބަހަނާއެއް ހޯދަމުންނެވެ. "ދައްތާ އަޅުގަނޑު ދޮގެއް ނަހަދަން އަޅުގަނޑު ތިބުނާ ރުފިޔާއެއް ނުވެސް ދެކެން.. ދައްތާ ތަދުވޭ.." ދޫކޮއްލެވިފައިވާ މެހެކްގެ ދިގު އިސްތަށިގަނޑު ސަމީރާގެ އަތަށް އޮޅާލާ ބާރު ކޮށްލުމުން މެހެކް އަށް ރޮއެ ގަނެވުނެވެ. "މަށަށް އިނގޭ ކަލޭކަން އެ ނަގާނީ.. ހޫން ހެވޭ ތަދުވިޔަސް ކިތަންމެ ބާރަށް ރޮވުނަސް.. ކަލެއަކަށް ދެނެއް މިގެއަކު ނުހުރެވޭނެ" ދޮރުން ބޭރަށް ސަމީރާ މެހެކް ކޮއްޕާލީ ވެހެމުން ދިޔަ ބޯވާރޭއަށްވެސް ބެލުމެއްނެތިއެވެ. ކަށިތައް ތޮރުފާލާފަދަ ފިނިކަމެއް މާހައުލުގައި ވިއެވެ. ސަމީރާގެ ހިތުގައި ރަހުމުގެ ކަންފުޅެއްވެސް ނެތީއެވެ.\nޖަހާލާ ބާރު ބާރު ގުގުރީގެ އަޑު ކަންފަތަށް އިވިލަނީ ނުހަނު ބިރުވެރިކޮށް ހިތްތަށް ބިރުން ވިރުވާލާފަދަ އަކުން ނެވެ. ވިދާލާ ވިދުވަރުގެ އަލިން މުޅި ކައުނު އަލި ކޮއްލައެވެ. ވެހެމުން ދިޔަ ބޯވަރޭގައި ރާދިން ބޭރަށް ނިކުންނަން ޖެހުނީ ކޮންމެހެންވެސް ފިހާރައަކަށް ދާން ޖެހިގެންނެވެ. އޭނާއަކީ ވިޔަފާރި ކަމަކު މިރަށަށް އައިސް އުޅޭ ބީރައްޓެސެކެވެ. އެ އަނދިރީތެރޭ ރާދިން ހިނގަމުން ދިޔައިރު ވާރޭގެ އަޑާ އެކުވެގެން ފަނޑުކޮށް ނަމަވެސް ކުއްޖެއްގެ ގިސްލުމުގެ އަޑު އިވޭހެން ހީވެ އަޑު އަންނަ ދިމާލަށް މިސްރާބު ބަދަލުކޮށްލެވުނީ އެއްވެސް އިހުތިޔާރެއް ނެތިއެވެ. ގެއެއްގެ ފާރު ބުޑަށް ބިތްޖެހިފައި ކަހަލަ ގޮތަކަށް އިން އަންހެން ކުއްޖާ ފެނި އެކުއްޖާ ގާތަށް ރާދިން އަށް ދެވުނީ ނުހަނު ހަލުވިކަމާއެކުއެވެ.\n"ކޮއްކޯ.. ދަރިފުޅާ ކިހިނެތްވެފަ ތިއިނީ.. މީތަ ގެ؟ އަވަހަށް ވަންނަން އާދޭ." ފިނިވެގެން ރޫރު އަޅަމުން ދިޔަ މެހެކްގެ ކޮނޑުގައި އަތްޖައްސާލަމުން ރާދިން ބުނެލީ އޯގާތެރި އަޑަކުންނެވެ. ރާދިންއާއި އޭނާގެ އަނބިމީހާ މިންނާ އަކީ ދަރިން ނުލިބޭ ދެމަފިރިން ކަމުން އެދެމަފިރިންގެ ހިތުގައި ކުޑަކުދިންނަށްޓަކައި ހާއްސާ ލޯތްބެއް ވެއެވެ. ރާދިން ވާހަކަ ދެއްކި ގޮތުން އެވަގުތުކޮޅުވެސް މެހެކްގެ ބައްޕަ ހުރިނަމަ ހަމަ އެހާ ރަނގަޅުވާނެބާއޭ ހިތަށް އެރިއެވެ. އިހުތިޔާރުން ބޭރުގައި މެހެކްގެ ހިތް ރާދިންގެ ކުރިމަތި ބަންޑުން ކޮއްލެވުނެވެ. ރާދިންގެ ހިތް މެހެކްއަށްޓަކައި ހަމްދަރުދީ އިން ފުރުނެވެ.\n"މަންމާ، ބައްޕާ" އެއާޕޯޓުތެރޭގައި ތިބި ރާދިންއާއި މިންނާ ފެނި މެހެކް ބާރަށް ގޮވާލައި އެމީހުންގެ ގާތަށް ދުވެލައިފައި އައިސް ބާރަށް ބައްދާލިއެވެ. ފަސް އަހަރު މެލޭޝިއާގައި ހޭދަކޮއްފައި މެހެކް ޑޮކްޓަރަކަށް ވެގެން އެއައީ އޭނާގެ އަމިއްލަ ވަޒަނަށް އޭނާގެ މައިންބަފައިންގެ ގާތަށެވެ. އެދުވަހު ރާދިން މެހެކް މާލެ ގެނެސް ރާދިންއާއި މިންނާ މެހެކް ބެލީ އަމިއްލަ ދަރިއަކަށްވެސް ނުދެވޭނެ ވަރަށް ލޯބި ދީގެންނެވެ. މެހެކްއަށް އެއްވެސް ވަރަކަށް އޭނާގެ ހަގީގީ މައިންބަފައިން ނެތްކަމުގެ އިހުސާސެއް ނުކުރެވެއެވެ. މެހެކް ރާދިންއާއި މިންނާއަށް މަންމާއޭ ބައްޕާއޭ ކިޔާ ގޮވާލަނީ ފަހުވެރި ކަމާއެކުއެވެ. އަމިއްލަ ނަސީބާ މެދު ޝުކުރުވެރިވާ ހާލުއެވެ.\n"މަމް، ޑޭޑް.. މަންއާ ޑޭޑްގެ ސަބަބުން މިއަދު އަޅުގަނޑުގެ މުޅި ހަޔާތް ބަދަލު ވެއްޖެ.. ތެންކިއު" ހިނިތުންވެލަމުން އަނެއްކާވެސް ލޯބިން މެހެކްގެ މައިންބަފައިންގެ ގައިގައި ބައްދާލިއެވެ.\nމިއީ "ދަ ޕްރެސް" އިން ހުޅުވާލި ރޯދަ ކުރުވާހަކަ މުބާރާތަށް ސާރާ ޝަހީމް ފޮނުވާފައި ވާހަކައެކެވެ.\nLast updated on 20 Jun 2021, 12:58. Article was published on 16 Apr 2021, 12:29


2022 Vana Aharugai World Cup Kulhey Dhanduthakuge Design Dhakkaalaifi\n11 މަސް,2ދުވަސް, 1 ގަޑި, 43 މިނެޓް,9ސިކުންތު ކުރިން 4470މަރިޔަމް އިސްއާދާ\nދުނިޔޭގެ ފުޓުބޯޅައިގައި ކުޅޭ އެންމެ ފޯރިގަދަ މުބާރާތް ކަމަށްވާ ދުނިޔޭގެ ތައްޓަށް 2022ވަނަ އަހަރު ކުޅޭ ފީފާ ވޯލްޑް ކަޕް ހުޅުވާ މެޗާއި، އަދި ފައިނަލްވެސް ކުޅޭނެ ލުސައިލް ސްޓޭޑިއަމްގެ ޑިޒައިން ދައްކާލައިފިއެވެ.\nޖުމްލަ 80 ހާސް މީހުންގެ ޖާގަ ލިބޭ އެ ސްޓޭޑިއަމް ގަތަރުގައި 2022 ވަނަ އަހަރު އޮންނަ ވޯލްޑް ކަޕްގައި ބޭނުންކުރާނެ އެންމެ ބޮޑު ސްޓޭޑިއަމް. ސްޓޭޑިއަމް ބިނާ ކުރުމަށް ނިންމާފައި ވަނީ ގަތަރުގެ ވެރިރަށް ދޯހާއާ 15 ކިލޯމީޓަރު ދުރުގައެވެ. ގަތަރުގެ ފިނިހޫނުމިނަށް ބަލައި، ފީފާއިން ވަނީ އެ ވޯލްޑް ކަޕަކީ ފިނި މޫސުމުގެ ވޯލްޑް ކަޕަކަށްވެސް ބަދަލުކޮށްފައެވެ. އެގޮތުން ވޯލްޑް ކަޕް އޮންނާނީ 2022 ވަނަ އަހަރު ނޮވެންބަރު މަހުގައެވެ.\nޑިޒައިން ދައްކާލުމަށް ބޭއްވި ރަސްމިއްޔާތުގައި ވޯލްޑް ކަޕްގެ ކަންތައްތައް އިންތިޒާމް ކުރުމަށް އެންމެ އިސްކޮށް މަސައްކަތް ކުރާ ފަރާތްތަކުގެ ޖެނެރަލް ސެކްރެޓަރީ ހަސަން އަލް ތަވާދީ ވިދާޅުވީ، ގަތަރަށް ވޯލްޑް ކަޕްގެ ބިޑް ކާމިޔާބު ކުރެވުނުތާ 8 އަހަރު ވެއްޖެެ ކަމަށެވެ. އެ ދުވަހުން ފެށިގެންވެސް ފެންނާނީ ތަފާތު ކަންތައްތަކެއް ކަމަށެވެ. އަދި މި ދައްކާލެވުނު ތަފާތު ޑިޒައިނާއެކު، އެ އަމާޒަށް ޑެލިވާ ކޮށްދެވޭކަމުގެ ޔަގީންކަންއެބައޮތްކަމަށް ތަވާދީ ވިދާޅުވިއެވެ. ތަވާދީ ބުނެފައި ވަނީ ލުސައިލް ސްޓޭޑިއަމްއަކީ އެގައުމުގެ މުސްތަގުބަލާ ގުޅިފައިވާ ސަރަހައްދެއްގައި ބިނާ ކުރެވޭނެ ސްޓޭޑިއަމްއެއް ކަމަށާއި، އެ ސްޓޭޑިއަމްއަކީ ސިޓީގެ ހިތް ކަމަށެވެ. އަދި ވޯލްޑް ކަޕަށްފަހު ސްޓޭޑިއަމް ބޭނުންކުރާނީ މަލްޓިޕާޕޯސް ކޮމިއުނިޓީ ލެބެއްގެ ގޮތުގައި ކަމަށްވެސް ތަވާދީ ވަނީ ބުނެފައެވެ.\nގަތަރުގައި ބާއްވާ ވޯލްޑް ކަޕް ވެގެންދާނީ އަރަބި ފަސްގަނޑުގައި ބާއްވާ ފުރަތަމަ ވޯލްޑް ކަޕަށެވެ.\n4 މަސް ކުރިން 890 0\n4 މަސް ކުރިން 225 0\n4 މަސް ކުރިން 227 0\n5 މަސް ކުރިން 274 0


Imran ge ithubaaru neh kamah MDP in thaaeedhu nukuraane: Azim | Jazeera\tއިމްރާންގެ އިތުބާރު ނެތް ކަމަށް އެމްޑީޕީއިން ތާއިދު ނުކުރާނެ: އާޒިމް - Jazeera\nއިމްރާންގެ އިތުބާރު ނެތް ކަމަށް އެމްޑީޕީއިން ތާއިދު ނުކުރާނެ: އާޒިމް\nނާޒިމް ހަސަން October 27, 2020 74 views0\nހޯމް މިނިސްޓަރު އިމްރާން އަބްދުﷲގެ އިތުބާރު ނެތް ކަމުގެ މައްސަލައަށް އެމްޑީޕީއިން ތާއިދު ނުކުރާނެ ކަމަށް އެ ޕާޓީއިން ހާމަކޮށްފިއެވެ.\nމިއަދު ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ އިތުބާރު ނެތް ކަމުގެ މައްސަލަ މަޖިލީހަށް ލިބިފައިވާކަން އިއުލާން ކުރައްވާފައެވެ. އެއާ ގުޅޭ މަސައްކަތްތައް ފައްޓަވާފައެވެ.\nއެ މައްސަލައާ ގުޅޭ ގޮތުން އެމްޑީޕީގެ ޕީޖީ ގުރޫޕްގެ ލީޑަރު އަލީ އާޒިމް ވިދާޅުވީ އެމްޑީޕީއިން މައްސަލައަށް ތާއިދު ނުކުރާނެ ކަމަށެވެ. އެމްޑީޕީއަކީ ވަކި އެޖެންޑާއެއްގެ ދަށުން މަސައްކަތްކުރާ ޕާޓީއެއް ކަމަށާއި އެ ޕާޓީން ސަރުކާރު ދިފާއުކުރައްވާނެ ކަމަށް ވިދާޅުވިއެވެ. އާޒިމް ވިދާޅުވީ ސަރުކާރުގެ އިތުބާރު ނެތްކަން ދެއްކުމަށް ކުރާ މަސައްކަތް ކާމިޔާބުވިޔަ ނުވާނެ ކަމަށެވެ.\nއިމްރާންގެ އިތުބާރު ނެތް ކަމުގެ މައްސަލަ ހުށަހެޅުއްވީ ޕީޕީއެމް\_ޕީއެންސީގެ މެންބަރުންނެވެ. އެ މައްސަލާގައި 11 މެންބަރަކު ސޮއި ކުރައްވާފައިވެއެވެ. އެފަދަ މައްސަލަތައް މަޖިލީހަށް ހުށަހެޅެނީ 10 މެންބަރުންގެ ސޮޔާއެކުއެވެ. މިއީ އިދިކޮޅުން މި ސަރުކާރުގެ މިނިސްޓަރެއްގެ އިތުބާރު ނެތް ކަމުގެ މައްސަލަ ވެއްދި ފުރަތަމަ ފަހަރެވެ.\nއިދިކޮޅު ކޯލިޝަންގެ ނުވަ މެންބަރުން މަޖިލީހުގައި ތިއްބަވައެވެ. އަދި އަމިއްލަ ހަ މެންބަރުން ވެސް ތިއްބާއިރު 65 މެންބަރުންނަކީ އެމްޑީޕީއަށް ނިސްބަތްވާ މެންބަރުންނެވެ.\nއިމްރާންގެ މައްސަލަ ހޫނެވެފައިވަނީ ޕްރޮގްރާމެއްގައި ދެއްކެވި ވާހަކަތަކާ ގުޅިގެންނެވެ. އިމްރާން ވަނީ ސަފާރީ މައްސަލާގައި ހިނގާފައިވަނީ ވަރަށް ކުޑަ ކަމެއް ކަމަށް ވިދާޅުވެފައެވެ. ނަމަވެސް އެކަމަކީ ކޮބައިކަމެއް ވިދާޅުވާން ނުކެރޭނެ ކަމަށް ވެސް ވިދާޅުވިއެވެ. އޭގެ އިތުރުން މޭޑޭގައި ގެންގުޅުއްވީ އަސްލު ހެކިތަކެއް ނޫން ކަމަށް ވެސް ވިދާޅުވެފައިވެއެވެ.


Qatar Aaeku Raajje in Kulhivaru Kurieruvumuge Ebbasvunthakeh Gai Soi Kuranee - Vaguthu\nގަތަރުގެ އެތްލެޓިކްސް އެސޯސިއޭޝަނާއެކު ބޭއްވި ބައްދަލުވުމުގެ ތެރެއިން\nރާއްޖޭގެ ކުޅިވަރު ކުރިއެރުވުމުގެ ގޮތުން ގަތަރުގެ ފަސް ކުޅިވަރު އެސޯސިއޭޝަނަކާއެކު އެއްބަސްވުންތަކެއްގައި ސޮއުކުރަން މޯލްޑިވްސް އޮލިމްޕިކް ކޮމިޓީ (އެމްއޯސީ) އިން ތައްޔާރުވެއްޖެއެވެ.\nއެމްއޯސީން މިކަން ހާމަކުރެއްވީ އެ އިދާރާގެ ޖެނެރަލް ސެކްރެޓަރީ އަޙްމަދު މަރުޒޫގް (މަރޭ) ދާދި ފަހުން ގަތަރަށް ކުރެއްވި ދަތުރުފުޅުގެ ތެރެއިން އެ ގައުމުގެ ކުޅިވަރު ފަސް އެސޯސިއޭޝަންތަކާއެކު ބޭއްވި މަޝްވަރާ ބައްދަލުވުންތަކަށްފަހުއެވެ.\nމި އެސޯސިއޭޝަން ތަކަކީ ގަތަރުގެ ސްވިމިން އެސޯސިއޭޝަން، އެތްލެޓިކްސް ފެޑެރޭޝަން، ޓޭބަލް ޓެނިސް އެސޯސިއޭޝަން، ފުޓުބޯޅަ އެސޯސިއޭޝަން އަދި ހޭންޑްބޯޅަ އެސޯސިއޭޝަނެވެ. މީގެއިތުރުން ގަތަރުގެ އެސްޕެޓާ ހޮސްޕިޓަލާއެކު އެއްބަސްވުމެއް ހެދުމަށް މަރޭ ވަނީ މަޝްވަރާ ކުރައްވާފައެވެ. މިއީ ރާއްޖޭގެ ކުޅުންތެރިންނަށް ލިބޭ އަނިޔާތަކަށް ވީ އެންމެ ރަނގަޅަށް ފަރުވާ ހޯދަން ފަސޭހަތަކެއް ހޯދުމަށް ވެވޭނެ އެއްބަސްވުމެކެވެ.\nމީސް މީޑިއާގައި އެމްއޯސީގެ ރަސްމީ ޕޭޖުގައި ހިއްސާކޮށްފަައިވާ ޕޯސްޓެއްގައި ބުނެފައިވަނީ މި އެއްބަސްވުންތަކުގެ ސަބަބުން ރާއްޖޭގެ ކުޅިވަރު އެސޯސިއޭޝަންތަކުގެ އިތުރުން ކުޅުންތެރިންނާއި އޮފިޝަލުންނަށް ގިނަ ގޮތްގޮތުން ފައިދާކުރާނެ ކަމަށް ގަބޫލުކުރާ ކަމަށާއި ރާއްޖޭގެ ކުޅިވަރު ކުރިއެރުވުމަށް އަވަސް މުސްތަގުބަލެއްގައި ގަތަރުގެ ކުޅިވަރު އެސޯސިއޭޝަންތަކާއެކު އެއްބަސްވެވޭނެ ކަމަށެވެ.\nގަތަރާއެކު ރާއްޖެއިން އަނެއްކާވެސް ސިޔާސީ ގުޅުން ގާއިމުކުރއިރު، މީގެ ސަބަބުން ރާއްޖޭގެ ކުޅިވަރަށް ގިނަ ފައިދާތަކެއް ކުރާނެކަން އެމްއޯސީން މީގެކުރިން ފާހަގަކޮށްފައިވެއެވެ. މިއީ މިފަދަ ގޮތަކަށް ބޭރު ގައުމަކާއެކު ރާއްޖެއިން މިހާތަނަށް ވާނެ އެންމެ ބޮޑު އެއްބަސްވުމެވެ. ދުނިޔޭޣެ ކުޅިވަރުގައި އިންގިލާބީ ބަދަލުތަކެއް ގެންނަމުން އަންނަ ގަތަރާއެކު މި އެއްބަސްވުންތަކުގައި ވަރަށް އަވަހަށް ސޮއިކުރެވިގެން ދާނެ ކަމަށް އެމްއޯސީން މައުލޫމާތުދެއެވެ.\nމީގެކުރިން ރާއްޖޭގެ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިންވެސް ވަނީ ގަތަރާއެކު ފުޓުބޯޅަ ކުރިއެރުވުމުގެ އެއްބަސްވުމެއް ހަދާފައެވެ. މި އެއްބަސްވުމުގެ ދަށުން ގައުމީ ފުޓުބޯޅަ ޓީމު ވަނީ ގަތަރުގައި ކޭމްޕުކޮށްފައެވެ.